/front/

ROCHI HONERDI. I. C.  
ET  
SVPREMI IN HOL¬  
LANDIA CONSISTO¬  
RI SENATORIS  
THAMARA  
TRAGOEDIA.  
LVGDVNI BATAVORVM.  
Et Officina loannis Patij, Academiae Typo¬  
graphi. Anno. 1611 [<1161]

Amplissimis Clarissimisque Viris  
D. D. D.   
APOLLONIO SCHOTO, I. C. COLLEGAE NOSTRO. HVGONI GROTIO, HOLLANDICI ZELANDICIQVE FISCI ADVOCATO, DANIELI HEINSIO, IN ACADEMIA LVGDVNO-BATAVA HVMANIORVM LITERARVM PROFESSORI, AMICIS SVMMIS. S. P.

DVM laxamenti aliquid gravioribus studijs forensibusque occupationibus ex tragoediarum lectione peto, paulo  
(…) 2  
vlterius progressus sum. Nam & stilo delectatus, & argumenti dignitate (scitis enim plerasque circa  
res personasque arduas versari) excitatus, occulte in fiduciam nescio quid tentandi incidi: non quidem tanquam mihi de scribenda tragoedia jam tum esset animus, sed vti venae in carmen luxuriantis impetum sedarem. Dissueveram jam olim huic studio: redierunt tamen mediocri cura ad numeros suos verba. Infecerat sermonis elegantiam fori barbaries: hanc quoque si non ad exactissimam latinitatis, ad eum profecto nitorem cuius non pudeat hominem pragmaticum, itidem reduxi. Iam eousque processeram, vt versus quos condideram

ram scenam pudenter appellarem: jam in Chorum enitebar: jam Actum aliquem, & si Musis placet, justum operis nescio cujus membrum effinxeram. Denique citius prope tragoediam absolveram, quam me illud agere serio ipse crederem. Qui in confragosis rupibus cochleas venantur, legendi studio, in ipsa montium fastigia saepe evecti sunt, antequam attolli sese sentirent: ita nos omnes crepidines, omniaque praecipitia evasisse tunc demum vidimus, cum eo devenissemus, quo  
ire ipsi nos ignorabamus. Neque haec a jactantia (nostis verecundiam meam) sed ex conscientia tenuitatis accipite. De edendo nunquam me somniasse dicerem, nisi apud  
(…) 3  
illos supervacuum foret, quibus de non scribendo jamdudum fidem factam existimo. nec est tanti glo  
ria quam ex tergiversationis affectatione debeam sperare, vt eam mentiendo augeri velim. Illud quidem verecunde fateor, hactenus mihi foetum hunc placuisse, vt non fuerit consilium eum necare, antequam vobis bellum istum pusionem sine vlla conceptione natu exhibuissem. Scitis quid singulis de eo judicij fuerit. Cui cum pudor mes resisteret, conjuncti deinde sententiam vestram in authoritatem vertistis. Quid facerem? candori vestro repugnarem, vt morosi? meae famae,  
vt contumaciter fastidiosi vitium incurrerem? Dedi pro parte ma¬

nus vestrae amicitiae, ne de eorum fide dubitarem, quorum vt eruditionem & censuram, ita singulare erga me studium veris experimentis cognoram: tantis certe sponsoribus publico non erat prohibenda nostra Thamara. Periclitabor itaque in ista famae stomachum. Priorem autem (duas enim, qui nullam nuper, conceperam, jam tragoedias peperi), [<peperi MO] in specula continebo. Cum nullius haec indignatione emitti potest; cum aliquo etiam pietatis fructú. Altera quoque hanc ad praemuniendam [<pernuniendam MO] ad operosius nomen viam, deposcere sibi videtur. Nemo vnquam in arenam, nisi armis innoxijs exercitatus, descendit. Levioribus cibis irritanda est fames,  
(…) 4  
antequam ad coenae caput accedas. Accipite igitur, Viri Amplis. Thamaram nostram, plus prope vestri patrocinij pręjudicijs, quam authoris curae aut ingenio debituram. Aliorum vellicatiunculas, eorumque praesertim ineptias, qui a nostro munere ac dignitate poeticam arcent, suo supercilio committo: neque adeo vt illis satisfaciam summorum imo supra conditionem meam virorum exemplis, defensionem mihi non necessariam adhibebo. Poteram enim istis tam crudae severitatis hominibus ex antiquis quotquot in tragoedia sive Graeca sive Latina ordinem aliquem duxerunt, ex nostris, vt alios taceam illustrem Thuanum, vosque ipsos,

quorum in Republ. nostra non poenitenda est opera, opponere. Nobilissimuenim lanum Dousam & virum, & poetam, & senatorem, ipsi cogitare debuissent. In hoc namque pulvere, quam decore summus ille noster aliquando collega cucurrerit, provectiores aetate senators meminerunt: nosque ipsi in eundem ordinem vivo etiamnum illo accensi, admirati sumus. Sed miseri angustique animi est, de amplitudine hujus studij dubitare; fortassis etiam nimis arrogantis, in feriantium Principum, Consulum, Imperatorumque exercitia assurrexisse. Ego quidem hujus peccati, modo si peccatum sit, notam deprecor. Adeoque profiteor, existi¬  
(…) 5  
mationis nostrae aleam, numquam me in eo scribendi genere, in quo non nisi summae existimationis viri olim desinebant periclitaturum fuisse, nisi vestrae fidei atque authoritati summa apud me fuisset fides atque authoritas. Valete Ampliss. Viri, & nos, vt facitis, amare pergite.

AD D. R. Honartium, virum senatorium, vt edat Thamaram tragoediam a se compositam.

Ista Sophocleo certantia scripta cothurno,

Vel si quae Latio grandius ore sonant:

Quod premis, aut paucis praebes volvenda togatis,  
 Digna teri docta quamlibet illa manu,  
Quae te tanta tenent clarae fastidia famae?  
 Cur votis longae posteritatis obes?  
Scilicet incestis agitate furoribus Amnon,  
 Impunis nimia vah pietate patris,  
Factus post longum rursus culpabilis aevum,  
 Haec etiam inficies saecula labe tua?  
Totque adversa tuo sceleri praecepta recondet  
 Squallida perpetuo nox adoperta situ?  
Et dein quisquis erit sublimibus apta cothurnis  
 Scripta haec a sancto qui Samuele leget,  
Nae falsus tot iam mirabitur illa poetas  
 Talia tam clausis praeterij sse oculis.

Qui noxae poterat te in partem, Honarte, vocare,  
 Quod levior facto poena sit ista suo.  
Vel quae serorum est in spem concepta nepotum,  
 Extinctae sobolis scribere lege reum.  
Di melius. faustas & lucubrata per horas  
 Nolis Letheis mergere durus aquis.  
Sic vel sera tuis Musis gratabitur aetas,  
 Damnata hoc saltem carmine facta legens.  
APOLLONIVS SCHOTTE.

In Viri Clarißimi ROCHI HONERDII SVPREMI AVDITORII SENATORIS TRAGOEDIAM THAMARAM  
HYGONIS GROTII EPIGRAMMA

HErculeus labor, & soli fugienda Mycene  
 Scilicet, & scelerum tot rea prima ratis,  
Et nunquam Thebae sine crimine, & aspera fata  
 Quae Troiae victor victaue Troia tulit,  
Vatibus haec Graecis, haec declamata Latinis,  
 Non male mentiri laus quibus una fuit.  
Tu melius, sicut doctumque piumque decebat,  
 Coniungis tragicos cum pietate modos.  
Nec reris cantare nefas, quae credere fas est,  
 Nec tibi relligio est relligiosa sequi.  
Qui numeros, qui verba capit, qui pondera rerum,  
 Suspicit, ut vacuae nobile mentis opus.  
Tu fervente foro, medijs in litibus ipse,  
 Secessu dignum carmen, Honerde, facis.  
Sancta senatoris gravitas in carmine lucet,  
 Et domini mores serta charta probat.  
Ipsa pudore rubens trepidat scribentis ad ora  
 Regia fatidico nata parente Thamar.  
Et, metuens ne quid poßit peccasse videri,  
 Vatis verba, notas iudicis esse putat.

In Clarisimi Viri ROCHI HONERDII supremae curiae senatoris dignissimi Thamaram & alteram necdum editam tragoediam.  
  
AVgustioris inclytum togae lumen,  
Decusque cuncta temperantis Astraeae,  
Quae veritatis lance librat exacta  
Momenta legum, id dicemque non audit,  
Nunc & Camoenis grande pondus Honerdi,  
Auctoritate vel daturus exemplo;  
Sic te per omnes fama spargat aetates,  
Nomenque mille saeculis tuum tradat,  
Vt nos faventeis sensibusque defixos  
Facunde vates in tuas rapis laudes,  
Dum carmen audax exeris cothurnatum  
Inter libellos, & fori graveis curas.  
Talis Sophocles Atticae parens scenae,  
Nunc civitati iura dixit & leges,  
Nec indiserto flexit ore Thesidas:  
Nunc in theatro, meta laudis humanae,  
Famam tragoedi publico tulit plausit.  
Vis quippe rerum, tum severa maiestat

In vate, servant non minus senatorem,  
Togaeque princeps, syrma gestat atque implet.  
Sive impotentes voce lassat Aiaces,  
Caedemve iactat & nefas Oresteum,  
Virumque matris tradit Oedipum famae,  
Omnesque vexat naenias poetarum.  
Te patriae laus, aut Batava libertas  
Ad alta natum semovent rudi vulgo.  
Nunc sanctiore concitatus afflatu  
Reges adornas & duces Idumeos,  
Phaedrasque & omnes dedocet Clytemnestras  
Sonare vates, impiasque Medeas,  
Indigna stupro, sed tamen stuprum passa  
A fratre virgo, nata maximi regum,  
Summique vatum, sceptra quem pedo quondam  
Mutasse sacrae credimus vetustati.  
Ne desit horror & scelus theatrale,  
Pietasque vatis legibus suis constet,  
Vatis severi: qui Deo vovet tempus  
Quod ociatur, patriaeque quod cessat.

DANIEL HEINSIVS.  
  
  
  
AD LECTOREM.  
BEnigne Lector, Thamaram tibi exhibeo; tragoediam, cujus argumentum secundo Samuelis libro, capite decimo tertio reperies: item apud Iosephum, libro septimo, capite septimo. Placuit in exercitium ingenij haec materia, neque a cothurno abhorrere visa est. Itaque novam rem orsus, pro captu meo ad antiquum modum, lucubratiunculam hanc elimavi. Stetit mihi fateor non nullo labore. Vicit tamen voluptas quam ex tractandi ratione cepi. Tanti erat nullo exemplo ad leges tragicorum intactum hactenus argumentum redigere, vt cum ipsa difficultate luctari me non poenituerit. Pauci dignitatem hujus studij, vnus aut alter normam perceperunt. Ego in me conatum potius quam successum amo. Duas viri amplissimi Hugonis Grotij, vnam Danielis Heinsij tragoediam habemus. Quos si veram viam inivisse dicam, parum ad vtriusque eruditionem, si ad antiquorum sublimitatem per¬  
\*\*\*  
venisse, plusculum fortasse ad eorundem verecundiam dixisse putabor. Scimus tamen quid de Christo Patiente alterius, docti sentiant: quid autem de Infanticidio Herodis alterius, si quando lucem aspexerit, judicaturi sint, ex Auriaci fama, jam nunc praevideo. Meo quidem animo vsque ad exemplum placet, quidquid hujus vidi. Noli mirari si post illos, & nos aliquid ausi simus: ipsisque adeo si publicae expectationi non satis fecero, imputato. Quippe dum illorum fidem sequor, in judicia vestra incidi; quae vt mihi tam sint aequa postulo, quam tantorum virorum apud vos esse magnam autoritatem novi. Spero equidem tibi hanc nostram, si non verborum calamistris, pietatis certe pondere, occultisque praeceptis placituram. Non haerebo in consideratione illius viri, qui solus omnem omnium vitam, fortunam, ac conditionem, exemplo suae; sive divinae indulgentiae sive calamitatis humanae ratione; possit instruere: ad eos transibo, quorum flagitijs & contumelia in poenam illius (Davidem intelligo) vsus est Deus. Tota namque haec actio nihil aliud est quam  
implexa disciplina. Quid enim? Nonne te Amnonis incestus amor, claudere oculos ad vetitas illecebras docebit? Ionadabi ver¬

sutia, purpuratorum nebulonum nequitiam? Thamarae injuria, parentum libidinem, liberorum contumelia plerumque expiari? Absalomi minae, praetextus quos ambitio fraterno odio quaerit? Haec profecto ex ipso argumento, vt versus & quidquid a me est, quod admodum leve esse fateor, omittam, haurire poteris. Pluraque ejusdem philosophiae: quae neque inutilia, neque injucunda tibi fore, benigne Lector credo: atque vt ita sit, summopere opto. Satis mihi erit, & supra eruditionis famam, modo in hac qualicunque scriptiuncula, si non magnos nostrae eruditionis, aliquos tamen pietatis progressus deprehendas. Me enim in his esse profiteor, qui eruditionem abesse ab illis scriptis non existimant, a quibus non abest pietas. Vale.

/main/

PERSONAE.  
AMNON.  
IONADABVS.  
CHORVS.  
DAVID.  
SENEX.  
THAMARA.  
ABSALOMVS.

ROCHI HONERDI. I.C. ET SVPREMI IN HOLLANDIA CONSISTORI SENATORIS  
TRAGOEDIA THAMARA.

SCENA PRIMA. ACTVS PRIMVS.  
AMNON.

IAm purpurantis crispat Aurorae crocum  
Eous Hermon, inque procinctu diem  
Stantem paratis Phoebus expectat rotis:  
Nec adhuc mariti gemmeus roris liquor  
(5) Ceßit calori, quasque presserunt ferae,  
Infida monstrant prata pastori notas,  
Certisque lustra deferunt vestigijs.  
Iam claustra circum mugiunt laetae boves,  
Herbasque languens praevorat gratas fames,  
(10) Dum folia caule firma nocturno vigent,  
Fruticesque rictus inter arentes crepant.  
Strepunt relictis garrulae nidis aves,  
Et post salutem voce sacratam Deo,  
A  
THAMARA. 2  
Aut castra lento parva suspendunt luto,  
(15) Aut laeta soboli pabula implumi vehunt.  
Duras arator praeparat stivae manus,  
Et ad labores integros ipse integer  
Vocat iuvencos: vela deducunt rates,  
Sumptisque Zephyros navitae tonsis vocant,  
(20) Et fervet omne mane. Me duro expulit  
Gratae quietis nescium pectus thoro,  
Suasque luci reddit exosae vices,  
Dum fata curas sortis alternant meae.  
Hinc ille nuper gentis Hebraeae nitor  
(25) Quem stupuit omnis Isaci vultum nurus,  
A fratre primum languet: & flagrans malum  
Foedis decentes induit rugis genas,  
Tacitoque morsu carpit aetatis decus.  
Vnde ista morbi pestis infelix mei,  
(30) Turpisque caecis aestuans venis amor?  
Cur ipse vanae vota detestor spei?  
Cur non potiri malo? cur flammae piget?  
Odisse poteram sanctius. Crescit nefas  
In fratre nostrum. Gentis o faustae parens  
(35) Magnanime rector, cuius electum caput  
Iussu suave fragrat vnguentum Dei,  
Quassatque pollens sceptra lacobi manus,  
Tuasne crimen istud in proles cadat?  
TRAGOEDIA. 3  
Hos in penates intret incestus calor?  
(40) Spera nepotes genitor, & seriem piae  
Dispone gentis. placuit Amnoni Soror.  
Sic illa stirpis clara maiestas tuae  
Vtrinque eundem porrigat saeclis avum?  
Cur cessat auspex flammeis natae pater?  
(45) En ille fidibus dignus hymenaeus tuis!  
Sic regna certo iurat haeredi Deus!  
Quin ipse peream potius, & vita luam  
Concepta mentis dira; solvamus patrem,  
Solvamus omnem scelere monstrifico domum.  
(50) Nec quaere plagam magne regnator poli;  
Haec expiari noxa vel flammis potest,  
Potest vel vndis: seu magis mistae placent  
Elementa poenae; iunge Neptuno faces,  
Et sulphur atra nube Tartareum plue,  
(55) Vtrique nostrum sufficit crimen malo.  
Sed cur iniquus ipse se torquet furor  
Propriamque culpam durus exactor premit?  
Maiora facilis scelera dißimulat Deus,  
Praetextus istas aliquis excusat faces.  
(60) Namque illa prima iuris humani parens  
Natura, votis haut reluctatur meis.  
Fratrem sorori culpa disiunxit patrum  
Quos iunxit aetas melior: ascendit thorum  
A 2  
THAMARA 4  
Sororis alter gentis augendae parens;  
(65)Primumque nexu crevit agnato genus.  
Duos in vnum nuptiae corpus ligant,  
Coniunxque fratris tura germanae occupat.  
Decreta durae legis admittunt tamen,  
Adeoque cogunt fratris effoeti thorum  
(70) Inire fratres. Ergo si frater daret  
Lecto sororem, nuptijs nostris soror  
Esset petenda. quam dedit caram mihi  
Genitor sororem, criminis nobis metu  
Fugienda tanti est? haud procul distat meum  
(75) A lege facinus. Sanguinis misti scelus  
Momenta propriae vera si labis trahat,  
Ipsoque iustum crimen ex facto venit,  
Cur iura non sunt certa? cur olim duas  
Ducit sorores Abrahae antiqui nepos,  
(80) Alijsque septem nuptias annis emit?  
Pium parentem filiae quondam impiae  
Fovere gremio: poena deceptum senem  
Ecqua insecuta est? vtraque in gentem nurus  
Semen paternum filia immanem extulit,  
(85) Foecunda monstris. eque tam iuncto dedit  
Patri nepotes, & sibi fratres thoro  
Impune, quamquam mater horreret sale,  
Et adhuc recentes Sodoma ructaret faces,

TRAGOEDIA. 5  
Leviore summam passa vindictam malo.  
(90) Sed quid? quid error vanus exemplis docet?  
Vnde ista miserae colligit mentis furor?  
Sic sic profecto est; crimen autori placet,  
Nec se patrono facile damnatur nocens.  
Sed perge porro perge lethalis lues,  
(95) Purga nocentem. Quidquid abstrusis latet  
Succi medullis, hauriat saevus calor.  
Mori pudico liceat. Infelix soror  
Quo te redegit fratris insani furor?  
In crimen anceps ille te ignaram trahit;  
Incesta facilis, dura diceris negans.  
(100) Sed vox premenda est: plura Semmaeus vetat.  
Garere turpis arbitro debet Venus

SCENA SECVNDA.  
IONADABVS. AMNON.

ION. PRognate summo patre, quem tuto in loco,  
Fortuna celsae posuit illustrem domus,  
Quis tantus imum pectus exurit dolor?  
(105) Cur nulla eandem conspicit frontem dies,  
Spoliantque vultus singula noctes tuos?  
Quo primus illeceßit aetatis vigor  
Natumque magnos inter aequales decus?  
A 3  
THAMARA 6  
Qua tabe, fare, debiles artus fluunt?  
(110) AMN. Quid me sepultas intimo curas jubes  
Animi recessu prodere? & causas mali  
Melius latentis? patere quem saevus premit  
Deus, pudendo vulnere, occulte premi.  
ION. Temere benignum stultus accusat Deum.  
(115) Tua ipse coeli vota praecurrit favor.  
Omitto regna patris, & cunctis patrem  
Regnis priorem, munus hoc genti Deus  
Commune dederit: iure nascendi tamen  
In haec vocari, sortis hoc, sortis tuae est,  
(120) Omnesque solido diluit curas bono.  
Nil impudentis quo spei extendas sinus  
Vltra relictum est. AMN. Quae putat vulgus bona,  
Regnum, triumphos, dignitatem, gloriam,  
Metire placida mente: si mentem quatit  
(125) Moeror natantem, quique spinosis movens  
Curis quietos turbat affectus labor,  
Mox pretia migrant, seque pro mentis stata  
Haec vana iactant: muricis sacri nitor  
Gemmae, rubentis munus augustum sali,  
(130) Suffulta cedro tecta, cedrus divite  
Auro revincta, fluctuantem pectoris  
Non sistit aestum. Gliscit ex latis malum,  
Et in beatos gravius insurgit dolor  
TRACOEDIA. 7  
ION. Quin casus illos saepe prosternit levis;  
(135) Nil ferre poßunt, ferre qui minimum solent.  
AMN. Parumne patitur, cuius infaustum iecur  
Sensim perennes exedunt intus faces,  
Quem nec paratae regio luxu dapes,  
Doctave capiunt arte pulsatae fides,  
(140) Sed tabe languor inquies longa terit? [< terit. MO]  
ION. Non sic amici nota spernatur fides,  
Vltra premendo: quid quid abscondit dolor  
Istas in aures prome, nec segnem manum,  
Nec imperiti verba damnabis viri.  
(145) Quid ora vertis? alta quid summo trahis  
Lamenta corde? AMN. Scire qui morbum cupit,  
Poßit mederi. ION. Cur opem nostram abnuis?  
AIAN. Et cura morbi & morbus ex aequo nocet.  
ION. Virtute sapiens dura fortunae domat.  
(150) AMN. Dat ista nullum plaga virtuti locum.  
ION. Nullumne fraudi? Saepe quod virtus nequit,  
Dolus peregit. AMN. Ipsa spes votis obest,  
Suoque misera vulneri cedit salus.  
Cupio perire. ION. Pariter exscindes domum.  
(155) AMN. Si scelere posset, scelere constaret meo.  
ION. Obscura miseris nectis, & dum defugis  
Tamen aliquid recludis. agnosco notas  
Mali prementis, sed mali tantum notas.

A4  
THAMARA 8  
AMN. Nunc se medullis abdit occultis lues,  
(160) Latebrisque gaudet: fronte nunc tota iuvat  
Praeferre plagam: seque iactando se fovet,  
Dum deprehendi vulnus internum cupit,  
Ipsoque mordet pene me morbo magis  
Latere morbum. ION. Fallor an vestigijs  
(165) Pestem tenemus? huc odor duxit sagax.  
Est vna miseros causa mortales ciens  
In hos tumultus. primus ex oculis furor  
Artus per omnes, omne per corpus meat,  
Altasque virus noxium in venas abit.  
(170) Gentilis error imputat vulnus Deo,  
Quem nostri Amorem numinis vani ferunt,  
Huius sagitiis saucium pectas geris.  
Nunc te per illud sospitis regnum patris,  
Per spem tuorum, per tuum obtestor caput,  
(175) Meamque dextram: pande, quo vultu peris!  
AMN. Iuro potentis conscium numen Det,  
Excutere volui (siqua successum daret  
Fortuna laeso) quidquid incumbit mali,  
Postqam latentes ignis in venas ijt,  
(180) Rapitque morbus corporis fracti decus,  
Tugnante peior. Morte vitemus scelus,  
Turpes premamus frigore aeterno faces.  
ION. Necdum fateris cuius ignescas thoro?  
TRAGOEDIA 9  
AMN. Tacere liceat, qua potiri non licet.  
(185) ION. Suumne quisquam sanus in damnum silet?  
AMN. Suumne qui squam loquitur in crimen sciens?  
ION. Fortaße amantem Veneris abiectae pudet.  
AMIN. Imo repulsae ignobilem casum horreo.  
ION. Quae tam superba regis vt natum nurus  
(190) Lecto recuset? AMN. Quae patrem, regem vocat.  
Et Absalomo pulchra germano tumet.  
ION. An in sororem caecus erravit calor?  
AMN. Ignosce faßo. ION. Mentis afflictae piget.  
AMN. Et ipse turpes damno queis vror faces.  
(195) ION. Quia illa, amori dura dissentit tuo?  
AMN. Huc vsque tacitis oßibus flagrat dolor  
Vixque ipse tantum credidi crimen mihi.  
ION. rulsiße primum stirpitus decuit malum,  
Antiqua medicas plaga detrectat manus.  
(200) AMN. Dum pugnat animus, inque diversum furens  
Luctatur aestus, tabidum haut solo perit  
Amore corpus, nocuit & sanctus pudor.  
Partes vterque morbus absolvit suas,  
En quo redegit dura pugnantem Venus;  
(205) Morientis vmbram vivus Amnonis traho  
ION. Ergo premetur mortis invidia soror,  
Odiumque amata fratris extincti feret?  
Tam dira potius nostra praevertat fides.  
THAMARA 10  
AMN. In me salutis nulla spes restat meae:  
(215) Aliquid furori, finge, concedam improbo,  
Primum est fateri. scilicet fasso soror  
Praebebit aures? proximum, incertas preces  
Tentare. vanas contumax spernet preces.  
Nec rapere tutum est: virginum coetus comes  
(220) Clamore amantem prodet. En summam rei;  
Succurre: poscit perditus curam status.  
ION. Consilia nullum sana repperiunt locum;  
Fraus vna superest. AMN. Cauta cui fraudi patet,  
Quam claustra regis & frequens comitum fides,  
(225) Cunctisque servat firmior claustris pudor?  
ION. Scrutemur omnes rebus angustis vias:  
Virtute, precibus, arte, blanditijs, minis.  
AMN. Quivis honeste serviat vitae modus.  
ION. In spem salutis pectus erectum micat.  
(230) Sui sed ipse machinas horret doli.  
Servare regni suadet haeredem fides,  
Deserere pietas. ANN. Maius haec maius malum  
Laesique pietas implicat regni scelus.  
Vitium est pudoris, proximum Regi caput  
(235) Ob crimen anceps in necem certam dare.  
Nos nos iubemus: nostra succedit fides.  
In me redibit facinus authorem tuum.  
At tu profare, fraude qua votis fruar?  
TRAGOEDIA 11  
ION. Capienda morbo est, causa quae morbi fuit.  
(240) AM. Ne parce vitae, vota sunt tanti mea.  
Mercede vili qualibet stabit Venus.  
ION. Vecors miserias morte permutat furor;  
Fraus haec amores pariter & vitam dabit.  
AM. Quin maceratae prome solamen spei,  
(245) ION. Exile longis corpus exhaustum malis,  
Fidem periclo facile maiori dabit:  
Geminetur astu morbus, & trepidi patris  
Flectatur animus: ille defixum thoro  
Inviset vltro; teque languentem pio  
(250) Mulcebit ore; tempus hoc partes tuas  
Tibi relinquit. Corde perculso pater  
Quid non saluti tristis impendet tuae  
Queis non lacesset debilem mensis famem?  
At tu palati segne causatus malum,  
(255) Fastidiosus sperne quae dantur dapes.  
Donec paternae vicerint aegrum preces,  
Sibique credant quod cibum admittas dari:  
Tunc voce, qualis semivivo convenit,  
Benigne genitor, quando me in vitam vocas,  
(260) Praefecta mensis sola sit nostris soror.  
Subiunge, suaves illa, si quisquam, dapes  
Miscebit aegro: cupiet actutum pater,  
Tuisque gaudens sistet incautam thoris.  
THAMARA 12  
Tu reliqua perage. AM. Scilicet, doctum mones;  
(265) Istae nec vllam postulant fraudes moram,  
Nostrae saluti. namque iam dudum timet.

CHORVS.  
PRisci progenies nobilis Abrahae,  
Ipsum quae serie perpetua Deum  
Vnitis animae tangis amoribus,  
(270) Cognatique vigens semine numinis  
Misces sidereum coelitibus caput,  
Purgati pateat regia pectoris,  
Nil vulgare fero. sed quibus occidit.  
Infelix iterum criminibus salus  
(275) Humani generis. Vix liquido solum  
Amplexu medium circuijt mare;  
Vix signis gemini dispositis poli  
Ducebant choreas, Vix faciles opes  
Mandati dominus fuderat vbere.  
(280) Necdum qui caperet aut decus aut modum  
Admirator erat, cum pater arbitrium  
Quid ceßamus, ait, fingere? quem néque  
Praefectura novi dedeceat soli,  
Exemplumue mei. scilicet & rudem  
TRAGOEDIA 13  
(285) Glebam non rudibus sub digitis iubet  
Formari in faciem, quam prius halitu  
Dignatus similem constituit suae,  
Quo fas usque sinit. Nec tamen hactenus  
Sortis summa stetit. Sed placuit virum,  
(290) Disiuncta solidum findere foemina,  
Secretisque duos tradere gaudijs.  
Ergo compositis luminibus sopor  
Foecundat generis perpetui patrem,  
Donec magnanimam costa viraginem  
(295) Iuris participem individui daret.  
Ibat par dominans, & reverentiae  
Maiestate, feris, arboribus, solo,  
Et ius et sonitum nominis indidit.  
Felix si faciles faemina strictius  
(300) Interdicta oculos poßit ab arbore  
Avertisse tamen. Vicit amabilis  
Heu pomi facies. vicit, & impio  
Morsu progeniem nondum etiam suam,  
Et se cum misero coniuge perdidit.  
(305) Tunc demum sceleris vidit acumine,  
Quidquid transierat simplicitas viri,  
Confessusque suam nequitiam pudor,  
Caßarum latitans tegmine frondium,  
Irati faciem iudicis horruit.  
THAMARA 14  
(310) Extemplo rabies lexque inamabilis  
Mortis sepositae, corripuit gradum.  
Ignotisque aciem perspicuam nimis  
Invasit tenebris. Quam cuperent Deum  
Contempti facinus falleret imperi.  
(315) Saltem debuerat lumina cautior  
Inconsulta novis stringere preßius  
Fraenis posteritas. Sed sceleri nefas  
Saeclis adijcitur deterioribus  
Formosae rabido flagrat adultera  
(320) Aspectu soboles degener, & faces  
A non legitimo fomite concipit.  
Nec praeter speciem quod placuit, fuit.  
Et iam deciderant crimen in alterum  
Vecordes oculi. Sed neque segnius  
(325) Infamem populum funditus eruit  
Extinxitque faces nubibus improbas,  
In vultus placitos supplicium pluens.  
Non frustra moneo. discite noxijs  
Legem luminibus ponere, discite  
(330) Concesso Venerem claudere limite.  
Dissentire pie pectora lubricis  
Assuescant oculis, sitque aliquod decus,  
Recto quod liceat cernere lumine.  
Nec flammas facie qualibet excitet  
TRAGOEDIA 15  
(335) Sanctus compositis motus ab ignibus.  
Vidi qui spatijs liberioribus  
Vulcanum patulo crederet aëri  
Securus segetis, quam facili levem  
Ventorum stipulam crimine perderet.  
(340) Ni stet flamma pij pectoris innocens  
Intra non vetitae septa libidinis  
Ipsos cum populis corripiet duces,  
Euertetque domos, quas licitis fovet,  
Debacchans facibus non licitis Venus.  
(345) Et nostris positam credite finibus  
Effrenes oculos quae trahat arborem,  
Sed quam jure Deus non nimis aspero  
Actam legitimi juris in ordinem [<Actum MO]  
Permißis etiam fructibus instruit; [< Promißis MO]  
(350) Casta qui sapitis carpite dextera, [<dextra MO]  
Suspensoque gradu gaudia, quae pater  
Commendat placidae lege modestiae,  
Praescriptisque bonus temperat ignibus.  
Si quem non moveat fas reverentiae,  
(355) Nec foedis animum subtrahat aestibus,  
Vltoris gladium sentiet Angeli  
His flammas etiam fundere saeculis.  
Fines queis moveat sentiet improbos  
Et nunc esse Deo, nec facilem minus  
(360) Quam nos in facinus numinis impetum.  
THAMARA 16

ACTVS SECVNDVS.  
DAVID

IGnosce coelum, tuque quo semper duce  
Quascumque felix vicit aerumnas labor.  
Coeli imperator; si quid affectus dolor  
Victos paternus cogat, & fracti senis  
(365) Virtus aberret. Genua convellit timor.  
Quin ille duris acer, indomitus, vigens,  
Animus, secundis cedit: atque impar bonis,  
Quae forte finxit ipse, formidat mala.  
Suisne nostra deficit votis fides,  
(370) Fideive mendax deficit nostrae Deus?  
At non Odollae tectus infami specu,  
Soceroque toto pressus & bello simul,  
Sperare timui: victor & tutum statu  
Regnum beato nactus, aut horis ratam  
(375) Damnem timendo rebus in latis fidem.  
Quis iste torpor, quique constrictas rigor [< vigor MO]  
Glaciat medullas, sanguinem in maßam ligans?.  
Non est metus: non est metus: maior movet  
Animum tumultus: augur est tantus stupor.  
(380) Miseria clades ipsa divinat suas.  
Instat sereno foeda tempestas polo,  
Cum lene nullo murmurat vento salum,  
TRAGOEDIA 17  
Vltroque motos nuntiat stridor Notos.  
Nec pectus hostis istud externus quatit;  
(385) Nostrum subactu ille suscepit iugum,  
Placidique floret finibus regni quies.  
Namque & profanae cultor. Astarthes Moab [< Astanthes MO]  
Mensura duplicis funis extinctus iacet.  
Et qui Damasco bella sociata intulit  
(390) Sobae tyrannus, ceßit invitus via  
Ad mox eodem Marte vincendos Syros.  
Sic dum triumpho petitur Euphrates meo,  
Ipsum triumphis invenit causas iter.  
Immane forti excußimus fraenum manu,  
(395) Et vim tributi: quodque nos solvat dati  
Tributi, Idume reddit, ac tandem luit  
Deiecta turpem gentis invictae notam.  
Veterisque servitutis eradit probra.  
Quodcunque proavis Numen addixit soli  
(400) Me Rege colitur. Danis hinc fontem bibunt  
Libanique nostri culta pendentis secant:  
Illinc arenis Bersabe siccis calens  
Excludit hostem: cingimu laeva freto  
Quod occidentem ducit ad Gades diem,  
(405) Dextra remotus prospicit tutos Arabs,  
Et molle leni mulcet afflatu solum.  
Iam pauciores Belus, & piscem Dagon  
B  
THAMARA 17  
Permistus aras numine infando occupant,  
Lucisque rarus friget eversis focus.  
(410) Contra potentis asserit vires Dei  
Et foedus arca: teque quo fornix poli  
Impletur, vno, cuius immensum vndique  
Spatia vniversi vincit, & tantum sui  
Fines coërcent, stirpis electae inclytum  
(415) Hac hac ab vrbe regibus monstrat patrem.  
Sarrana dominum sceptra Iudaeum tremunt  
Et comis Emath, quique legatis procul  
Secunda mißis bella venerari iubent.  
Nec si novatas asperent gentes manus,  
(420) Oriensque vires totus vnitas trahat,  
Trepidemus arma. Fundat extremo ferox  
Aethiopas amne Nilus, & picti ruant  
In bella Seres; Parthus intendat fugam  
Pariterque nervos; Susa deducant viros,  
(425) Pharetrasque in vnum exhauriant omnes ducem,  
Iungatur alius orbis, & quidquid vagus  
Schytes minatur, quidquid Euxinum latus  
In arma nutrit, Colchico ferrum impie  
Acuens veneno, Tanais & Phasis manus [< veneno manus; MO]  
(430) Ipsaque ab Arcto iungat extremus Geta,  
Sintque vna mundi castra; nil hostes moror  
Munitus illo quo steti semper Deo.  
TRAGOEDIA. 19 [<91]  
Ergo alia maior causa turbatum quatit;  
Iustosque trepidum principem in motus agit.  
(435) Non sic minacis ira subsidet Dei;  
Gravem citatae turbinem novi manus.  
Eheu paratos rursus ad luctus vocor  
Novisque causas fata lamentis struunt.  
Nec frangit acrem vana formido virum,  
(440) Sed nos ab ipso discimus telo peti:  
Obliquat iram, meque sic gravius ferit  
Cum dira plagis dextra transversis ruit,  
Quae tanta sartos damna convellunt lares,  
Meisque dudum bella cum votis gerunt?  
(445) Hoc hoc nocere est, cum nocet natu malum. [< natus MO]  
Vix ecce rapti nuper infantis coit  
In se cicatrix. maior invadit dolor  
Iterum parentem, meque robusta movet  
Aetate natus: natus afflictae domus  
(450) Spes certa, & annis maximum feßis decus:  
Ille ille languet natus, & tristes timet  
Acherontis vndas. Placuit hoc placuit polo?  
Non potuit aliud fulmen infaustum patrem  
Repetere toties, vnius nostrum caput  
(455) Ictus fuisset. Turba florentis domus  
Vel dividenti sufficit poenas deo.  
Nec temere clades ille confundit meas  
B 2  
THAMARA 20  
Disposita veniunt, gravius vt veniant, mala.  
Infans in omen cecidit, in verum cubat  
(460) Feriendus Amnon vulnus, & fractam domum  
Moerore pariter, pariter exemplo movet.  
Suae quid ultra spondeat genti senex?  
Si nec tenellos innocens aetas tegit,  
luvenesque nullus ordo nascendi juvat,  
(465) Cur dubitet omne stirpis incertae genus?  
Poenam vndecumque patimur. Hinc falci puer [<falsi]  
Impar feroci mortis aspectu jacet,  
Soloque monstri territus vultu occidit.  
Illinc potente forficem intendunt manu,  
(470) Plenasque Parcae juvenis abrumpunt colos.  
Primi vltimique strage quid medios velint  
Sperare planum est. Sic suos facilis juvat?  
Errata sic condonat, & scelerum pius  
Poenas remittit? paria quid si posceret  
(475) Et nos iniquo cerneret vultu Deus,  
Homicida ferrem gravius aut moechus malum?  
Latere mallem, & patrios pastor greges  
Solo timendus ducere in saltus pedo.  
Non ambientes incidit sceptrum in manus.  
(480) Cur scelera nobis imputas regni pater?  
An quod vocasti? sortis hoc summae malum,  
Vitiumque reges moris humani tenet,  
TRAGOEDIA. 21  
Peccare cupiunt posse cum tuto datur.  
At tu quousque? criminum dudum piget,  
(485) Haeretque tardus aridis humor genis:  
Miserere Genitor. Petitur in nato parens,  
Tuumque regem morbus Amnonis premit.  
Cur in novercam crimen, ad casti quoque [< iusti MO]  
Natos redundet, clade permista, thori?  
(490) Amata pellex liberis iustis nocet.  
Tam saeva nunquam monuit iratus licet  
Interpres ille numinis laesi Natha:¬  
Et morte pueri credidi falso scelus  
Satis piatum. poena sic iuxta suum  
(495) Nefas stetisset. Sparsimus cinerem comis,  
Artusque foedo affliximus tristes solo,  
Si forte vitam victus infanti daret,  
Qui nunc necem minatur Amnoni Deus:  
At ille (facinus!) rapuit & puerum simul  
Telumque in istud alterum amentat caput.  
(500) Non sic tamen promissa constringes pater,  
Trepidaeque in arctum vota itipavis spei,  
Vt cedat animus. tota decrescat domus,  
Oculosque nato claudat extremo parens  
Divisus in tot funera, & foetae fluant  
(505) Anni iuventae, pascar occulto tamen  
Coeli favore. Cuncta praecidat Deus  
B 3  
THAMARA 22  
Non tollet vnquam credere. Infirma est fides [< tollelt MO]  
Ratione nixa. Releget exhaustos prius,  
Annosque Lachesis reddet elapsos seni,  
(510) Cineresque sobole fata mutabunt meos,  
lurata genti sceptra quam tollant piae,  
Haeresque desit foederis tanti capax.  
Sic prisca quondam generis aeterni patrem,  
Cum iam sub ictu trepida spes staret metus  
(515) Mirata pietas, certius vidit patrem.  
Nostram cadendo stare stat fatis domum.  
Sed quid moramur? morbus Amnonis vocat  
Intro parentem. pressus abdatur dolor  
Tristesque fortis hauriat lachrimas metus:  
(520) Diductus aegros vultus occulte fovet. {< Deductus MO]

CHORVS.  
Solymae turres, firmaque Sion  
Edita rupe, cuius muris  
Habitat sancti foederis arca,  
Soloque ratum numine sacrum  
(525) Quam fatidici principis arma  
Miscent victis regibus astris,  
Ornatque sui nominis heros  
Felix titulo: cingere sertis  
TRACOEDIA. 23  
Mitis olivae, celsumque caput  
(530) Aude laetis credere rebus.  
Stant immoto jurata Deo  
Regna piorum, sponsoque nepos  
Atavis fruitur rege beatus,  
Et non refugis amplius agris.  
(535) Salve populo promisse pater,  
Facilisque tuas accipe laudes,  
Imperi decus, & sanctae spes altera Gentis,  
Cuius inexhaustum coelo vis enthea pectus  
Implet, & ingentem reddit post saecula Mosen.  
(540) Aude armis invicte pijs: te limite nullo  
Tempora, nec vasti capiant spatia vltima mundi.  
Quod prima tuae gloria famae {< gloriae MO]  
Calcavit iter? quam certa dedit  
Non plebei ae elementa spei?  
(545) Tu spumantem deijcis prum,  
Celsique premis colla leonis,  
Nemorisque puer jam terror eras.  
Tua non annis sed signatur  
Meritis aetas. Vidimus unum  
(550) Quo libertas publica nuper  
Haesit ephebum: regni iam tunc  
Mercede gigas pendendus erat.  
Dum palma prior gradus est palma  
THAMARA 24  
Saepe sequentis, notum est pretium  
(555) Bis centenis flebile nuptis,  
Quo pacta Michol.  
Seu te sonipes in bella vehat,  
Seu te levibus gloria plantis;  
Quicunque rotas fervidus ensem,  
(560) Mors atra volat, multoque natant  
Sanguine campi.  
Idem gratae munere pacis,  
Iusti normam principis imples,  
Tu voce Deum facilem nostris  
(565) Vitijs placas. tua testudo  
Omnes meruit carmine laudes,  
Dum canis aethereo nascendum e semine regem,  
Subiectis placidum, devictis hostibus acrem:  
Sive virum nulla celebrem contage malorum,  
(570) Arbore depingis, riguo quae cespite surgens  
Intonso altrices obscurat stipite lymphas:  
Seu tempestates famulas, ventosque paratos  
Ad mandata Dei, bigaeque in nubibus instar,  
Magnifico resonas plectro: sive horrida legum  
(575) Scita refers, durosque patres: aut voce suavi  
Iuratamque fidem venturaque secula pandis.  
Nec tua tantum pietas nervis  
Sanctos dictat mollibus hymnos,  
TRAGOEDIA 25  
Praeferre parum est gaudia verbis:  
(580) Te fatalem vidit cistam  
Saltante sequi, placidique Dei  
Propius numen sensit Iüda.  
Proh Niliacae sistra iuvencae,  
Maculisque tuis vanior Apis,  
(585) Sperate vices! Exul veteres  
Non sic populus proijcit iras?  
Haeret memori pectore Cenchres,  
Et non vltra debere potest,  
Mixtus poenam cum bile pudor:  
(590) Tantos animus ventilat ignes!  
Vix haec poscunt vix bella tuas  
Rex magne manus. da magnanimis  
Haec prima parens proelia natis.  
Pollens multa regia prole  
(595) Vehat ingentem quacunque patrem, {< quaecunque MO]  
Satrapas natos vtraque calens [< Satrapasque tuos MO]  
Face, diversus sentiat orbis,  
Carpantque novas vndique lauros.  
Tuque ante omnes nobilis Amnon  
(600) Sors prima domus, quo non alium  
Maiore pater stringit amore,  
Spem perpetui concipe regni,  
Et te fatis trade futuris:  
THAMARA 26  
Hoc vota patris populique preces  
(605) Coelo pariter nitente volunt.  
Nec te summis defore rebus,  
Indolis altae gloria spondet.  
Tantum foedas excute flammas.  
Sensimus ignes miserande tuos;  
(610) Perdes totam cum gente domum,  
Ni cedat amor. Superet curam  
Melior regni cura propinqui.

ACT. TERT. SCENA. PRIMA.  
CHORVS. SENEX. [del. NVNTIVS MO]

CHO. Effare, quonam regij morbum loco  
Nati relinquis? SE. Vrit occulta face  
(615) Tabes medullas: iamque depasto cutis  
Aret liquore. ceßit in rugas decor  
Lapsumque nudis oßibus corpus crepat.  
CH. Vnusne miserum ducit in praeceps tenor,  
Variasve dubius morbus alternat vices?  
(620) SEN. Stat fine nullo: trepidat instantem dies  
Diem peracta. CH. Quas habet morbus notas?  
SEN. Indicia variant: saepe suspensas manus {< NVN. MO]  
Venae latentis pulsus exilis fugit  
Aut si qua motus causa confusos ciet  
TRAGOEDIA 27  
(625) Glomerantur ictus, inque compositos agit  
Aeger tumultus sanguis. Interdum furit,  
Acresque calidum pectus evolvit faces:  
Rursus remittit corporis laesi calor,  
Rigensque frontem pallor exanguem occupat:  
(630) Vtrunque nunc concurrit, ac miscet suum  
Frigus calorque viribus iunctis malum;  
Vni nec vna pestis intentat necem.  
Stupent periti sanguinis fusi luem.  
Illum tenacis densitas tabi movet,  
(635) Crassusque lentas actus in bullas cruor.  
Liventis illum caerulus fellis color,  
Maculisque virus semper obscoenis nocens.  
Hunc aestuante; intimis fibris faces,  
Nullusque venis haustus e siccis latex.  
(640) Quis studia narret artis, & contrarios  
In se magistros? quisque quod damnet videt,  
Nemo sequenda. quaeritur morbi genus,  
Nec invenitur. hactenus tantum sciunt,  
Quid non sit ista pestis. CH. O nimium latens  
(645) Natura, miseros quanta caligo premit!  
Scrutantur omnes corporis laesi notas  
In alia coeci. Sensus vt constat viro?  
SEN. Si metienda est inde languentis salus [< NVN. MO]  
Magis aestuamus. namque ab incertißimis  
THAMARA 28  
(650) Quid habere signis ipsa spes certi queat?  
Nunc grande captat voce sublimi sophos  
Magnique tantum scita declamat Dei,  
Nunc in cachinnos splene diffuso ruit,  
Et spargit hilares levior affectus iocos.  
(655) Plerunque secum pugnat, & vario natat  
Divisus animus: vult, negat, prohibet, iubet,  
Flet, ridet, ardet, oscitat, languet, valet.  
CHO. Quid? ille natis semper indulgens pater  
Quem nuper aegri stravit infantis dolor  
(660) Hac ferre mente vulnus erecta potest?  
SEN. Vt vidit agri triste simulacrum parens  
Nati, repente similis attonito stetit,  
Vixque ista fracto uerba singultit sono:  
Tune ille regni nate successor mei?  
(665) Hac prole in aevum certa nitetur domus?  
Ten’ frater vnum, cara te speret soror?  
Cur ora flectis? flexerat vultum, patris  
Ceu verba damnans. Tolle deiectum caput:  
Si quid medentum cura uel pietas potest  
(670) Sagax ab arte cuncta depromet fides.  
Quoscunque felix exprimit succos Arabs  
Poeonium in vsum, quidquid Armenius metit  
Gleba salubri, quique spirantes colit  
Panchaeus herbas, doctus inqutret labor,  
TRAGOEDIA 29  
(675) Arcemur horto quem frutex vitae beat,  
Felix, perennis: nosque contemptae reos  
Legis tremenda morte multavit Deus,  
Inobsequentis in scelus natos viri.  
Hinc arcta miseros vita mortales premit,  
(680) Clauduntque fata germen ad sacrum viam.  
Tamen propinqui lene spiramen loci  
Impertit aliquid. & suas Ganges aquas  
Immiscet herbis, miscet Euphrates suas,  
Quaeque e salubri seminà abradunt solo  
(685) Ripis reponunt illa cur Amnon times? [< (illa) MO]  
Et quae beato Nilus effundit sinu  
Quartusque Tygris, vulneri opponam tuo.  
Nec verba deerunt verba placabunt Deum,  
Precibusque nostris pristina advertet salus.  
(690) At tu ruentis debiles stomachi iuva  
Vires edendo: lenta placetur fames.  
Amnon, geramus, subdidit, morem patri:  
Sed cuncta delicata fastidit fames.  
Iam morbus omnes longus expendit cibos,  
(695) Sed odit omnes. Sola si quales soror  
Thamara solebat condiat nobis dapes,  
Illae placebunt. Ilicet iußit pater  
Natam vocari. Iamque ne longum morer  
Huc me ministro pulchra ducetur soror.  
THAMARA 30  
SCENA SECVNDA.  
4  
DAVID. THAMARA. SENEX.  
(700) DA DVbiae salutis vltimam expectant opem  
Extrema nati. Non quidem summis opem  
Qualem solemus vtilem rebus dare;  
Sed quam negare nescit affectus patris  
Prognata Maacha poscitur fratri soror,  
(705) Si forte segnem dapibus expugnet famem.  
Atque ipsa propero pergit huc virgo gradu.  
Sic sic agendum, nata. suspirat cubans  
Germanus aeger artis auxilium tuae,  
Sororiosque frater implorat cibos.  
(710) Pietatis vnum restat hoc munus tibi.  
THA. Tango parentis fronte deiecta genu:  
Negare quicquam sit meum Amnoni scelus.  
Tam iussa regis chara, quam fratris salus.  
Quanquam palati saepe torpentis stupor  
(715) Illudat aegris. errat vt sensus fere  
Censura linguae. DAV. Causa nonnunquam levis  
Periclitanti pondus haut vanum tulit.  
Namque & subinde ratio quae prodest, latet.  
Forsan sororis ille, quam mensis, magis  
(720) Pascetur ore: forte cognatae manus  
Genio salubres condient laeto cibos:  
TRAGOEDIA 31  
Sanguis medullas sanguinis iuncti movet.  
THA. Iussisse satis est genitor. DA. Eventum pia  
Praestate fata. Rursus hoc vnum Deus,  
(725) Suo quid haeres pellitur primus loco?  
SE. Dimitte comites virgo, ne strepitu quies  
Geminet cubantis laesa germani malum.

SCENA TERTIA.  
SENEX.

Postquam parentis ducta mandatu Thamar  
Thalamum subivit fratris, & circa thori  
(730) Secreta, roseas virgo detexit genas,  
Vix in salutem verba, suffecit stupor.  
Vtrinque certans: seque lamentis tener.  
Et hinc & inde prodidit veris dolor.  
Vt prima pietas mutuo amplexu stetit  
(735) Satiata, & omnes fortior rupit moras  
Affectus, ecce qualis hybernas nives  
Hermon solutis sole distillat jugis,  
Sic virgo fluxit: imber irrorat sinum,  
Guttasque vultu moeror aßiduas agit.  
(740) Frater tametsi morbus, & pietas simul  
Oculos lacessant, abdidit lachrimas tamen.  
Illam decebat flere, nec formae fuit  
THAMARA 32 [<23]  
Iactura luctus. Vere sic primo rosas  
Commendat humor, rore qui puro natat  
(745) Tremulum per ostrum. Moverat cunctos dolor  
In se puellae. Miscet extemplo dapes,  
Fingitque maßam farre purgato levem:  
Illuc iacentem quidquid irritat famem  
Perita confert. Succus Hyblaeo fluit  
(750) Favo petitus: cinnami felix sapor  
Plenoque manant nectaris rivi cado.  
Emendat auras nidor immissus foco,  
Gratusque sanos pascit astantes odor.  
Aeger salubres ipse spiratus probat,  
(755) Cubitoque titubans fulciens laevo capunt  
Omne advocavit robur, & doctam manum  
In osculum petivit: O se: o soror  
Prisci quid Amnon habeat Amnonis vides!  
Quod spirat vnum vivit, & vitae fidem  
(760) Non retinet vltra. sola quod superest potes  
Vel arte trahere, fronte vel medica malum.  
Immane quantum praestat aspectus boni,  
Quantum sororis! redditur membris vigor  
Tepidisque fibris acrior [<aciror] pulsus micat:  
(765) Iam chara possum. Verba praesentes stupent,  
Famulosque domini causa mutati movet.  
Dum turba mussat, ore confuso rubor  
TRAGOEDIA. 33  
Ardet repente, perque torpentes genas,  
Latente serpit ignis occultus via,  
(770) Omnemque subita flamma pallorem fugat.  
Agiles retusas integrant oculi faces,  
Acuuntque radios: nec tamen passim vagos  
Orbes per omnem spargit incertus domum;  
Thamar sed vna ducit obtutus Thamar.  
(775) Hac fronte vultus errat, hac sola tenet  
Aciem morantem, lingua mox tremulas quatit  
Incerta fauces, vultque nec vult proloqui.  
Hinc sudor artus frigidos gelidus lavat,  
Quassumque glacie corpus alterna riget.  
(780) Miramur omnes: quoque miremur magis,  
Illa illa, cuius ante conspectu calor  
Iuveni redibat, illa germano nocet  
Conspectu eodem. labitur rursus thoro,  
Primusque membis languor attritis redit.  
(785) Sic sole vivunt, sole demittunt comas  
Vrente flores. Promit interea dapes,  
Quas nec recusat ille, nec sumit tamen.  
Sed e sororis languidus pendens manu,  
Epulas reducto iußit inferri thoro.  
(790) Mutata si quid forte conducat domus.  
Sin, ut suavis mulceat fractum quies,  
Morbisque gratus semper in magnis sopor.  
THAMARA. 34  
Neu turba noceat, pellimur servi foras.  
Nunc sola thalamum virgo germani tenet,  
(795) Ministra somno fida fraterno soror.

CHORVS.

SOmne, quo nullum miseri benigno  
Dulcius coelo capiunt amantes  
Munus, insani iuvenis furorem  
Siste. flammata ruit ille mente  
(800) In nec auditum scelus Israeli;  
Aut notae fallunt, potiusque fallant;  
Sitque non ficta cupidus quietis,  
Qui thoro solam vacuo puellam  
Nunc habet frater, potiturque voti  
(805) Insolens puncto. Sopor & nocentes  
Liberat noxa, scelerique somnus  
Amovet vero scelus. Ausit Amnon  
Impius dono placidae quietis,  
In nefas vti? quid vbique cautum est?  
(810) Ducit in culpam via tuta culpae,  
Dum suos abdit laqueos Cupido.  
Tu tamen duri requies laboris,  
Portio nostrae peramoena vitae,  
Quae ducum vili diadema panno  
TRAGOEDIA. 35  
(815) Splendidum exaequas: cui debet aeris  
Ne reus tristes timeat kalendas:  
Incubans vnà misero & beato  
Nocte, laxator pie somne curae,  
Qui gravi succo miseros & alta  
(820) Irrigas Lethe, tua virga nectar  
Spargat, & leni medicata rore,  
Temperet casu meliore fraudem.  
Vera mentitam superet quietem.  
Sitque non falsus sopor. O medullis  
(825) Dulce lenimen, reliquam pudoris  
Saeculi mores! tibi somne curam  
Credimus, & spem.

ACT. QVART. SCEN. PRIM.  
THAMARA. ABSALOMVS.

TH. AVerte vultum Phoebe, quadrigas retro  
Illuc retorque nox vbi lucem triplex  
(830) Nilo latente tenuit. aut quo, cum dies  
Proceßit olim prima, proceßit loco:  
Post omne flammas abde splendentes chaos,  
Tuosque vultus vultibus nostris nega.  
Aut si novare fata naturam abnuant,  
(835) Nec causa luctus iusta sat nostri movet,  
C 2  
THAMARA. 36  
Qua qua perire detur, & poena novum  
Nova piare crimen. Abreptam ferat  
Me me per astra turbo. quo ponunt specu,  
Aut vnde vires integras Euri trahunt,  
(840) In hunc recondar, moxque quaeratur simul  
Virgo & procella. Nulla tam tristis premet  
Fortuna, cui non vota se nostra offerant,  
Tantum latere liceat. Immanis Thabor,  
Et qui nivosis astra delibat iugis  
(845) Silvester Hebron, tuque quem quondam suis  
Sinai tribunal statuit edictis Deus,  
Conferte moles. saxa me solam obruant  
Densata solam. Publicum nunquam iacet  
Probrum sat alte. Sed nec obtendo integros  
(850) Mores, nec insons deprecor virgo malum.  
Sim casta, sim pudica, sim legi innocens,  
Sim rapta, sim inculpata, sim quidvis magis  
Quam punienda: vigeat illaesus pudor  
Stuprator omne solus incurrat nefas;  
(855) Tamen execrandum saeculi crimen vagor.  
Patiendo culpam merui, & infelix scelus  
Potuisse ferre, sceleris expleuit vicem.  
Materia pereat: illa (cur vltra ambigam?)  
Sese placendo obstrinxit, & diris caput  
(860) In quod nefandi fratris exar sit furor  
TRAGOEDIA. 37  
Devovit: heu! Heu! crimen hoc nullum putem,  
Movisse flammas? crimen hoc nullum putem,  
Traxisse forma forsan invitum virum?  
Cur adeo lenta poscis in poenam Deum,  
(865) Proprijsque virgo facilis indulges malis?  
Invadat istos carnifex oculos manus.  
Hinc prima turpes flamma concepit faces.  
Vngues eburnae frontis exscindant decus.  
Hic haesit omnis improbi fratris calor  
(870) Cur nulla turpat poena pellaces genas?  
Cur priscus oris perstat illaesi status? [< illae sistatus MO]  
Immune necdum pectus in planctus patet,  
Et se papillis abstinet ferus dolor?  
Quam te decebat virgo, dum virgo fores,  
(875) Sublime pectus, vosque quas primus tumor  
Non lacte, sed spe lactis inflabat tamen  
Leviter papillae! traxit extinctus pudor  
Decora illa secum: totque naturae occupant  
Lamenta dotes. Transeat certe comas,  
(880) Nec vellat illud verticis nostri decus,  
Doloris ardor, quo meos vultus tegat  
Supersit aliquid, meque praeripiat mihi  
Pars ista nostri. Quod tamen solers acus  
Flectens in artem struxit, & doctae manus  
(885) Inmille iußit ire cincinnos labor  
C 3  
THAMARA. 38  
Turbetur omne: crinibus paßis suum [< peßis MO]  
Testetur ira crimen: haec nobis coma  
Officia praestet. nubat obductum caput  
Sparsique turpes pulveris sordes ferat.  
(890) Vnguenta sic pensemus, has poenas odor  
A se reposcat. Restat etiamnum improba  
Tuos quod vngues deceat, heu segnis pudor!  
Hoc ergo laesam syrma virgatum decet?  
Nec ista totidem palla segmentis fluit,  
(895) Quot in colores vernat? vltrices manus  
Sic sic pudicam vellite in partes togam:  
Sic sic puellam exuite. Quid porro querar,  
Novisque noster suggeret lachrymis stupor?  
Iam mitto crimen: maius est aliud malum  
(900) Quam crimen ipsum. crescit eiectae dolor,  
Contemptus auget vulnus, & pelli foras  
Est scelere peius. Quam petam frater domum?  
Latebras pudori redde. Cur anges probrum?  
Vtriusque iuncta est causa, qua nostrum feram  
(905) Tuum sequetur facinus. O turpi nefas  
Gravius amore. Iam nihil stuprum queror!  
Vel iste latebras reddat infames amor.  
Spernit gementem durus, & turpem domum  
Negat sorori. Testor vltorem Deum,  
(910) Testor parentem, vosque, quas nostras decet  
TRAGOEDIA. 39  
Movere lachrymas, Isaci testor nurus,  
Invita tardos protuli tectis pedes.  
ABS. Aut hebetat oculos error aut vrbem soror  
Incendit omnem, voce luctifica intonans.  
(915) TH. Fugite scelestos, fugite conspectus sacros,  
Solo nocemus vultu, & impuro aethera  
Inficimus ore. Pendet in poenas Deus,  
Et vniversos vnius noxa trahet.  
ABS. Quas illa noxas quodve bacchatur scelus?  
(920) TH. Quo se receptu laesus abstrudet pudor?  
Incesta castos virginum coetus petam,  
Ingressa fratris ipsa quos liqui thorum? [<fatris]  
Patrem revisam? perdidit natam parens,  
Vitae pudorem fratris impendens meum.  
(925) AB. Adibo. siste trepida, quo flectis gradum?  
Huc ora verte, fare. quid fratrem fugis?  
TH. Quis iste miseram rursus ad stuprum vocat?  
AB. Quis casus aures ad meam vocem obserat?  
TH. Omnem propinqui sanguinis vocem horreo.  
(930) AB. Fratrem timere virgo suspectum potes?  
TH. Maioris ausit frater exemplo minor.  
AB. Perplexa mentem verba turbatam arguunt.  
Compone sensus, confer huc gressum soror.  
TH. Tutum remotis arbitris praesta locum.  
(935) AB. Vel ede, quis te morbus infestet palam.  
C 4  
TRAGOEDIA 40  
THA. Non iste morbi noster est crimen furor.  
AB. Forsan recepto pectus vrgetur Deo.  
TH. Purum ille puri pectoris templum incolit.  
AB. Vacuum quid ergo poscis arbitrij locum?  
(940) TH. Hoc tu sororem frater, hoc frater rogas?  
AB. Vagatur animus. maior hic error latet.  
TH. Et hic pudori ponit insidias meo.  
AB. Tandem fatere, quidquid infaustam premat,  
Tutamque chari sequere germani fidem.  
(945) TH. Blanditur audax. verba praetentant stuprum,  
AB. Prodes coacta, ni volens prodas, malo.  
TH. A fratre cogi nil novi duco soror  
AB. Vis haec salutem spondet. TH. Evertit prior.  
An. Reddet decus. TH. Germanus hoc alter tenet.  
(950) AB. Attolle vultum. TR. Moesta non patitur diem.  
AB. Regale quisnam conscidit pallae accus?  
TH. Rapti pudoris vindicant damnum manus.  
AB. Sparsas eaedem nempe turbarunt comas.  
TH. Sic est. In omne dirus ultores dolor  
(955) Armavit vngues corpus. AB. Infandum scelus!  
TH. Infame facinus autor infamis gravat.  
AMN. Effare nomen, cuius abscondis nefas.  
T. Amna sorori. A. Quid? quid? T. Amnon. A. Sile.  
TH. Florem pudoris frater extorsit suae.  
(960) AM. Et si recentis vulnus obsistas mali,  
THAMARA 41  
Expande seriem. mentis abiectae, soror  
Tegere dolorem sceleris alieni puto.  
Qui patitur edat, qui patrat velet nefas.  
TER. Necdum rigentis animus excußit metus.  
(965) Haerent pudore verba. AB. Qua patitur dolor,  
Rostraque refert scire, luctus, explica.  
TH. Ne desit aliquid vltimi exempli malo;  
A patre coepit. lectus est fraudi pater.  
Ad impudicos ille deductam thoros,  
(970) Aegro parare iußit Amnoni cibos.  
Hic ille furto commodo intentus loco,  
Ecce impudentem mutat aegroto procum,  
Veneremque blandus ambit. at nobis comae  
Horrore surgunt, sanguinem densat metus.  
(975) Fugae negabant copiam clausae fores.  
Clamare volui; presserat vocem timor;  
Proptus periclum donec extorsit preces,  
Vbi ille verbis robur adiunxit minax.  
Quo tendis, inquam. nesciat tantum nefas  
(980) Dirumque facinus, sanctum Iacobi genue.  
Amnon sororem? poena te juris latet?  
Vecors pudendi pelle flagitij probrum.  
Nec ipsa tanti criminis labem feram,  
Et te per omnes differet populos scelus.  
(985) Par innocentem tanget, & sontem nota.  
THAMARA. 42  
Nunc te per illum, iure quem tangis pari,  
Natis pius qui cuncta largitur, patrem,  
Per spem futuram frater, insanae, precor.  
Dum rex rogatur, impetus mentis rege.  
(990) Det me petenti, simque non crimen tuum,  
Sed munus, Amnon. sola quod posco mora est.  
Cassas amori tendis indomito preces,  
Subiecit Amnon. nexibus certis agam,  
Violensque fructum Veneris ereptae feram.  
(995) Dixit, nec vltra blandus, aut quales amans,  
Sed vi coactos torvus amplexus petit.  
Contra furebam fateor, & quamquam impari  
Tamen pudica traximus lucta moram.  
Sed vicit amens. vulneris tantum levis  
(1000) Pretio, pudoris obtinet nostri decus.  
Nil potuit vltra virginis victae furor  
AB. Agnosco miserum perditae fatum domus,  
Scelusque fratris. Pone lamentis tamen,  
Et si pijs iustisque, quem poteris modum,  
(1005) Animusque castus corporis labem ferat.  
Neu vitiet error vnius totum genus.  
Tacita interim peccata germani occule.  
Animosa casus excutit virtus graves.  
Quin fisa nobis, aedibus nostris late,  
(1010) Solitumque redde corpori ornatum soror.  
TRAGOEDIA. 43  
Potioris olim senties fratris fidem.  
TH. Ibo dolores intima condam domo,  
Vultusque luci moesta furabor meos.  
Suo sed iste maneat ornatus loco.  
(1015) Hoc more nuptam, cultus hic frater decet.

CHORVS.  
VOtis si liceat praecipitem Deum  
Accusem populi, quem precibus suis  
Obiecit toties, cui toties dedit  
Insanis facilem seditionibus,  
(1020) Flecti in perniciem se quoque publicam.  
Exarsit stimulis prima rebellibus,  
Respexitque focos ad Pharios fames,  
Non impune quidem: sed poteras Deus  
Aures indomito claudere luxui,  
(1025) Nec tantis volucres mittere stragibus.  
Infamem titulum servat adhuc locus.  
Quid mirum, patriae si fidei potens,  
luratique soli, nesciat improbum  
Antiquis vitium moribus exui?  
(1030) Vix laedi pietas vlterius patrum  
Peccatis poterat. impietas nequit  
Nostris vlterius: nec libet improbum  
Privato populum pendere crimine.  
THAMARA 44  
Communes adeo nos furiae premunt,  
(1035) Et spreti sequitur flagitium Dei.  
Regem futilibus concio vocibus [< futilibus]  
Imprudens voluit, bellaque gentium  
Mortali auspicio sumere moribus.  
Illas ferre Noti debuerant preces;  
(1040) Nec tantum monitis sancte resistere  
Sed facto decuit. Cur pater abdicas,  
Et sceptrum dominos cedis in impares?  
Poena hoc non honor est. Deserimur Deus,  
Aut vt vera loquar, deserimus Deum.  
(1045) At non ille sui segniter asserit  
Contemptum imperij, nec sat habet minis  
Vulgus vatidicis flectere contumax;  
Experti loquimur. Militiae probra  
Sub primo quoties principe vidimus,  
(1050) Effusi in celerem degeneres fugam?  
Quid quod jugis aquae more ruit nefae  
Aulae, per populos: seque licentiae  
Exlex insolitae purpura mancipans,  
Contagem innocuis civibus affricat?  
(1055) Sic omnes vitium funditur in tribus,  
Maiorumque placet culpa minoribus.  
Nec tantum nocuit moribus integris  
Perverse in dominum munificus Saul:  
TRAGOEDIA 45  
Sed quem sarta fides quem probitas Deo,  
(1060) Et sanctus rigidae iustitiae tenor  
Tutae conciliat dote modestiae,  
Immunem procerum flagitijs domum  
Haut praestare potest, primaque liberi  
Seu regis faciunt crimina, seu ferunt.  
(1065) Cernite quid sit sprevisse Deum!  
Sic imperij fraena relinquit,  
Hominique suas tradit habenas!  
Sic libertas offensa sacri  
luris, leges vindicat aquas  
(1070) Legum interitu! quaerite tanto  
Metuenda reo rostra. superbas  
Ridet poenas designati  
Dudum fastus principis audax.  
Hac lege jugum subiere patres.  
(1075) Aequum est dominos regesque pati,  
Quales misso pepigere Deo,  
Duri monitis. Sero sero,  
Nec jam primum, gens stulta sapit,  
Et succeßum voti lachrimis,  
(1080) Vt saepe, luit. Stant attonitae  
Nondum posito terrore nurus,  
Omnisque Sion planctibus horret.  
Non si monstris foecunda novis  
THAMARA. 46  
Mutet rerum natura vices;  
(1085) Seu turbato conversa polo  
Sidera currant, sive humanos  
Vtero fundat bucula partus,  
Aui serpentis pondera foedi,  
Sic concussam terreat vrbem.  
(1090) Graviora ferunt omina mores,  
Nec regales tam dira lares  
Haec haec tantum portenta petunt.  
Illinc gentem manat in omnem  
Summo tanquam de fonte malum.  
(1095) Regum facinus norma minorum est,  
Sequiturque aulae crimina vulgus.  
Sed pelle metus, & defungi  
Vno miseris da summe malo.  
Sive hoc poena est, seu delictum,  
(1100) Iam patratum passumque sat est:  
Scelerisque suo sufficit aevo  
Hoc exemplum.  
At tu nostros accipe planctus  
Regina Thamar, planctus geminent  
(1105) Quos inflexo vertice silvae,  
Habitansque cavis rupibus Echo.  
Vtcunque ferunt caetera regni  
Vulnera cives, haec tanta nequit  
TRAGOEDIA. 47  
Fleri salvo plaga pudore.  
(1110) Tuque, o geminos qui trahis vno  
Flumine fontes, scindens totum  
Medius regnum, merge obsceno  
Tam dira lacu, dignumque atavis  
Redde nepotem. Non insuetus  
(1115) Istud veniet crimen in vndas.

ACT. V. SCEN. I.  
DAVID. ABSALOMVS.  
DA. ANceps doloris aestus, & dubium malum,  
Parique miserum pectus affectu tremens,  
Et vos in vtram nesciae causam genae  
Lachrimis scatentes, publico etiamnum patrem  
(1120) Arcere decuit, donec in partes stupor  
Discretus iret: seque perplexus dolor  
Plane expedisset, vtrius tandem malo  
Fletum imputaret. Luctus alterno feret  
Casu parentem: criminis nondum vacat  
(1125) lus separare. Natus admisit nefas;  
At nata passa est. Quid miser statuis pater?  
Ignosce sceleri; sed vetat maius scelus,  
Inulta virgo. Poena compescat malum;  
Miseret furentis. Ecce quo claudar loco.  
THAMARA 48  
(1130) Ni sim miser vix esse iam possum pius:  
Vt sim pius non desinam fieri miser  
Virumque patiar, esse dum neutrum volo.  
Quid, quod resistat sancta maiestas patri,  
Regemque laesi iuris imploret vigor?  
(1135) Mortem sororis lege stuprator ferat  
Deo iubente. Iuris hoc custos negem?  
Alijsque censor rigidus, ignoscam meis?  
Proh disciplinae vulnus, & magno nefas  
Populo piandum! Pugnat in regem pater, [< piandum? MO]  
(1140) Rex in parentem. Poscitur frater neci,  
Sed pro sorore. Flagitat poenam Thamar,  
Sed debet Amnon. Ecquis impendit pater  
Fratrem sorori? Restat hoc solum mihi,  
Vt parricida dicar, & vindex simul.  
(1145) Nam leno dudum, pro pudor! stupro fui.  
AB. Praeceps parentem fama concußit malo,  
Tanquam exprobraret. Primus infaustae domus [< iufaustae]  
Quem fugere semper debuit, scivit nefas.  
DR. Auspicia sceptri! Regna transscribat Deus  
(1150) In hunc paterna. digna privatus quoque  
Iam rege peccat, seque generosus per haec  
Elementa tanto praestitit sceptro parem.  
Robusta regni scelera credebam mei,  
Minisque durus fecerat vates fidem.  
TRAGOEDIA. 49  
(1155) Tu nate superas probra praeludens patris;  
Quid si imperares? AB. Vlcerat luctus virum.  
Quid cernet ira? fine quo stabit dolor?  
DA. Accipio nostri generis haud vanam indolem,  
Moechum parentem natus incestus decet.  
(1160) Proles Iudae nuptijs claris fave.  
Firmantur ecce fata regalis domus.  
Avo nepotes stirpe sincera soror  
Ex fratre spondet. certior sceptris nequit  
Haeres parari. Solve promißi Deum.  
(1165) AB. Primus furentis impetus desaeviat,  
Mox lance iusta propius excutiet scelus.  
DE. O Ephrataeas inter illustris Thamar [<Eprhataeas]  
Nuper puellas, cuius in vultu pudor  
Omnes modestae finxerat mentis notas,  
(1170) Quo ceßit illud floris extincti decus?  
Regina casti marcet, heu marcet, chori,  
Vt rure ponunt lilia extremo comas,  
Radice laesa, sive cum languent rosae,  
Quas vnguis olim pollicis duri metit.  
(1175) Necdum omne tristi Bethlehem planctu sonat?  
Tribusque lachrimis nostra bis senis praeit?  
AB. Ab sempiternis digna lamentis soror,  
Pietate supera patris, Amnonis nefas.  
Levius dolet, cum quos ui pariter dolent.  
D  
THAMARA 50  
(1180) DE. At tu nefandi impure patrator stupri,  
Quas in latebras impium merges caput?  
Rimatur acer omne secretum Deus.  
Non si novena involvat abreptum Styge,  
Totoque condat Orcus infamem sinu,  
(1185) Frustreris iram. Cuncta scrutanti patent.  
Nihil remotum est. penetrat ardentis furor  
Per densa rerum, spissa, inaccessa, avia.  
Locum ante cepit vltor (heu frustra fugax!)  
Quocunque curret crimen, occurret Deus,  
(1190) AB. Pro segnis ira! quisquis ad poenam gradu  
Cunctante pergit, inque vindictam Deum  
Votis ab ipso lentus abducit polo,  
Quantum remittit vltor ignavus reo!  
DR. Sed quid querelis tempus insanis tero?  
(1195) Quin ense viduo dextram, & imbellis pater  
Relinquo sceptra: legibus quisquis potest  
Exuere natos, poßit & regno exui.  
Alienat omnes crimen & poenae scelus  
Devincit aequae; tura confundit nefas;  
(1200) Omnisque regi natus est civis pio.  
I lictor, aude vinculis diras manus  
Cohibere iustis: claudat abreptum specus  
Solo retrusus. dabitur impuro improbe  
Nox par amori. Fuerit in nato, pater  
TRAGOEDIA 51  
(1205) Ne sit beatus; vt sit iniustus pater  
Non esse, faxo: peßibus iunctis eant  
Poena atque crimen; sintque qui dubitent, vtro  
Me fama saeclis clarius seris ferat.  
Tam foeda sancta monstra pellamus domo.  
(1210) AB. Absolve stirpem genitor. haec sola est via,  
Qua non nocentem liberes noxa tribum.  
Sed quid? quid iste mentis incertae status,  
Variusque trepidis vultus ostentat notis?  
Luctatur animus secum, & haerentis movet  
(1215) Non vna ratio pectus. intendit minas,  
Rursum remittit. ira pietatem excutit,  
Iramque pietas: pendet alternus polo  
Soloque vultus. solvit in vocem dolor,  
Constringit idem verba. Num dubitas pater?  
(1220) Absolvere est, damnare tam tarde nefas.  
Erumpit ecce flumen, & multo natat  
Humore barba. Segnius dudum dolet,  
Pulsoque primus impetu languet furor  
Captemus omnes aure sublata sonos.  
(1225) DE. Quid candidatum turis aeterni pater {< candididatum MO]  
Norma severae legìs exacta premis?  
Vt iustus aliquod poscat exemplum rigor  
Cur properet ira? saepe supplicium est mora.  
Nam tortor animus interim autorem necat.  
D 2  
THAMARA. 52  
(1230) Poenamque acerbat semper occurrens Deus.  
Illum scelestae mentis infestant cruces  
Iam nunc, nec vno vapulat dirus malo.  
Morbo metuque fractus, aspectum patris  
Prae morte trepidat. AB. Ecce, solvuntur minae,  
(1235) Pariterque leges: seque, dum transit nefas,  
Totamque genitor implicat poenae tribum.  
Bis capte morbo! gratiae affectat locum  
Languore eodem, quo dedit sceleri locum.  
DR. Cur adeo tantus facta recolenti sua  
(1240) Insurgat ardor? Iure num summo Deus  
In tam minacem lege decidit patrem?  
Flos ille nostrae est stirpis, ac primum decus,  
Et iuris haeres. Cuncta pervertam ferox,  
Immitis, atrox? liceat exemplo Dei  
(1245) Praecidere aliquid, & quod extremum est, dare  
Nato dolenti. Durus hoc genitor negem?  
Quidsi hoc negasset crimini nostro Deus?  
AB. Cur sceptra differs? cur sacrum necdum caput  
Amnonis, ambit candidi vincli decus?  
(1250) Qui scelere vicit, iure cur cedat patri?  
DA. Iamque in dolorem erumpat vt verum pudor  
Quis sceleris autor? vnde tam foedum nefas?  
Suone natus impetu, an fato ruit?  
Sic sic fidelis explicat vates minas,  
TRAGOEDIA. 53  
(1255) Et rite ab ipsis, laribus orditur Deus. [< ipsi MO]  
Spurcus pudendas vindicat flammas amor.  
Aequata poena est crimini, impuro patri  
Dignum reposuit vltor e coelo malum.  
Manes Hethaei regiam infestant domum.  
(1260) Nec hic furoris (novimus vatis fidem  
Dabit ira finem. primus in poenam gradus  
Hinc elevatur. Caedibus necdum domus,  
Necdum cruore nostra fraterno natat?  
Necdum paternos natus invadit thoros?  
(1265) Mater petenda est. mater incesto vacat.  
Quis tam superbi surgit in palmam stupri?  
Quem dira tanto fata dignantur malo?  
Men’ punientem puniam ut natum pater?  
Quid si repugnet numen, & foveat scelus, [< repugnat MO]  
(1270) Aliud eadem vulnus adduplicans manu?  
AB. Quam cito ferocem vanus infregit dolor.  
Facilemque mollis ceßit in luctum pater!  
Emersit Amnon. pronus in veniam iacet  
Miserantis animus: seque, quod victus solet  
(1275) Affectus, vltro sceleris in partem inserit.  
Aliudne tanti restat augmentum mali?  
Sibi ipse crimen imputat nati parens.  
Quem nos. sed ore spectat erecto Deum,  
Duplicesque genitor tendit ad coelum manus.  
D 3  
THAMARA 54  
(1280) Domus modestum nempe gratatur nefas. [< Domini MO]  
DR. Te te supreme rector, ad cuius pedes,  
Et si pudendus, se meus sternit dolor,  
Deposco supplex. Sive te servi juves  
Pastoris ille primus abiecti status?  
(1285) Donante seu te regis illustris nitor  
Sceptrique placeat sancta maiestas mei? [< Scptrique]  
In quae reservas mentis afflictae senem?  
Si poena nostri sceleris, est nati nefas,  
Tuoque juvenis crimen arbitrio fluit  
(1290) Nullus parenti restat irato locus:  
Suis sed ipse traditus diris tacet,  
Miser atque inultus. hoc ad exemplum mihi  
Si reliqua current, teque sic carptim juvat  
Secare longos regis invisi metus,  
(1295) Pietatis eheu munus evertes tuae,  
Tuumque poenas hostis ad numen meas  
Referet superbus: teque qui reges legis  
Sic puniendos, legere clamabit Deus  
Nescire reges. haeret infamis quidem  
(1300) In me reatus, meque responsis Nathan  
Obnoxium (fatemur) horrificis tenet.  
Gaudere nostro non tamen debet malo  
Infestus Amnon, sive qui gentem tuam  
Audax profano despicit fastu Moab.  
TRAGOEDIA 55  
(1305) Nec tu lehova, fata si praestes, potes  
Expandere vltra bilis inflatae impetum:  
Neque enim, benigne, tollat vt natum pater  
Te velle credo. legis interpres tuae,  
Mortem remittis, regna cum spondes Deus.  
(1310) Sit morbus illi poena, sit mordax metus,  
Suumque patrius ponat hic finem dolor;  
Donec pudendas excutit pectus faces,  
Membrisque robur reddit afflictis salus.  
Quodcunque nato largiar, fatis dabo.

ABSALOMVS.  
(1315) NIsi interesset cara vindictae soror  
Premi dolorem, poterat ardentis ferox  
Se prodere animus, meque commoti patris  
Ingerere lachrimis. Ira sed melius latet.  
Occulta stimulos odia maiores habent.  
(1320) Nec me parentis languor effoeti movet. [< affecti O]  
Nos animat aetas, noster implebit furor  
Quodcunque patri deerit. Vt fratris nefas  
Inefficacis expient planctus senis!  
Heu prisca virtus, tuque quam foedo situ  
(1325) Pietas, ruentis imperi sordes premunt,  
Nullus veternum mentis excutiet vigor?  
Cur tela molli dura tractamus manu, [< Cum MO]  
THAMARA 56  
Ferroque trepidum cingimus forti femur?  
Stringatur ensis. Ducat hunc ducat pudor  
(1330) Quemcumque in hostem. Cernis vt nullo sequax  
Coacta nisu lamina ardentem manum  
Implerit vltro? Crimen in cladem solet  
Trahere innocentes. Publicum certe metum  
Vel nos luamus. Iura nec fratris moror;  
(1335) Sororis ille jura violavit prior.  
Hoc Absalomi negligat virtus probrum?  
Non sic iacemus. Audiat nostras Deus,  
Quocunque coeli fulminet templo, minas,  
Minisque faveat. Virgini laesae sacrum  
(1340) Hoc esto ferrum: atque ista germanae decus  
Violenta fratre dextra transfoßo asserat.  
Testor Iehovam! Speret a nobis soror  
Quod fida quondam praestitit fratrum manus  
Natae lacobi. Cedat vt Dinae Thamar?  
(1345) Patria Sichemus solvat excisa stuprum?  
Amnon triumphet? nosque sublimi insolens  
Ab arce spectet: Ecce quem vates canant!  
Quem fata signent! Regis hic titulum gerat,  
Gentemque turpi nobilem infamet jugo.  
(1350) Vt nos feramus, facilis hoc tellus feret,  
Suis severa moribus, nostris iners?  
Tales colonos magne deducis Deus,  
TRAGOAEDIA. 57  
Idemne vt alios exspuat rursus solum?  
At non inultum cedet in ventos nefas  
(1355) Tacitique cunctos tanget assensus malum.  
Iterum Iehovam testor, ac coelum invoco!  
Sed ira clauso tuta condatur sinu  
Neutramque sese prodat in partem dolor.  
Credat necesse est vt meis pateat dolis.  
(1360) Quod non timetur altius telum ferit.  
Quo ius pudorque vergit, huc vergat fides.  
Det iste poenas sceleris infandi reus  
Nobis, sorori, legibus, regi, deo.

/back/

FINIS.

MENDAE OPERARVM.  
In praef. post peperi. claude parenthesin. ibid. praemuniendam pag. 7. nota  
interrogandi post tarit. pag. 15. Actam. ibid. Permissus. ibid. dextera.  
17. Astarthes. 18. tolle subdistinctionem post manus, & pono comma post  
veneno. 19. cum natis. 20. falci. 21. castiquoque. 22. tollot. 23 acrior,  
25. quacunquo 26. Dele NVNTIVS. 27. pro NVN. pone SEN .29. illa cur Amnon  
times? include parenthesi. 37. illaesi status. 47. foris. 48, nota admirandi  
post piandum.

47  
MENDAE OPERARVM SIC CORRIGANTVR.  
IN praef. post peperi claude parenthesin. ibid. praemuniendam. Pag 7 noti interrogandi post terit 15. Actam. ibid. Permißus ibid. dextera 16 rigor 17. Astarthes i8 tolle subdistinctionem post manus. & pone comma post veneno. 19. natu pag 20 falci 21 casti quoque. pag. 22. Tollet & punctum ante Infirma. ibid Diductus pag 23. gloria. pag. 25. quacunque ibid Satrapas natos 26. SENEX vbique pro NVNTIVS pag 29. illa cur Amnon times? pag. 37. illaesi status pag 38. paßis pag 47. ferit. pag. 48 nota admirandi nost piandum. pag 51. candidatum pag. 53. ab ipsis & repugnet. pag 54. Domus. pag. 55. effoeti. ibid. Cum lege Cur.