/front/

HOMVLVS

PETRI DIESTHEMII,

Comoedia in primis lepida & pia,

in rem Christiani hominis adprime fa-

ciens, Anverpiae quondam in publi-

co civitatum Brabanticarum conventu

vulgariter acta, palmamque adepta.

HOMVLVS haec inscribitur comoedia, quod in ea,

hominis Christiani vita, & cuiuslibet voluptatis

carnalis fugacitas graphice depingitur.

1

[Aija]

CHRISTIANVS ISCHYRIVS

AD LECTOREM PIVM

& CANDIDAM IUUENTUTEM.

Habes candide lector, comoediam non minus

5 lepidam quam piam, quae tametsi Teren-

tij venustatem aut Plautinon redoleat

eloquentiam, tamen Christiani hominis

vitam, mundique huius luxus fugacitatem, tanquam ex

quodam perpendiculo depingit & aestimat. In ea siqui-

10 dem non turpes amorum illecebras, non vitae infamem

luxum, non denique amandi conciliationes, vt in Teren-

tianis Plautinisque comoedijs deprehendes: quae licet

syncerae Latinitatis flosculis & egegregie dicendi phaleris

abunde cunctis praemineant, latet tamen saepicule sub

15 decoris herbis frigidus & noxius anguis, nempe amoris

vehemens aestus: quo ipsa iuuentus, in malum vsque

propensa & procliuis, nocens teneris plerunque sub

annis venenum imbibit: quod adolescentibus atque

adhuc vernantibus in penetralia admissum annis, totam

20 hominis corrumpit vitam, & in pecuinos adolescit

mores. Felix igitu, o felix illa iuventus erit, quae sub

tanto verborum lenocinio delitescentem fugerit viperam.

In quem denique Terentianae aut Plautinae comoediae

Scopum tendunt, nisi quod ad conficiendas nuptias finem

25 faciunt? Sed dij immortales, nuptiae quid nuptijs praes-

tant? Illae nimirum carnales sunt & periturae, istae

vero quae in Homulo conciliantur nuptiae, spiritales

sunt & aeternae, quippe rationalis animae cum sponso

Christo. Operae precium igitur fuerit, iuuentutem castis

30 comoediarum assuescere lectionibus, atque ad spectan-

tem recitare populum. Nam quod rudibus animis sermo

ille viuus est, hoc comoediarum comis exhibitio, tyrun-

2

[Aijb]

culorumque festiua enarratio praestare solet, atque in

imis animis ad extremam vsque senectam residere. Ad

haec, in hac nostra Homulo omnia cernes casta, atque

ita ab omni amoris spurcitia emundata, vt vel a castis-

5 simo quouis sacrae mona8tices viro & legi & tractari

poss.it sine offendiculo. Estque in ea augustissima

Christianae vitae institutio, atque bene moriendi ars

felicissima: quodque in humanis ac fugacibus huius

seculi rebus, fidendum sit millime, sed in sola animi

10 fortitudine & vera virtute, quae vna felicem beatumque

reddere potest hominem: quippe Post obitum benefacta

manent, aeternaque virtus Quae crelos aperit, regna

beata ferens. Bene vale. Traiecti Betasiorum, anno

assertae salutis tricesimo sexto supra sesquimillesimum.

15 OGDOASTICHON EVSEBII CANDIDI IN HOMULI COM<EDIAM, DE

NOMINIS RATIONE EXTEMPORALITER LUSUM.

Quilibet, heus, quondam fuit ista comoedia dicta,

Nam trepidat mortis quilibet ire vias.

Nunc Homylus passim bene scribitur: en quod in ipsa

20 Pingitur ad viuum vita fugax hominis.

Omnia diffugiunt, mortis veniente figura,

Sola mallet virtus concomitans hominem.

lllam lac comitem tibi, si sapis, euge homo, fidam

Dum viuis, mortis quae comitatur iter.

25 DISTlCHON ISCHYRII.

Quilibet ante Cui, mutato nomine, dicor.

Nunc Homulus, per me nam resipiscet homo.

/main/

3

[Aiija]

INTERLOQVVTORES

comoediae sequentis.

DEVS, MORS, HOMVLVS adolescens.

HANNIO, HIRTACVS, CANTAGER, LVSITOR, HARVNDIO,

5 sodales & familiares Homuli.

MEGARIVS duobus stipatus famulis, PAMPHILVS. TRA-

BILIO, CONFRANEVS. LICAMBEVS, ABAGARDVS, BELLE-

ROPHON, amici & consanguinei Homuli.

CLATRIA duabus stipata puellis, HELBIA, PHYLLIRIA,

10 OLENDRIA, OPVLENTIA, cognatae & affines Homuli.

VIRTVS, COGNITIO, CONFESSIO. sacrae virgines instar,

Vestalium aut matronarum.

MARIA, virgo mater supplex ad filium.

PRVDENTIA, PVLCHRITVDO, QVINISENSVS, formosae

15 puellae.

FORTITVDO vir armatus & egregiae staturae.

LARVICOLA, CRAMBARABVS, cacodaemones.

ANGELVS deducens Homulum.

4

[Aiijb]

PROLOGVS

SIVE ARGVMENTVM

ASCLEPIADEVM CHORIAMBICVM IN FABVLAM HOMVLI

PER ISCHYRIVM.

SPECTORES cupidi, huc currite, postulo.

Apporto lepidam, credite, fabulam,

Quam dicunt Homulum, certe adamabilem

Nam profert hominis casum & originem.

5 Qui laesit nimium coelica numilla

Peccati maculis, vitae & ineptijs,

Vt mortem minitans Iuppiter abditam.

Effrenos homines sub Styga truderet.

Pallescens Homulo Mors mala mittitur,

10 Horrenda heu nimium: dicaque scribitur,

Vt vitae properans it rationibus,

Adsit judicio praeceleri gradu.

Frigens horripilat tunc Homulus miser:

Moerens poscit opem forte sodalibus

15 A cunctis, properent vt comitarier

Per durum hoc itiner mortis amarulae.

Spondent vnanimes, se fore quoslibet

Per casus comites inseparabiles

Et vitae atque necis, si quid opimius

20 Fors fortuna ferat, mensave pinguior.

Sed verum nimis est, acta probant fidem.

Si res laeta siet, tu comitaberis

Heros splendidulis saepe sodalibus:

Sed si aduersa fuat, diffugient procul.

[Aiiija]

25 Sic spondent Homulo se fore comites,

Sed Mortis pauidae nomen amariter

5

Cunctorum trepidis auribus insonat,

Et se posse negant. dum petit, adfore. [[1]](#footnote-1)

Sic fit tristitiae tempore nubilo,

30 Discedunt pariter. qui tibi pulchrius

Spondebant faciles, quum bona laetius

Sors risit, volucri nube fugacior.

Virtus sola manet fida & amabilis.

Non linquens Homulum, fataque despicit,

35 Nec casus metuit siue pericula

Et vitae atque necis, sed comes optuma.

Haec placat superos, astra pijs duit,

Infernum spoliat, regna acherontica

Perfrongens, itiner monstrat olympicis

40 Regnis, aetherea & pace fruiscitur .

Quam nobis tribuat Iuppiter optumus,

A fatis properis sumere gressibus.

Aeterno & hilares vivere gaudio.

Amen ferte pij, & plaudite vocibus.

6 HOMVLI 1,1, 45-72.

[Aiiijb]

ACTVS I.

DEVS, MORS, HOMVLVS.

SCENA I.

[DEVS.]

45 Principio genus mortalium e limo condidi,

Telluris vt esset colonus omniparae,

Huic vnicum, vti virtutem colat ingenuam,

Praeceptum dedi, seque noxijs amoribus

Abstineat, blandisque voluptatibus,

50 Perfidia, & summis imisque ingrata superbia

At ille coelestis habenae repugnans, &

In vitium praeceps actus, vulnere contabuit,

Venitque fera pessima leuiathan,

Quae vitale ejus robur abstulit mordicus.

55 Quamobrem misertum est me depereuntis hominis,

Illumque beluinis miserans excussi faucibus,

Priori denuo redditum incolumitati.

Ast vbi supremo, paruo post tempore, solio

Despicio terras. O dolor, O labor irritus,

60 Omnes exorbitant in peius, defluunt timoris inanes,

Caeca peruersitas occupat omnia,

Quae sanam deuellit pectore mentem.

Aes malesuadum aurumque vitae perda,

In suum pellexit mortales arbitrium.

65 Omens lethaeo epota poculo,[[2]](#footnote-2)

Commeministine in cruce expassi redemptoris?

Tui causa o homo fatum subiui ingratissime.

Ah, nefandus vitae tumor, & scelesta cupido,

Et reliqua scelerata cohors, late per orbem

70 Sparserunt mores & sceptra regalia,

Septenis virgunculis violenter pulsis

Exilio, regnoque virtutibus actis.

7

1,1, 73-103. ACTVS I

Nuper candida venit queritans innocentia,

[Ava] Fas & pietatem ill terris proscribi,

75 Se probris exag.ftari maximis,

lmpune pessundari quicquid manauit olympo.

Iam plane perspicio, quo benignitas maior est mea[[3]](#footnote-3)

Et lenta vindicta, vluscrescit errantium vaesallia.

Quare haec mea stat sententia, metam

80 Vt ponam sceleribus, & meis calculum colonis,

Paululum si sinam voluptari, peius

Quam in beluam degenerabunt stolidam,

Et mutuo rapidis dissecabunt dentibus.

Extincta fides, atque edicta mea salutaria

85 Spreta iacent: nemo est, qui faciat recolatque.

Optabam coelestis ruinae deserta reparare,[[4]](#footnote-4)

Sed spe abij mea, & vacuis sedibus astra linquuntur.

Infelix homo, mlserum quem iuuat esse libenter.

O mors rerum omnium aequissima, vbi es?[[5]](#footnote-5)

90 Quid cessas? coram adesto.

Animaduerte, quae tua opera perferri velim iussa.

MORS.

Ad nutum, maxime diuorum rector,[[6]](#footnote-6)

Praesto sum tibi paratissima; effare exequenda pater

Pennigero expediam gradu, etiam si plutonia

95 Iubeas perrumpere claustra.

DEVS.

I rapido gressu ad Homulum, simulque

Illi ex me dicito, peregrillationi vt se praecingat ocyus,

Aqua mortalium nemillem vel prece vel precio

Eximi fas est, exactaeque vitae sine mora vt ponat rationem,

100 Haec esse summi iudicis decreta, referto.

MORS.

Aeternum numen, tua dicta capesso[[7]](#footnote-7)

Imper & rite, nec me labor iste grauabit

Nil Hercle hoc me delectat ludo amplius.

8 HOMVLl I, 1,104-134.

O fortunata dies, O faustissima tempora,

105 Hodie imperium nanciscor in terris latissimum.

Nunc leges condam regnatura meas,

[Avb] Efficiamque, ne quisquam temerarius vel temulentus

Audeat tempsisse, scio quibus vtar ipse flagellis,

Et quibus effodiam iaculis oculos & cuspide iecur.

110 Saepe tuli claros violens regiosque triumphos.

Quemlibet deijciam, licet Hectora spiret,

Vomentem tumido pectore flammas.

Quot nunc vndique gentium volupe victitant,[[8]](#footnote-8)

Praesertim diebus istis pergraecantur, commessantur,

115 Genium colunt accuratius, & bibunt meracius

Belle percipient, vbi imparatos occupauero periugulum.

Sed primum pergo ad Homulum mei negocij perferendi gratia,

Hic degit impudens prope bestia, liber a metu

Nec amat coelum, nec odit tartara.

120 Terrestrem deum domi habet in arca.[[9]](#footnote-9)

Abcedo, vrget imperium tonantis.

Magne diespiter, quam Opportunus adest Homulus![[10]](#footnote-10)

Quam minimum super aduentu pensitabit hic meo,

Heus Homule, hodie suspirabis grauiter,[[11]](#footnote-11)

125 Hodie reddes multos seruare per annos per manum

Quod fortasse putabas. O Homule, quam fragilis hominum spes! studet

Dies ista tibi nigro signanda lapillo

Aduehit ista dies discrimina mille.

Iudicium, tribunal, iudex deus, morantur te.

130 Sed quo nunc properas tam candido vultu.

Venustoque redimitus habitu?

Quae te coelestium necat obliuio?

Scilicet hic superum cultus est?

HOMVLVS.

Quid isthaec rogitas?

9

I, 2, 135-156. ACTVS I

SCENA II.

MORS.

135 Id scies quamprimulum, ausculta, paucis edocebo.

Imperatoria fungor legatione ex alto polorum

Vertice, maximus vbi coelituum pater multa gemit

Super humanitate, per abrupta vitiorum

Et aprica voluptatum depereunte.

[Avja] 140 Ille me misit ad te.

HOMVLVS.

Ad me?[[12]](#footnote-12)

MORS.

Ita plane.

Ne haesita. me vna verum nil magis est.

Seria sum, & loquor, nil me iuuat garrire inaniter.

Deus quenquam sui oblitum haud negligit vnquam

145 Arbiter aequus & integer omnibus Homule semper,

Nec quisquam mortalium tam vafer est vel astutus, ora

Illius & lynceos qui possit ocellos

Euasisse, videt omnia, coeloque terraque marique.

HOMVLVS.

Quid negocij habet mecum?

150 Quid rerum postulor?

MORS.

Dicam, & quidem satis

Dilucide, ne tibi haereat quid scrupuli,

Calculum vt ponas exacto symposio.

Crepusculascit vespera, nunc demum redeundum est

domum celeriter .

HOMVLVS

Non capio sermonis huius inuolucrum,[[13]](#footnote-13)

155 Clarius effer, pensiculanda negocia tanti

Iudicisambiguis quis responsare querelis

10 HOMVLI 1,2,157-3,180.

Rite queat? quid hoc verbi est, domum redeundum vt sit mihi?

Cui id curae est, si quo minus redeam nunc?

MORS

Eruditiorem te ilico reddam, depone hominem,

160 Completum est curriculum tui villicatus.

HOMVLVS.

Cuius villicatus?

MORS

O stolidum pecus,

Nil nouit crelestium hic homo terreus:

Quid sacra canat pagina. nequidem audiuit vnquam.

Sic totus fuit theatri comes circumforaneus,

165 Nugigerulus, sedentarius, bibax, corinthiarius.

S[tulte. hac nocte rep]etent animam tuam.

[Hoc peregre proficisci oporte]t irreuocahili tramite.

[Quapropter pugillarem caution]um, chartasque papyrace;

[Deferto tecum ac prospice, vt] salua sint tibi omnia,

170 [Quia immortali & omniscio deo| rationem ponere ineuitabilem cogit necessitas,

[Avjb] Quo tempora pacto duxisti rapido circumuoluta rotatu,

Et quibus actibus vita est redempta nefandis,

Quae pietas superis gratissima, fastum

Reppulit, infernis piandum sulfureisque lacunis.

175 Caeterum haec vna tibi spes est & solatium.

Vt vltro capias, quod vitare non poles.

SCENA III.

HOMVLVS.

Eheu quam dura conditio, o crux inuisa.

Huius dandae rationis immemor vixi semper,

Nec fuit quicquam tam absens animo. quam res ista, meo.

180 Sed quisnam es tu, qui hos adfers terrores atque horripilationes?

11

I, 3, 181-211. ACTVS III

MORS.

Mors ego peccatorum pessima,

Aequalitatis normula cui cuncta parent

Humile meum pariter & celsum caput:

Nam qui meis legibus non subiectus est, haud latet vsquam

185 Sed nunc abde moras, per me hic calculus

Mandato principis discutiendus est

HOMVLVS.

O triste fatum. siccine properas? inopinanti

Ah nimium importuna venisti

Mitesce obsecro. huic necessitati conniueto.

190 Mille dabo libras hodie auri rarissimi,

Mille minas argenti probatioris.

Istud si exiguum videbitur electri omnium preciosissimi

Mille addam sestertia, vt praesenti me solicitudine demas.

MORS.

Nequaquam Homule assentior tibi.

195 Nunquam diuertam ab aequitatis itinere.

Non rerum opulentia, non augustissima regna,

Vel gemmarum praestantissima virtus,

Animum dimoueant me[um, spernit omnia fatum,]

Non papa eminentissimu[s]

200 Vel ducum comitumque p[raeclarissima turba,]

Nec heros toto inuictiss[imus orbe],

[Avija] Nec tu quidem Homule hoc effugies iaculum.[[14]](#footnote-14)

Vos etiam spectatores spectatricesque belle\* reperiam,

Vbi messem occepero demetere meam

205 Si syluestris caprea, famelici venata leonis

Faucibus, eluctari se poterit, & ipsi

Retibus meis vos pulchre expedietis.

O Homule, si me ista oblectarent,

lam olim medio r.hrep.us quicquid circunspicit axe

210 In mea congestum haberem ditione, tametsi

Vtilissima rerum auri est possessio.

12 HOMVLI. I,3,212-4,239.

HOMVLVS.

Omnium infelicium infelicissimus ego,[[15]](#footnote-15)

Quo me nunc diuertam? quo pedem

Conferam animumque. meum,

215 Auxilij & rationis egentem?

Heu quo me vesania, quo dementia vexit?

Quid nunc actitem melius.

Quam gladio me iugulem meo?[[16]](#footnote-16)

Nempe quia schedula & papyrus mea

220 Neglecta, atque incustodita, & obsoleta est,

Et muribus tineisque obesa, vt ne sententiam

Queas inde haurire quidem bonam

Nunc quo pacto possem absolutum dare calculum?

O stelliferi conditor poli,[[17]](#footnote-17)

225 Si mihi fatales duo lustra sorores

Consensu parili praestent indulgenter ad aeuum,

Accuratissime operam darem resarciendis chartulis.

Et ordine digererem vaga debita.

O chara mors, suspende paulisper vindictam,

230 Dum consulam paucis huic meae calamitati.

SCENA IIII.

MORS.

Nequicquam voces latum sparguntur in aera tristes.

Non delaenifica verba, non graues querimoniae,

Non minae truces, blandique precatus,

Te poterunt nostris hodie excussisse lacertis.

HOMVLVS.

[Avijb] 235 Vnum te rogito, vt sciam, facito,[[18]](#footnote-18)

Licebitne rursus commeare domum,

Simul ac computum fecero?

MORS

Minime, irreuocabilis est hic gradus

Aeterna lege fixum stabit. ab inferis n.emo redire potest.

I, 4, 240-266. ACTVS I 13

HOMVLVS.

240 Magne pater superum, semper miserate dolentes

Adsis, & hac grandi curdis me mole keuato

Sed .asne, est comitari quenquam,

Qui moerores consoletur meos?

MORS.

Vtique, si quis hominum l1os induet animos,

245 Si quis intrepida gestat modo pectora laruis.

Acceleremus iter, ne seros verbera pungant.

Nam deus arbiter pro tribunali nos remoratur

Agedum, chartulas tecum deferto. vt testes

Sint tibi, albus an ater sis. satis vixisti

250 Non enim donatus vitae, sed mutuatus eras.

Neque enim haec caduca & fluxa,sed immortalia sectari,

HOMVLVS.

O caecum pectus, sola haec temporalia[[19]](#footnote-19)

Veras duxi semper diuitias.

MORS.

Cum tibi vivaces vegetent in vertice sensus

255 Homule, nescio quae tanta fefellit

Cura voluptatum, nec subrepentia fata notasti!

De me dici solet, vocata atque non vocata venit.

HOMVLVS.

Vtinam usquam terrarum tam tutum

Inueniri possit asylum, quo ego

200 Turbulentam hanc effugiam persecutionem.

Nullus me vno hodie foret laetior.

O chara mors, vnius inducias fautrix largire diei.[[20]](#footnote-20)

Vt mecum medlter peragenda, sciamque sodalis

Si quis fidus erit, qui me comitetur euntem.

MORS.

265 Non equidem dabo[[21]](#footnote-21)

Nam satis induciarum est hic sermo prolixus,

14 HOMVLI I,4,267-II,1,290.

Heu quot saepe dedi momentaneas hac cuspide strages,

[Avjija] Fortia vibratu deieci cominus vno

Robora, dum nec vox, nec spiritus obstrepit vllus.

270 Vltima namque dies stat ista parandis

Tuis Homule negocijs, sed paulisper

Intus abeo, vultusque occultabo meos.

Tu rem geras sapienter tuam & celeriter.

ACTVS II.

HOMVLVS. HANNIO, HIRTACVS. CANTAGER,

HARVNDIO. BELLEROPHON.

SCENA I.

[HOMVLVS.]

Perditissimus omnium ego sum, qui in terra degunt[[22]](#footnote-22)

275 Tantum mali gemitus & molestiae obtulit iste dies mihi.

O mea moestitudo perquam grauissima,

Vtinam hanc lucem intuitus essem nunquam,

Nec me parens edidisset hominem,

Communis participem & mundialis aeris,

280 Pessima ne haec calamitas obtunderet miserum.

Nondum solidioris aeui metas conspexi fragiles,

Et cogor adolescens loeti flebilem inire tramitem.

O coelum, O sidera, O dira necessitas,

Quam minimum isthuc mentem solebam conferre meam![[23]](#footnote-23)

285 Lusitabam indies, & passim coruos sectabar inaniter

Nympharum sponsus eram, choreasque ductiles

Optabam & componebamgratus & amabilis

Flosculos dabam odoriferos, similiterque accipiebam.

Opulentia rerum & fortuna benignior,

290 Suadebant omne scelus & lasciuiam damnabilem.

II,1,291.322. ACTVS II 15

Vir voluptatum eram, virtutum negligens.

Denique tot benefacta & mores congessi probos,

Quot vola pilos haec habet intimos.

[Aviijb] O caecus amor mundi. tantos qui mergit in alta[[24]](#footnote-24)

205 Tartara, tantosque animos excludit ab astris.

Clementissime pater, quamtuto sita esset,

Quae nunc iniquiori sedet loco, vita mea.

Si me ad sanctae religionis contubernia

Appulissem, abiectosque fratrum conuentus,

300 Et caluus, & glaber, & lignipes,

Et colore griseo despicabilis,

Superas nunc possem euadere ad auras

Sed quia inulta queror, & saucia

Pectora diris vulneribus lacero,

305 Ah tempus abit volucri fuga.

Iam titania lampas medio declinat ab axe,[[25]](#footnote-25)

Et nigras festillat ad vmbras:

Quem modo sanctorum solicitabo prece?

Coelum aeIleum est, & obsurduit miserorum aerumnis.

310 Homule, spem tui bonam non habeo.[[26]](#footnote-26)

Veruntamen iam ibo. aliud tentaturus auxilium,

Dulce meum pulsabo sodalitium,

Blandamque (dum sospes eram familiaritatem.

Hos ego conueniam, & exorabo,

315 Vt huius peregrinationis meae se socios applicent.

Nemo, vt aestimo, refragabitur.

Tam chara dudum contraximus amicitiarum foedera.

Sed miror, quod hodie nullus inuisit me.

Pergam ipse ad eos ocyus, vt sciam[[27]](#footnote-27)

320 Saluete, quotquot adestis amici sodales.

Optati quidem huc aduentatis.

Nam ego ad vos gradum conuerteram meum.

16 HOMVLI n,2,323-346.

SCENA II.

HANNIO.

Et tu Homule salue festiuissime.

Quid causae est. quod hodie nusquam pedem contuleris?

325 Quid ita domi desides ?

Saluane sunt omnia ?

[Bja] Quis malus satan te disturbauit cardine tuo?

HOMVLVS.

Emota sunt, confracta sunt,

Illimica sunt omnia et improspera mihi.

330 Quod nunquam animo volutum est. hodie vulnerauit grauiter.

HANNIO.

Quis tantus dolor deiecit

Vultum pallentesque genas? effare obsecro,

Mihi palam facito hanc animi pestem tui.

Curabo, superis fauentibus. Si res postulet,[[28]](#footnote-28)

335 Comes ero tibi per medios erebi tutissimus ignes,

Vel phlegetontaeas inconcussus ad vndas.

Nil metuas, abiectis, animo cape gaudia, curis.

HOMVLVS

Audacter loqueris. amo te, amicus es Hannio,

At ego perij radicitus.

HANNIO.

340 Ne spem ipse tibi reseca, mihi aus(~ulta.

Ex me vno salus hodie reparabitur tua.

Tantum huius disturbij caput ne celes.

Si quis mortem imprecatus est hodie, funus erit,

Etsi me {vt verum proloquar)[[29]](#footnote-29)

345 Aduerso contingat simul enecari gladio.

HOMVLVS.

Noui animi tui ingenuum decorem.

II,2,347-II,3,370. ACTVS II 17

HANNIO.

Quid decorem? rem mihi pande.

Vt hoc voraci te liberem tristitiae barathro.

HOMVLVS.

Si tibi detegam vulnus meum

S50 Atque diros animi moerores,

Vereor ne horrori8 immanitate

Aut remedij difficultate territem te.

Sicque crudeliorem reddam mihi

Destitutus amicis aegritudinem.

855 Habeo tibi gratias Hannio.

HANNIO.

Syncerus sum & absque dolot

Candidus & sine stybio verbi factor.

SCENA III.

HOMVLVS.

Praeclara dicis & quidem fraterna,

[Bjb] Necvnquam teaut periurij aut vanitatis suspectum hahui.

HIRTACVS.

360 Homule mi, nunquam secus de me dici poterit.[[30]](#footnote-30)

Et quidem duos hoc calamo scriptitio

Dormitum composuit nunc addam tertium.

Tantummodo prode hominem nomine,

Qui hanc in te exercuit fabricam.

HOMVLVS.

365 Non equidem diffido tibi,

Meritas deferant tibi numina grates.

Nonnihil accreuit animi, hac adiutrice

Atque praepugnaci eloquentia.

HIRTACVS.

Esto fidens animi, neve[[31]](#footnote-31)

370 Muliebri virum collutules.

18 HOMVLI II,3,371-II,4,300.

Mascula virtus impauido fert pectore casus.

Explorant aduersa viros.

Quo te cunque trahit, sequar, ista tempestas.

HOMVLVS.

Acceptum habeo mi Pylades.

375 Si me superstitem fata seruauerint, scies aliquando

In quem collocaueris beneuolentiam.

HANNIO.

Conticesce ab 3gendis gratijs,

At potius experire, si quis praestabit gratiam

Nam ego indignum arbitror[[32]](#footnote-32)

380 Recenseri sodalis nomine, qui c~ndidus ore,

Ast ubi opus est opera, cancros imitatur.

Quare si te adiutari desideres,

Diutius ne celatum velis. nam quicquid

Mihi vni dixeris, amico dixeris integerrimo.

SCENA IIII.

HOMVLVS.

385 Hannio, deuicit me amor tuus

Et ahaena tui confidentia. enarrabo tibi

Et altos lingososque pectoris explicabo recessus.[[33]](#footnote-33)

Peregrinari me oportet locis arduis

Simulque longinquis, & itineris sum ignarus,

390 Nec fas est differre vel diem vnum,

Sed auspicari oportet gradum,

(Bija) Antequam huius noctis tempus labatur tempestum

Etiam denunciatum est mihi faciundi

Calculi irrefragabile mandatum: nec via,

395 Nec modus est vllus, quo me queam subducere.

Nam maximus coelicolarum pater,

Qui terris solo imperitat nutu, coeloque renutu

7 Accersiuit: idcirco tecum reputes,

Si hanc mecum dignaberis partiri methodum.

n, 4, 400-427. ACTVS II 19

HANNIO.

400 Aequum est stare pollicitis, &

Inuiolatam seruare sodalium fidem,

Plane fateor, nec inficiabor vnquam,

Me spopondisse comitem tibi.

Sed si ob peregrinationem tantum laboris

405 Et ignoti itineris capesserem.

Taederet me lassitudinis, &

Huius petitionis exhorrescerem verba.

Veruntamen volumus melioris amici fungi munere,

Necnon consultare super postulatis desiderijs.

HOMVLVS.

410 O compar & collega meus,

Itane claudicat & vacillat magnificus ille sermo,

Quem coram his testibus protulisti praesentissimum?

Cedo, nonne contestatus es, mei causa

Vel inferos subire, vel morte ipsa depasci prius,

415 Quam me incomitatum relinquere, si te flagitassem?

HANNIO.

Ita me Hercle fecissem.

At nunc ista me terret formidolosa conditio,

Et ancipites viarum anfractus.

Sed esto, arripiamus iter hodie.

420 Quando acce]erabimus reditum?

Si etiam ingens sulcabimus aequor?

HOMVLVS.

Non aequor, sed mare acerrimum,

Nullis vnquam remeabile ratibus.

CANTAGER.

Sane Homule, ego tecum proficisci nolo.

[Bijb] 425 Nimis sum pelagi metuens, Charybdin,

Syrtim, Scyllaeque voraginem, caeteraque

Maris discrimina horresco recitans.

20 HOMVLl II, 4, 428-457.

Sed centuplo magis expauesco, quod remeare non licebit

Quo tandem perueniendum est, aut tigenda ancora?

430 Quis huius nuncij tabellio fuit?

HOMVLVS.

O miseranda necessitas,[[34]](#footnote-34)

Mors omnium malorum maxima,

Pestis atrocissima, laruarum longe teterrima,

Difforme & inexorabile monstrum.

CANTAGER.

435 0 diua & olympica numina, quid audio?

Fuitne mors huius internuncia rei,

Mreroris & tartarei fellis freculldissima lues?

Huius commercium non secus deuito,

Atque ipsum atrum daemona,

440 Seu orcum nocentibus infestissimum.

Si dones aurum quantum amplissima

Terra capax est, nihil ducam,

Si hoc odiosum queam effugere portentum.

Tantum abest Homule, vt tecum accingar peregrinationi .

HOMVLVS.

445 Attamen vt pollicitis tidelioribus

Me munitum aestimabam firmiter,

Verum, vt video, innixus sum arundineo calamo,

Qui me incumbentem fallaci hallucinatus est specie.

Spes mea fluctibus illocata est mobilibus,

450 Et abijt ventis exagitata inalignis.

Haeccine tides mihi promissa est?

CANTAGER.

Non diffiteor, sodalem me spopondisse paratissimum,

Siquidem compotandum si esset ad lucem[[35]](#footnote-35)

Vel vsque matutinam, vel totos vsque dies

455 Si epularum dies extra moenia condictus esset,

Libenter irem : aut chorus puellarum inuitaret vspiam,

A latere tuo disccderem nunquam.

ll,5,458-485. ACTVS II 21

[Biija] SCENA V.

HOMVLVS.

Recte profiteris, libenter quidem illo

Concedebas & vltroneus horis omnibus,

400 Nec chlamydem tibi diuellere opus erat.

Si te ad festos expeterem dies, si ad prophana bacchanalia,

Nil remoraretur o Cantager iter tuum.

LVSITOR

Nec ego medius fidius hoc calle tecum congredi volo,

Neque vnquam tam eleganter concionaberis,

465 Vt vulpeculam ad aegrotum introducas leonem.

Si cupis argenti sitibundam visere Romam,

Vel aliud lustrare solum, nil detinet; assum.

Si quis te odio aemulatur iniquo, vindicabo acerrime,

Et ita me deus amet, tenus vmbilico diffindam medium,

470 Etiam si coelum contingat vertice.

HOMVLVS.

Lusitor, quorsum ista iactanter?

Quando aurum postulo mutuari mihi,

Tu frenum ingeris, quo nihil opus est.

Istud non est praesenti succurrere malo,

475 Diuertisti animum pariter atque operam ab amico.

Recole obsecro, atque reminiscere illius quondam

Cont ractae familiaritatis, incorruptaeque fidei.

Ah nimis verum est, aduersitate amicos propari.

LVSITOR.

Siue fidem, siue familiaritatem vlulas,

480 Vtrique renuncio, tui satur sum, satis verborum aggerasti.

HOMVLVS.

Hei misero mihi, at vnam saltem

Petitiunculam o amantissimi sodales sinite ut exorem.

Obambulate mecum, animoque succedite,

Et aeternum vale dicite ad vltimos

485 Duntaxat portarum cardines, en obsecro.

.

22 HOMVLI II,5,486-502.

HARVNDIO.

Per sanctum Osyrim, ne vestigium quidem aut latum pedem,

Dum tuos spiritus vitales motitasset artus,

Nulla vnquam tam acerba fortuna obtigisset,

Quae me tui Homule faceret desertorem.

[Biijb] 490 Nunc te coeleste comitetur praesidium

Abeundum est mihi, te valere cupio.

HOMVLVS.

Quid tu Bellerophon meum suauium, meaque ludicra,

Vin te comitem praebere mihi?

BELLEROPHON.

Quo?

Ad suburbana virginum comitia! ad vespertinas iuuencularum

495 Excubias? placet, lubens veniam.

HOMVLVS.

Commonstrabo

Tibi: mihi te iunge socium, vt soles, bellissimus assecla.

Versus occidentem gradiemur, ad speluncam ultimam, quid stas?

Via haec nota est, hoc iter est vniversae carnis.

BELLEROPHON.

Quid ibi agendum est? an belle curabimus

500 Cuticulam? convivia et symbola sodalitia si etiam parabimus?

HOMVLVS.

Hecates coena nunquam deerit.

BELLEROPHON.

Ibi etiam

Formosae veneres?

HOMVLVS.

Millia formosarum.

II,5,503-517. ACTVS II 23

BELLEROPHON.

Sed age, effare etiam modo, si a breuiusculo tempore redibimus.

HOMVLVS.

Nunquam profecto.

BELLEROPHON.

Aegre & grauiter hoc

505 Verbum illabitur mihi, hic volo apud meos sodales 1aetos

Consumere dies. Quemuis alium tibi nanciscare viatorem.

HOMVLVS.

Hic adolescentulus praecoci perditus lasciuia omni se[[36]](#footnote-36)

Oblectamento a primis anniculis dedidit, ob incuriam parentum.

Edoctus est plenos epotare calices, lautissime per omnes epulari dies.

510 Peierare, audere quicquid alter, vel triplo aetate grandior:

BELLEROPHON.

Si contumeliose & praue loqui iuuat, ipse sat

Habes quod de te praedices, mihi tuo praeconio nihil opus est.

HOMVLVS.

Deumneque homines curare, obscoenis assuescere, nvcticoraces agitare.

Nulli quod lubitum est abstinere. Ah sero ille, vt ego, sapiet [[37]](#footnote-37)

515 Nulla infirmiora praesidia, quam amicos esse.

Itane diffugitis? Siccine ad vnum omnes?

Nunquam magis solus fui, quam hodie, infelix ego disperij.

24 HOMVLI III,1,&18-D4i3.

Lbiiija]

ACTVS III.

HOMVLVS. MEGARIVS, PAMPHILVS, TRABILIO, CONFRANEVS,

LICAMBEVS, ABAGARDUS,

CLATRIA, HELBIA, OLENDRIA. PHYLLIRIA.

SCENA I.

[HOMVLVS.]

Omnium qui terras incolunt, nemo[[38]](#footnote-38)

Me vno expertus est magis hominum fidem

520 Instabilitate longe peruincunt populare folium.

Quos ego intraneo amore copulatos aestimabam,

Execrandae infidelitatis sese detegunt fabricatores.

Mox vt nimbosa exoritur procellula,

Fugaciores euro effugitant vel tigride.

525 Si mundo adhuc pollerem spectabilis,

Auri diues & rerum praepotens,

Tot me stiparent amici, quot fert polus astra:

Alluderent suauiter. inseruirent studiosius.

At nunc lachrymantem nemo consolatur,

530 Egeno vel adminiculatur Homulo.

Nequaquam amici sunt, sed mendicabula atque ventriculi.

O sententiam coelestibus depromptam bibliothecis:

Personatum hominem, si cupis agnoscere, calamitosus fias.

Quem ista doceri nequeunt, talpa est caecior:

535 Plumbeus est, insensatus est, truncus est iners

Qui malo venturo non prospicit suo

Quo miser ibo? quem reliquum deposcam adiutorem?

Scio, necessarios & vnius sanguinis propagines,

Quos etiam inuitos Datura pertrahit ad succurrendum,

540 Solicitabo. vrgebo precibus, & quidem impensius,

Cognatos omnes vt adessint hodie.[[39]](#footnote-39)

Nec segniter cessandum est mihi.

Noui quis me intro expectat grauiter.

III,1,544-2,568. ACTVS III 25

Amiculi consanguinei,quid rerum agitis?

[Biiijb] 545 Vbinam locorum estis? adeste, quaeso.

MEGARIVS.

Adsumus Homule nepos, tuis negocijs

Atque desiderijs semper obsequentissimi, quid causae habes?

PAMPHILVS.

Homule, si me aut meis facultatibus

Opus est, vtere: pelle pudorem inutilem tibi.

550 Fare inter amicos liberrime tuos

MEGARIVS.

Quid mali obtigit?

Hilariori esse fronte consueras, age palam

Mihi facito, rem, vti est. enarra mihi[[40]](#footnote-40)

Quod auro propulsari nequit, gladio forte poterit

555 Si quis iniuriatus est, hos duos tecum

Sume clientulos, atque illi iecur effodias.

PAMPHILVS

Propinquos genere, oportet

Mutuo defensare & prodesse inuicem.

SCENA II.

HOMVLVS

Benigni estis, babetur gratia.

560 Venjo ad VOS, vt paucis dicam,

Graui oppressus amaritudine.

Eminentissimus ille siderum conditor.

Legato denuncjauit mihi. peregre vt proficiscar

Quamprimum porrectioribus spatijs,

565 A quibus nec fas est referre gradum.

Insuper calculanda est huius deductio vitae,

Omnium difficillima, ante iudicis conspectum.

TRABILIO.

Calculanda? tibine? quo pacto?

26 HOMVLI III,2,569-592.

HOMVLVS.

De villicatus regij gubernatione possessa,

570 Et quibus indulta saluti tempora traduxerim actibus

Reliquisque mortalium accommodatis rebus, vt locatae sint.

Hac mecum vt pergas, ob nixe supplico,

Meumque calculum, vbi iniquior erit, ad purum supputes.

TRABILIO.

Quid? vt tecum pergam?

CONFRANEVS.

575 Proh, istane sorbitio

Tibi decocta est Homule?

Profecto aliud mente concepi, aliunde inuitatus sum

TRABILIO.

[Bva] Vertex mihi prurit ab ista cantilena.

Parcius deinceps promittendum censeo.

CONFRANEVS.

580 Pestilens & detestanda res est simulatio.

ldcirco ex animo dicam m~am sententiam.

Semper ego fui exiguo corde, timor prostrauit me

Nimis ego sum meticulosus

Sed si comnlodum videbitur, tecum dabo

585 Ancillam comitem libenter, nam & illa

Nuptiarum percupida est atque spectaculorum.

LICAMBEVS.

Itidem atque ego proloquor,

Nondum dimidio viae peracto. mihi spiritus fathisceret,

Ita sum & semper Cui pauido pectore rebus gerendis.

HOMVLVS.

500 Siccine destituitis miserum misere?

ABAGARDVS

Homule, ne quid age praecipiti mente.

Res Don parua est. voluta iterum atque iterum.

III,2,593-3,618. ACTVS III 27

Nec itur ad puellaria tripudia

Vtricularesque tibias, vt heri & nudiustertius.

HOMVLVS

595 Missum facito ambages atque moras.

Vt animus est, ita quoque lingua canat.

LICAMBEVS.

Consultandi diem capio, ardua res est,

Quae pensiculari debet, nec stulta temeritate aggredi.

ABAGARDVS.

Recte quidem comperendinandum est.

600 Nam & paranda sunt calceamenta & vtres ciliarij,

Caeteraque longi itineris viatica.

HOMVLVS.

Isthaec verba sunt atque diuerticula infidorum.

Quam pulchre speraui inaniter.

Multa pollicitantur homines & magnifica.

605 Ast vbi venit angustia, faciunt nihil.

LICAMBEVS.

Nepos, proficiscere bonis auibus

Et telici sidere, non vacat mihi in praesentiarum

Absistere domo, meisque occupationibus.

Retentant me mea negocia,

610 Nam libellus meus ratiocinarius

[Bvb] Intortus est & incultus & deformi charactere.

Itaque satius esse reor, ista domi digerere.

SCENA III.

HOMVLVS.

Cognatos apprime nunc cognoui meos.

Natiui moriones, non sunt moriones .

615 Verus ego stultus sum & morio,

Qui spem locaui apud homines meam.

O coelum, O sidera, O rector aetherei culminis,[[41]](#footnote-41)

Perij amissa est salutis ancora.

28 HOMVLI III,3,619-642.

CLATRIA.

Homule, quid rei est? quidnam

620 Haec tam turbulenta vociferatio queritur?

Quamobrem mihi non indicasti,

Vt mater ego tibi sim, vt fui semper?

HOMVLVS.

Nec statio, nec sessio tuta est mihi hodie.

OLATRIA.

Stultescis plus satis.

HOMVLVS.

Verax es.

CLATRIA.

625 Si ad me detulisses primitus hanc tui pectoris vomicam,

Dicto citius emancipassem te.

Merito accidit tibi, quod dici solitum est.

Sua mora cuilibet nociua est homini.

HOMVLVS.

Nimis sum ego miser & expes.

CLATRIA.

630 Tace, desine ita proloqui.

Dum mihi vita comes erit, nullius egentem

Seruabo. contuebor, si quis vnquam impia inuaserit manu.

Nepos, non tam chara sunt haec pignora mea,

Quam tu, animo meo Deum inuoco testem,[[42]](#footnote-42)

635 Tecum viuam moriarque fidelis

Pande, quaeso, hunc tantum dolorem

HELBIA.

Nepos, ab ipsis incunabulis

Praecipuum erga te gessi amorem:

Nec possem non lachrymis manare,

640 Si quippiam hodie contingeret mali tibi.

Nulla tam saeua oboriri poterit tempestas,

Quae nos disseparet aut diuellat vnanimes.

III,3,643-4,664. ACTVS III 29

HOMVLVS.

Lubens isthaec audio.

CLATRIA.

[Bvja] Et quidem faciemus ex animo promptissime.

OLENDRIA.

645 Cognita tibi sum Homule,

Nec opus est vt me ipsam iactitem.

Hoc enim (quia foemina sum) scio satis.

At si quis improbus tibi technas machinaretur,

Aut fralldem moliretur. virum

650 Me aedepol sentiet atque leaenam.

PHYLLIRIA.

Si dimidiumanimae desideres meae,

Ita me deus amet, donabo libenter .

Tanti te habeo (tantus amor in te meus est)

Et amicos omnes nostri generis & sanguinis.

HOMVLVS.

655 Deus optumus tibi reddat vicissitudinem.

CLATRIA.

Semperne celabis intra te edacissimam

Hanc pestem? obsecro vt edicas mihi.

SCENA IIII.

HOMVLVS.

Exhilarasti me paulul!1m dicam.

Calcululli humanorum operum a deo postulatus sum,

660 Et hodie proficisci oportet, vt abso]uam ocyus..

Huius rei improuidllS vixi semper & negligens.

Qua in re rogatam te habeo. vt congrediaris mihi .

CLATRIA.

Vbinam discutiendus erit hic calculus?

HOMVLVS.

Ante tribunal iudicis

30 HOMVLI III,4,664-IV,1,688.

CLATRIA.

Eheu, tribunal?

665 Vereor ne maritus succenseat, si vspiam

Absque illius nutu me contulerim.

Pergam ad inuestigandui:n illius animum.

Et siquidem ilico non reroearo, poscentem scies retrusam.

Homule, bene vale, forti esto animo.

HOMVLVS.

670 Omnes vno ore loquuntur grandia.

Et omnes vno more faciunt nihil.

Sperabam muliebrem animum,

Vt clementiorem, inflectere ah Homule,[[43]](#footnote-43)

Mortalium nulla labellis est adhibenda fides.

675 Pollicentur verbo, quod vafro corde negant,

Mellituli veniuIit sciscitantes omnes simul,

[Bvjb] "Nepos, si qua re opus est, suppeditabimus:

Si infortunium accidit, opibus nostris medebimur."

Et id genus mille mendaciorum

680 Belle nouimus. certe nihil est, certe vent us inanis est.

Sed quid nunc tentabo spe melioris successus?[[44]](#footnote-44)

Nescio. paulisper Intus mecum meditabor,

Si quid consilij queam reperire mihi.

ACTVS IIII.

HOMVLVS, OPVLENTIA.

SCENA I.

Non sum, ut arbitror, (secundet deus)

685 Incassum congressus mecum. instruit sophos quidam,

AmaI~ & amatum vnum esse per amoris vim atque efficaciam;

Idcirco accedam ad fortunam meam thesaurariam,

Quam ego sedulo adamaui & impensissime.

IV,1,689-715. ACTVS IIII 3l.

Aderit spero mihi, dabitque amoresreciprocos.

600 Heus bona fortuna, quo recubas antro?

Quave ferrata arca recJnderis? adesto.

OPVLENTIA.

Hic sum compedita, obserata,

Muscosa, & tineis lacerata edacibus.

HOMVLVS.

Huc propera celeriter, atque sub aspectum

695 Consiste meum, consultura mihi.

OPVLENTIA.

Consilij expers sum ego boni.

Malesuada vocor. terrena incommoda

Si infestant, depellam protinus.

HOMVLVS.

Est quo aliud animi discrucior.

700 Ad me venit hodie deforme & inexorabile monstrum.

Perferens me summo judice accersitum.

Ac vitae rationem daturum hac mihi

Te sponde comitem, opera vt adiutes tua.

Pecuniae enim obediunt omnia,

[Bvija] 705 Atque iniquiora efficiunt rectissima.

OPVLENTIA.

Nequaquam Homule parebo tibf.

Tui ipse expetis perrlitionem

Plus mali quam boni a]latura sum tibi,

Multum quidem dispendij. impendij nihil.

710 Simulque labefeci mentem & decoros corpore sensus.

Neminem hoc calle sectabor euntem.

HOMVLVS.

Id sera mihi illachrymabitur poenitentia.

Attamen te solicito semper complexus amore fui.

OPVLENTIA.

Mucronem ipse cudis, quo te feriat

715 Iudex meritissimum.

32 HOMVLI ~ IV,11716-2,740.

Immodice qui me colunt quam par est,

Superi oderunt bonique homines

Quod abundat necessitati, egenis dispartiendum est.

SCENA II

HOMVLVS.

Non queo refragari,

720 Meumque me remordet pectusculum

OPVLENTIA.

Quanti naufragalltur meis irretiti voluptatibus,

Quot perditos enutriui puerulos,

Dum blandissima offero fercula sensibus,

Mollia strata, obsccenae fomenta libidinis!

725 Plures strangulantur olenti crapula,

In orco cum diuite sepeliendi epulone,

Stricto quam cadunt ense totum per orbem.

HOMVLVS.

O caecas hominum mentes, O inueterata malorum

Pectora, oculos fascinata misellos. quid volui mihi?[[45]](#footnote-45)

OPVLENTIA.

730 Facesse Homule, & thesauros teneris relinque nepotibus,

Quos ego itidem illectabo, & aureo

Cyatho potabo meo atque Babylonico, vt quondam proauos.

HOMVLVS.

Execranda & funesta belua, tetro abdere auerno.

Tu infelicitatis scelus es & caput meae.

OPVLENTIA.

735 Cachinnum mihi moues ridicule.

Vbi vulnus acceperint, recte sapiunt stulti.

Gaudeo, ex voto acta sunt omnia meo.

HOMVLVS.

[Bviib] Gaudesne scelestissima contigisse cladem miseris?

Saeuior es Alecto, tartareisque furijs.

OPVLENTIA.

740 Nectare & melle sum dulcior.

IV, 2, 741-V,1,765. ACTVS V 4 33

HOMVLVS.

Scilicet tu venefica mortem ingeris.

Pulchre roe delusit huius nefandae fortunae opulentia,

Quam ego tantopere complexus iln vita,

Nil verius, nil ditius arbitrabar,

745 Nil tenacius mente volutabam noctes atque noctes.

Rem plenam insidiarum & llihili,

Tam solerter quaeritabam miser.

O rerum omnium dominator, miseresce tui seruuli.

Quid? hic emoriar, an aliquo pergam

750 Subsidij gratia, quaerendis suppetijs?

Labascunt vires, tremor occupat artus.

Ita metuo mortem illam sicariam,

Quae me mallet intro miserum.

Adhuc semel duntaxat conuocatis

755 Sensibus, ingenio, memoria,

Caput intervtrasque collocabo palmas.[[46]](#footnote-46)

Si queam reminisci cuiuspiam auxiliatoris.

ACTUS V

HOMVLVS, VIRTVS. COGNITIO, FORTITVDO, CONFESSIO,

PRVDENTIA, PVLCHRITVDO,

QVINISENSVS, CRAMBARABVS, LARVICOLA.

SCENA I.

Actum est. Terras percurri omnes.

Nemo est cui ego fidam,

700 Dubia tamen & ancipiti spe

Occurrit mihi mea virtus.

[Bviija] Sed o mea prauitas tantis est attenuata plagis,

Vt ne quidem pedem moueat inde,

Vbi semel constiterit aut resederit,

765 Aut recubuerit tenerrima.

34 HOMVLI V;1,766-791.

Non audebo compellare eam.

Volo, an ne? tentabo, licet rubicunda fronte

Cedat seu prospere, seu perperam.

Mea virtus, vbi es? vt vales?

VIRTVS.

770 Hoc ego recubo viribus destituta cubili,[[47]](#footnote-47)

Inualida, languida, membris distorta,

Et incompos meorum artuum.

Hoc pacto tuis afflicta sum erroribus,

Improbis moribus atque tua impietate.

775 Quid me obtundis aegram altis clamoribus?[[48]](#footnote-48)

HOMVLVS

Mille cruces, mille patior discrimina.

Virgo chara, mihi succurre petenti:

Opem, consiliumque ministra.

VIRTVS.

Non equidem ignoro diuini numinis il'am

780 Accensam tibi, ob noxas & turpis luenda piacula vitae,

Simulque faciundae rationis adesse tempora

HOMVLVS.

Haec moles est animo grauissima meo:

Tibi supplico charissima virtus, pauido comes adsis.

VIRTVS.

Etiam si totius orbis thesauros[[49]](#footnote-49)

785 Adipiscar, ne vnum possem stabilire pedem.

HOMVLVS.

O casta virguncula, tantaue est aegritudo?

VIRTVS.

Sic me tuo demerito tua vanitate confecisti[[50]](#footnote-50)

Si enim recta monenti obsecundasses,

Calculus tuus meliori nunc staret loco.

700 Aspice, vt papyrus tua hic iacet puluerulenta

Fuligine, situque obsoleta vetusto.[[51]](#footnote-51)

V,1,792-816. I ACTVS V 35

HOMVLVS.

O siderum rector, o rex diuumque hominumque;

Clementer indulge, quaeso, mihi.

Nulla hic litera reperiri potest legibilis.

[Bviijb] 795 Haeccine sunt mea scripta?

VIRTVS.

Plane tua sunt Homule.

Ex me tua scripta cognosce.

HOMVLVS.

Colendissima virtus, vnica mjserorum spes,[[52]](#footnote-52)

Ne me hodie desolatum deseras:

800 Quoniam sodales, cognati, amici omnes,

Atque egentissima opulentia mea, abierunt infideles.

Deprecor. assiste calculanti mihi,

Ne me neruo inijciat iudex hodie.

VIRTVS.

Plus satis vrges me Homule.[[53]](#footnote-53)

800 Libens me tuae praestarem necessitati,

Si quo modo possem virium vti beneficio.

HOMVLVS,

Estne consilium tibi, quo me consoleris?

VIRTVS.

Hoc ipsum mente pertractare coepi,

Licet nusquam qi1eam proficisci.

810 Soror mihi est, cui vocabulum Cognitio.

Tecum illa commeabit, solicitabitque

Vt indemnis negocium absoluas tuum.

COGNITIO.

Comes fidelis ero tibi[[54]](#footnote-54)

Homule, recto te tramite ducam.

HOMVLVS,

815 Dies exoritur aperto candida coelo,

Phoebus stillare radios occipit suos,

36 HOMVLI V,1,817;.842.

Nuncque recalescit gelido mihi corpore sanguis.

Debitor sum ego gratiarum superis,

Atque officiosae adiutrici meae.

VIRTVS.

820 Animaduerte parumper quid eloquar tibi,

Vbi ilia te doloris immunem adduxerit regi

Calculaturum, pleno reualescam robore:

Veniamque tibi adminiculo tuae

Contuendae partis sagaciter, nunc subtrahendo,

825 Nunc addendo, pro tua Homule vtilitate quaerenda

HOMVLVS.

Nunquam tantis gratijs par referre quibo.

Supra quam dici potest, gaudio recreatus sum.

[cja] Tam mirificis verbulis, melle suauioribus,

Quibus polus nil continet desideratius,

830 Nec terra complexu amabilius.

COGNITIO.

Absque mora properemus ambo

Ad pulchrae confessionis aediculam.

Illa in morem riuuli velociter labentis,

Illa te reddet puriorem defecatum scelere.

HOMVLVS.

835 Ex animo perplacet, pariter gradiamur obsecro.

Quam habitat domum 1 quae tecta vicina colit?

COGNITIO.

Amoena tecta salutis, decorosque

Inhabitat felicitatis lares, haec, vt arbitror.

Degit secure, victitat hilariter.

HOMVLVS

840 Deus bene vortat, nostrisque votis faueat benignus,

Vt opportunitatem gratam nanciscamur,

Illaque nos laetioribus remittat animis.

V.l.843-2.869, ACTVS V 37

COGNITIO.

Haec est praeclara professio, intactaque nympha.

Genibus procumbe illius ante pedes.

845 Nanque deo superisque simul gratissjma virgo est,

SCENA II.

HOMVLVS.

O lilium hyberna niue candidius,

Perquam suauissimos spirans odores.

O floscule viridanti vere vernantior,

Omni decore venustior, oblectantior,

850 Supplex geniculor ante tuos virguncula vultus.

Miseresce, precor. dignare meas diluere sordes,

Contractosque expiare pectore neuos.

Adsum cognitione pia comite, mente saucius,

Et graues patiens luctusque molestos.

855 Nam morte nuncia, magnum coeli ad imperatorem citatus sum,

Et mortalis vitae rationem postulatus.

Quapropter amica professio, sospitatis reginula,

Schedulas calculatorias reparato meas,

Quoniam virtus emarcuit ob aduersam valetudinem.

CONFESSIO.

800 Homule, non latet aduentus me causa tui.

[cjb] Quandoquidem respicio Cognitionem congressam tibi sororem meam.

Spem foueto bonam, solabor,

Et iniquo pondere presso subueniam tibi.

Daboque simul munuscula regi non inuisa deo,

865 Quibus dolor gaudet, odiumque malorum,

Quibus noxia corpora scelerum ministra[[55]](#footnote-55)

Piabis, afficiesque flagellis salubriter.

Accipe chare mihi, sanandi vulneris apta

Haec emplastra tibi & duros pro sorde labores,

38 HOMVLl V,2,870-899.

870 In mentemque tibi veniat crux, effusique cruoris

Imber, & haec mors saluatoris Iesu.

Sed tu o Cognitio, ne abesto viro, vt melioribus.[[56]](#footnote-56)

Haereat monitis, & ab aspero ne resiliat

Salutls tramite, haec cura gnauiter.

875 Illius hoc modo reuirescet virtus robusta repente.

Homule, caue diffidas vnquam, sed cogita facitoque religiose,

Quoniam breuiori migrabis spatio, terrasque relinques

Deum crebrius offensum efflagita veniam,

Nec plagas desine reuelare tuas.

880 Soror Cognitio quando mederi occeperit tibi.

Abfore tibi fas non erit vnquam.

COGNITIO..

Libens faciam, praesentem praesens

Hortabor, vt equos auriga suus.

HOMVLVS

Fortunet deus. exordium faciam

885 Poenitentiae, expurgandique criminis.

Nec metus absterret acris flagelli,

Cum mea viscera torret crelestilampade feruor.

COGNITIO.

Age, multa leuant promissa timorem

Dona dei, & ftdutiam praestet bonam

890 Pietas eximia, & indulgentia Christi.

Nam humana subiuit ergastula,

Factusque terrigenarum germanus. irritamenta satanis.

Saepe tulit egregius pugil in nostram salutem.

[cija] Itaque naturae fragilis expertus lubricitatem,

895 Ad miserationem pronus & clemens.

Tamen si fautrix adsit benign tuae causae,[[57]](#footnote-57)

Non eris aspernabilis, Mariam compellare memento.

Haec tanti est amoris atque pulchritudinis.

Vt suum apud ftlium frustrari nequeat. petito.

V,2,900-3,929. ACTVS V 39

900 Matri alumnus fit morigerus vnicae,

Quando blanda conspicit hubera atque oscula.

Pater filio crudelia perferenti vulnera,

Quibus exemit morte mortales, nihil abnegat.

His propugnatoribus protecti,

905 Felici potimur beatitudine

Igitur illo conuerte manus. simul ora, &

Pectora tunde, sideream expetiturus opem.

HOMVLVS

Salue decus coeli, salue regina tonantis,[[58]](#footnote-58)

Quam qui quaerit inops:-nunquam repulsus abibit:

910 In me flecte tuos candida virgo oculos.

O miseresce, precor, miseri bene fausta clientis,

Atque fathiscentes artus & corda pauore,

Sustenta pietate tua, ne linquar perditus atris

Daemonibus, circumuallantibus vndique pressum

015 O veneranda mihi, cui Dauid ludere plectro,

Arca dei, miraque extollere laude solebat,

Irrorato meam supero de flumine mentem.

Emica, emitte tui fulgoris iubar radiosque,

Dum lachrymis imploro tuum numen moestus egensque.

920 Omnibus, ah dolor, desertus socijs & amicis.

O virgo, dulcem exora natum, mihi vt fiat propitius,

Placabilis, & super delicto praestabilis,

Ne me sinat aeternis interire supplicijs.

SCENA III.

MARIA AD FILIVM.

O fili, mea est conditio, mortalibus adminiculari :

925 Meum est munus. naufragos portu donare,

[cijb] Vndisonum & pelagus sidere illustrare flammeo.

O nate, mea vota poscentibus, facilem

Praebe benignus aurem.

Prosit matrem interpellasse, miseris.

40 HOMVLI V,3,930.960.

930 Neminem mei nominis recolentem

Fas sit mala nece raptari.

Deprome, obsecro, inexhaustae pietatis mellifluos fontes.

Effunde inaestimabiles diuitiarum fontes,

Atque aeui indefecti largire congiarium.

935 Gratum & acceptum mihi praestabis beneficium.

DEVS AD MATREM.

Mea genitrix, dulce stabulum, dulce conclinatorium,

Me nihil vnquam frustra rogaueris.

Exaudiam quoscumque voles, & amanter quidem.

Omnesque tuum qui nomen honorant,

940 Excipiam placide, mecumque iubebo

Aethereis accumbere mensis, semper & ambrosia

Et nectare vesci diuorum epulis.

COGNlTIO.

Homule, quid his possit oraculis[[59]](#footnote-59)

Vel optari dulcius, vel charius?

945 Satis fidutiarum relictum est nobis hodie.

In portu nauigamus, nihil itaque

Immorantes nos poenitentiae accingamus.

Hoc vnum caue, ne te frangat dolor,

Sanguineaeque vibices & cruenta verbera.

950 Efficiam tua regi negocia clara.

-HOMVLVS.

O vita viuentium, o panis beatorum

Indeficiens, angelorum pabulum mellitissimum,[[60]](#footnote-60)

Mortalium viaticum, trames deuiantium

Rectissimus & inoffensus gradientibus:

955 Qui a paternis regalibus sedibus

Virgineo illapsus es thalamo,

Vt Homuli medereris vulneribus,

[ciija Primis contractis parentibus.

Quid tantis referam dignum benefactis,

960 Misellus ego & exiguus homuncio?

V.3.961-991. ACTVS V 41

O deitas thesauraria deliciarum,

O augustissima gratiarum plenitudo,

Omnium spes & solamen vnicum,

Cuius splendore polus terraque coruscat:

965 Has querulas voces pijs auribus

Excipe, porrectasque in excelsa preces

Ne despice pater, arcanorum cognitor.

Terge meas o clementissime labes,[[61]](#footnote-61)

Scribe volumina vitae meo nomine,

970 Auge meos titulos. vt tecum post fata quiescam.

Cognitio, has mihi porrige purgatrices virgules,

Vt hanc pulpam castigem acriter,

Quae me toties in obscoena pellexit vitia,

Reddam huic voluptatum amatrici vicissitudinem,

975 Quae me prope perdidit, ego illam perdam.

COGNITIO.

Lenta dei vindicta, moras spatiumque

Ministret tibi expiandi criminis,

Intrepidum & fortem adhibe virum.

Si te poenitet delicti, satis res prosperabitur.

980 Totum te supernae dedas protectioni,

Qua nemo se impostum cognouit vnquam.

HOMVLVS.

Bonae confidentiae nihil anteponam.[[62]](#footnote-62)

Pater aeterne, adesto mihi, o numen ab aeterno

Numine ignosce mihi noxam meam.

985 O vtriusque compar spiritus, gratiam praesta tuam.

O trias ineffabilis, tuis auspicijs

Exordior salutis opus meae salutiferum.

Accipe, perniciosa caro, plagas meritissimas,[[63]](#footnote-63)

Superba pu.chritudo, dignas accipe grates.

900 Pene in omnem recidi labem,

[ciijb] Ob tuam fallacem formositatem

42 HOMVLI V,3,992.:1021.

Referam par tuae vanitati.[[64]](#footnote-64)

Verbere expiabo grauissimo,

Quod molliter persuasisti pessuma

995 O fratres, sic a olenda sunt commissa vitia,

Antequam via pergatur ineuitabilis laeti,

Quae indicta est mihi hodie.

VIRTVS.

Laus deo & superis omnibus,

Conualesco, redit mihi vitae incolumitas.

1000 Gressum nunc solidiorem statuo.

Nam per Homulum salus redit optabilis.

Quare illius contubernio me sociam dabo

I1lius praesentiam nunquam abesse patiar,

Comes ero illi fidelissima resipiscenti,

1005 Felicitatem suam nunciabo illi,

Valetudinem gratulabor i1li meam.

Pergam ad eum quamprimum.

COGNITIO.

Homule, gaude & laetare impensius

Facessat luctus, aduentat tuum solatium

1010 Tuum vnicum adest desiderium

Noua gaudia afferuntur tibi inopinanti.

HOMVLVS.

Quis est qui gradum huc accelerat,

Gaudij portitor mei?

COGNITIO.

Homule, tua virtus. quae paulo ante

1015 Aegro thoro decumbebat. iam adest

Agilis. & pisce integrior gelido.

Languorem abiecit, quasi qui sarcinam praecipitat humi.

HOMVLVS.

Ingens gaudium in lachrymas prorumpit.

Vocem intercluctit mentis tripudium.

1020 Nunc insistam robustior infligendis plagis.

Dolorem aduentu illius nihili pendam.

V"J22-1048. -AcTvs V 43,

VIRTVS.

Homule, peregrinantium. amantissime,

Magnus es\* athleta, qui tantum bellicosus

[ciiija] Consequutus es victoriae palmam.

1025 Pro foribus residet tibi perennis gloriae

Immortale decus & aureum.

Mox coelestis patriae fles incola & municeps,

Tu me etiam fecisti tuis sospitem bonis coeptis~

Ideoque tuo c()mitatui no11 auellar vnquam

1030 Quicquid etiam acciderit tibi.

Nihil metuas. tuae dcns placabitur offensae.

Pristil1ae indu]gebit conuersationi.

Tantum, te facias tuae culpae osorem.

HOMVLVS

Salue mea spes vnica.

1035 Lachrymas continere nequeo, sic tua praesentia gauisus sum.[[65]](#footnote-65)

Nullius vnquam tam dulci amore hominis

De]ectatus sum, quam nunc tuo mea virtus.

COGNITIO.

Plagis abstine. flagellum cohibe.

Clementissimus deus est. ne diffide,

1040 Mitem respexit animum, & promptam in vulnera mentem.[[66]](#footnote-66)

Hanc indue penulam, in tuam salutem

Viriumque reparationem, vestem lachrymis amicam.

Indue minime exanimatus.

Nobis quidem vtilius nihil, deo nihil potestesse acceptius.

HOMVLVS.

1045 Quo vocabulo censetur haec tunica?

COGNITIO.

Grato nomine dicitur poenitentium candor,

Purpura electior Tyrijsque coloribus.

Qui angelos de]ectat, coelituumque cateruas.

44 HOMVLI V,3,1049-11)72..

VIRTVS.

Ne respue hanc vestem,

1050 Quia soror mea Cognitio donauit te hoc munere

HOMVLVS.

Acceptabo libenter poenitentiae vestem decoram.

Quae tantae est apud superos dignitatis,

Quae tantopere iudici placet meo.

Nec iam iter agemus pauidi auspicandum ..

1055 Chara virtus. calculus noster estne integer

Atque ordine bono, anne?

VIRTVS

[ciiijb] Aequus est & planus vndique.

HOMVLVS

Laus superis. totus gaudeo, reuixi denuo,

Nunquam excidet menti meae tanta beneuolentia.

100) lam animi quietus sum & placidus.[[67]](#footnote-67)

Vos obsecro amiculas, absquc me ut pedem nusquam conferatis.

COGNITIO

Nequaquam Homule a te vel latum digitum.

Vt axis rotam, ita te comitabimur.

VIRTVS.

Numerum augeri oportet nostrum.

1005 Tres tecum adhibe itineris socias eximij roboris.

HOMVLVS.

Quae nam istae erunt itineris duces?

VIRTVS.

Prudentia, Fortitudo, & tertia

Quae abesse neutiquam potest, tua Pulchritudo.

Magnae in rebus arduis adlufrices.

COGNITIO

1070 Insuper vt associes necesse est & perutile

Quinque moderatrices capitis sensus,

Quibus tanquam consiliarijs vtaris amicis.

V,3,1073-4,1095. ACTV8 V 45

HOMVLVS.

Quo pacto praesentes vt adsint, efficere potero?

COGNITIO.

Vocabis omnes altiori vocula.

1075 Ilico vt insonueris, absque mora aderunt.

HOMVLVS.

Adesto omnes quotquot estis[[68]](#footnote-68)

Formosae nymphae & amiculae. quae Homulum adamatis.

Adeste, obsecro, in diem eius o Prudentia,

Fortitudo, Pulchritudo & Quinisensus.

SCENA IIII.

PRVDENTIA. FORTITVDO, PVLCHRITVDO, QVINISENSVS.

FORTITVDO.

1080 Coram, quas quaeris, adsumus omnes

In iuum Homule obsequium spontaneae.

Qllid nostra efflci exoptas opera?

Quid actitari placet nostris viribus?

VIRTVS.

Vt cum eo proficiscamini comites,

1085 Nisi grauiora vos detinent negocia peregre,

Vtillaesus per tot immensa spatia, quae metuenda sunt,

Ad destinatam perueniat metam ,

[cva) Vestris & praesentia & seruatus meritis.

Dicite, si huic comitari est animus.

PVLCHRITVDO.

1090 Ad vnum omnes commeabimus illi,

Consultantes atque ab omni iniuria custoditum perferentes.

Quocunque eum tulerit animi voluntas sui.

PRVDENTIA.

Nihil optatius euenire potuit.

Iamdudum peregrinatio animum pulsauit meum,

1005 Vtvspiam me incolumitatis gratia conferrem.

46 HOMVLl V; 4, 1096-1123.

HOMVLVS.

O rerum omnium maxime plastes.

Aequum est me tibi componere laudes.

Quia tuo favore factum scio. quod omnes

Istae amiculae meo se dedicant consortio

1100 Honorata Prudentia, grata Pulchritudo,

Admiranda Fortitudo, & amica Quinisensus,

Atque et.iam intemerata Virtus& candida Cognitio.

Sathabeo sodalium, plures non effiagito.

Laus superis omnibus & bonis fautoribus.

FORTITVDO.

1105 Tecum audax ad omnia pergam,

Quae pedibus fas est penetrare vel equo.

In galeatds aereasque cohortes

Prima ferar truci turbida vultu,

Sude succincta trabali, nullo perterrita casu.

1110 Nil duce me pauitandum. mille dabo

Strages. vt olim Samson hoc robore querci.

QVINISENSVS.

Seu oriens, seu vocauerit accidens,

Tecum ero: vel vt simul dicam omnia.

Totius tellurls spatiosissimus circulus,

1115 Nunquam (solem lunamque iuro) a te digrediar.

PVLCHRITVDO.

Homule, non linquam te, si etiam

Fato me tecum depasci oporteat hodie.

Mihi eueniat, quicquid inferi superique decreuerint.

Faciam, ita me Venus adiuuet.

PRVDENTIA.

1120 Vt ego iubebo, ita facito.

[cvb] Mature gradiundum est tibi atque circunspecto vestigio.

Nos tibi consultabimus in omni rerum euentu,

Solicitantes quicquid tuae voluntatis esse poterit.

V,4,1124-1153. ACTVS V 47

HOMVLVS.

Isti sunt amici quibus fucus nullus est,

1125 Minime personati, candidi, synceri absque stibio

Quos pl1ter astrorum meritos remuneret abunde.

Nunc igitur omnes intenti praebete aurem mihi.

Suadet animus, vt testamentum condam meum

Vobis testibus. vobis praesentibus.

1130 Rerum dimidium mearum dispartior infelicitati mendicantium.

I{eljquum iure haeredjtario cedat nepotibus.

Haec Stygio Plutoni vt displiceant, effeci.

Meque ab illius vt expediam vngulis.

COGNITIO.

Animaduorte Homule. quid deinde actitandum censeo.

1135 Magni tonantis sacrum adi ministrum.

Illumque obnixe deprecaberis, vt te

Pane illo subcineritio muniat inexhausto viatico,

Qui te indefessum reddat itineri.

Simulque expete sanctae vnctionis charisma.

1140 Nos hic tuum praesto)abimur reditum,

Nec locum, nec animum abs te mutabimus.

QVINISENSVS

Agedum cum primis istud exequere,

Verum vt decet Christicolam, coelique cultorem.

Neque enim vsquam gentium degit tam praepotens & inclyto

1145 Stemmate ductus princeps. non maximus Caesar,

Non phalerati reguli, magnanimique duces,

Qui tantae dignitatis sortiuntur munia,

Vt vnus vel infimus Christi sacrificulus.

Illius manu nostra salus sita est.

1150 Habetque nostrae salutis aurea pharmaca,

Ab ipsa aeterna sophia docte temperata,

Septena scilicet sacratissima munuscula.

Quae seculo migraturis relligio consueuit exhibere.

48 HOMVLI V.4,1l54.1l84.

HOMVLVS.

Sacram eucharistiam esitare atque praelibare

[cvja] 1155 Amanter cupio. Supplex adibo sacerdotem

Et mansueto pectore arcanumque illi recludam meum.

QVINISENSVS.

Saluberrimum concepisti facinus[[69]](#footnote-69)

Faxit optimus deus, salubriter vt compleas.

Veteres abit illle euomere mente satanas

1160 Illius aspiret superum clemenlia crnptis.

Siquidem nihil alit terra dignius sacerdotibus

Isti nobis sunt sacrae pagellae interpretes,

Rerum diuinarum prudentes & sermonis mystici,

Qui vetant atque propellunt strictius

1165 A noxijs erroribus leuem & vagum populum.

Colligunt enodantque, vt fas suadet & ratio,

Mortalium nexus & vincula tartarea.

O regale genus & sacer conuentus presbyterorum,

Supernis quibus vel angelis nec data grandior,

117O Vel est potestas nobilior.

Verbigenam coelo paucis deducunt verbulis.

Et manibus contingunt sanctum & ineffabile pignus

Haec dedit aeternus rerum moderator & autor

Dona suis: abiensque suis praefecit sede locoque.

COGNITIO.

l175 Fateor, nihil esset his eximius

Atque honoratius ministris,

Si religiose uitam agerent & emendatius.

Atqui ille redemptor orbis maximus

Dum trabe penderet ab alta,

1180 Nobis de effosso pectore septena donauit,

Nequaquam auro vendidit gratiarum fluenta.

At nunc licitantur, veneuntque, mercantur,

Numerantque aureorum millibus, non secus

Quam in nundinis oues atque boues

V,4,l185-5,1204. ACTVS V 49

1185 Execrandus hic mos increbuit vndique.

Roma caput mundi scelerisque,

[cvjb] Hoccine dicis regale genus1 scilicet regis inferi.

Denique mandauit deus, quos supra ccelituum honorarat agmina,

Ccelibem quoque in terris ducere vitam virgineamque.

9100 Respice compita, quibus scateant sacerdotum liberi,

Temploque vt cursitent pusioli, docti vocitare parentem heri nomine:

O nefas impurissimum & inexpiabile scelus.

QVINISENSVS.

Meliora opinabimur & optima quaeque,

Rem tanti incestus auertat deus.

1195 Nos illos vt animarum antistites reuereamur,

Magisque verba quam opera, sermones quam exempla amplexemur.

Missum isthoc faciamus, nostra nihil refert.

COGNITIO.

Candida cognitio nil nisi vera canit,

Verum tibi obtemperabo libens, nec verbum amplius addam.

SCENA V.

QUERIMONIA DAEMONUM DE AMISSO HOMULO.

LARVICOLA & CRAMBARABVS daemones.

LARVICOLA.

1200 Crambarabe, vnde te huc appulisti?

CRAMBARABVS.

Ex nostri reuerendi principis curia.

LARVICOLA.

Quid noui adfers1 vt valet ipse princeps?

CRAMBARABVS.

Bene quidem ex sententia.

LARVICOLA.

Sed vt noster se gerit Homulus

50 HOMVLI V,5,1205-1228.

CRAMBARABVS.

1205 Recte, vt arbitror. nam heri totus erat nostri arbitrij

LARVICOLA.

Per magnum Plutonem, auersus est nobis,

Rebellat imperio nostro, muliercularum praestigia illum euerterunt.

CRAMBARABVS.

Nequaquam, falleris. Nimis erat nostrae sectae obsequens,

Ac Galilaei cruciflxi negligentissimus.

1210 Tam exiguo spatio totum hominem immutari,

Nulla industria fieri potest.

Nec Mercurius quidem animi rhetorum princeps,

[cvija) Id efficere posset linguacissimus.

LARVICOLA.

Per Iouem, prospiciundum est nobis, ne tanta damna patiamur,

1215 Ne tam chari amici iacturam faciamus.

CRAMBARABVS.

Vbi nunc est ille?

LARVICOLA.

Certum non habeo.

Nam paulo ante hoc eodem loco sua infortunia audiui queritantem.

Erantque cum illo duae Christicolae virgines,

1220 Quarum commercia fugiens, paulisper abij.

At nunc nec illas nec Homulum reperio.

Nobis non est dormitandum, Ilec dandus desidiae locus.

Rem malam suspicor ab illis machinari t'reminis.

Insidias molitur nobis hic sexus incredulus

CRAMBARABVS.

1225 Larvicola, aurem admoue parieti,

Si vspiam audiatur Homulus.

LARVICOLA.

Strepitum audiui, atque etiam hominis vocem.

Tu itidem ausculta propius. si queas internoscere.

V,5,1229-1252. ACTUS V 51

CRAMBARABVS.

Pro Iuppiter, Homulus noster est.

LARVICOLA.

1230 Quid gemit? quid lachrymatur?

Quo cum verba facit? quis sermo volat?

CRAMBARABVS.

Animaduortere nequeo, ita crebra suspiria interrumpunt verba mihi

LARVICOLA.

Crambarabe, infringe fores,

Cardines postesque deijcito.

CRAMBARABVS.

1235 Territat me haec superscriptio.

Deuito huius odiosae freminae aspectus turpissimos.

Tantisper hic ego me stabiliam,

Donec sciam quae sit fabula.

LARVICOLA.

Grande saxum in aethera tollam,

1240 Atque diuellam totam hanc fabricam.

CRAMRARABVS.

O Stygia numina, defiet {vt mihi videor)

Nostrae conuersationis commiIitium, actaeque vitae illum prenitentia ducit.

LARVICOLA.

[cvijb] O mulieris ingenium fallacissimum.

Non abs re esse sciebam, quum illum

1245 Cum illa contuerer sermocinantem.

Sed experire rem melius, mihi adhuc

Persuaderi non potest, vt tantae sodaIitatis & fidei homo

Tam repente se in aliud praecipitarit.

Saepe enim numero admonitum illum habui,

1250 Vt nunquam se friuolis Christianorum legibus

Sineret irretiri: eratque tantae constantiae.

Vt. illum dementari non posse, tu quoque attestatus esses.

.

52 HOMVLI V,5,1253-1275.

CRAMBARABVS.

O erebi maxime rector, disrupit foedus.

Nimium ego nunc intellexi. Audiui enim,[[70]](#footnote-70)

1255 "Confiteor", Christianorum deliram vocem.

LARVICULA.

Audistin? dij deaeque omnes illum perdant, eradicent.

Tua Crambarabe socordja actum est,

Vt nos iste desereret perfidus transfuga.

Quare vellatum pedem ab ejus latere discessisti?

1260 Ego te apud Plutonem insimulabo ignauiae atque infidelitatis.

CRAMBARABVS.

O magne pater Vulcane, tuo illum

Diuino inflamma incendio, vt denuo resipiscat .

LARVICOLA.

Ego te Vulcani incendio faciam inflammari

Caput sceleratissimum. Tu tanti dispendij causa es.

CRAMBARABVS.

1265 Sile Laruicola, atque comprime garrula labra.

Facinus audax tentabo hodje. Tace.

Caput ingeram in thalamum, vt sciam rem vti est.

Per sanctum louis verticem, crelesti vescitur manna.

Actum est. Ille religioni nostrae renunciauit.

LARVICOLA

1270 Cerebrum illi putrescat in dementiam.

Astraeam superos perhibent habitare lares.

Vbi illius nunc est aequitas, obsecro?

Siccine agitur, crelicolarum pater?

CRAMBARABVS.

lamdudum discordes cognoui diuos.

LARVICOLA.

1275 Verum ne?

CRAMBARABVS.

Vero nihil est verius.

V,5.1276-1297. ACTVS V 53

LARVICOLA.

[cviija] Quiscis? quo doctore babes?

An praesens aderas. quum terrae poljque metireris distantiam?

CRAMBARABVS.

Conticesce scelus, tu itidem quoque dimensus es.

LARVICOLA.

Absque controuersia. breui coelum teres

1280 Ad nostrum voluetur imperiuin.

OmJle .regnum in se diuisum. desolabitur.

Inter se diglaciiantur crelites superni,

Aguntque fauores & partes vnus & alter.

Nam Iustitia hunc nostrum Homul.um

1285 Extra rationis limitem vendicauit sibi.

Quis vnquam a tenero aeuo sub nostris ita mililauit signis?

Fideliter & nostris legibus instructus est.

A nobis debuit hic corollari seruulus

Quis nuper in Cruce pessimum latronem.

1290 Infernis dignum supplicijs, ab omni immeritum absoluit crimine?

CRAMBARABVS.

Quis? Galilaeus ille Christianorum deus.

LARVICOLA.

Viden vt fauor atque violentia

Agitat raptatque incolas coeli?

CRAMBARABVS.

Belle video.

Sed quid apud principem comminiscemur causae,

1295 Pro tantae nunquam formidata amissione praedae?

Vapulabimus ambo.

LARVICOLA.

Ambo, inquis ?

CRAMBARABVS.

Plane ambo.

54 HOMVLI V,5,1297-6,1321.

LARVICOLA.

Tu illius perditionis origo es

Verbero, in te haec damna rependam.

CRAMBARABVS.

Ego verbero sum.

SCENA VI.

VIRTVS.

Adueniat Homulus. Rem peregit suam.[[71]](#footnote-71),

Huc omnes conferte gradum virgines,

Quotquot estis promissi officij obnoxiae.

Tempus in ipsam labitur horam itineris.

Accingite vos, atque instanti praeuidete necessitati.

HOMVLVS;

1305 Aeterne pater. quam nunc sum quietus animi!

[cviijh] Quam sum procellis turbinum defunctus?[[72]](#footnote-72)

Totus in lachrymas liquor, tener vt infantulus.

Ita dulci gaudio sum vndique exhilaratus.

Coelesti pabulo mens est exaturata mea.

1310 Gratias illi habeo, quae hoc suo mihi suasit consilio.

Simulque charissimae amiculae maxime laetor

Quod omnes vos praesentes adesse video, fidei obseruantissimas.

Omnes hanc manibus contingite Crucem,

Et sequaci properate pede, primus ibo

]3J5 Qub me ducit suprema necessitas.

Magnus siderum rector, mei flat itineris comes.

FORTITUDO.

Vt pedem pes comitatur, atque vt haec dextera adest mihi,

Ita tibi praesens ero, dum tui voti compos flas,

Donec te reuocet aura sequunda domum.

]320 Nil erit in me perfidiae, nilque struam fallaciae.

Accipe, fidem do, adero tibi semper.

V,6;1322-~351. ACTVS V 55

PRVDENTTA.

Nulla occasio, nullum tempus,

Nulla tam saeua tempestas, nullus rerum euentus

Me tui faciet vnquam. desertricem.[[73]](#footnote-73)

1325 Accidat etiam quicquid ater auernus excliat malorum,

Plura agam dicits, strenua tecum,

Et complexis ibo lacertis in omnes casus.

Non monstra, non laruata prodigia

Me tuo diuellent amico lateri.

COGNITIO.

1330 Ah quam importuna & iniucunda

Et inamabilis est ista Homuli peregrinatio,

Quae nunc illum vrget, nec differri pacto potest aliquo.

Ille properat, quo eius proauus deuenit.

Huius viae timor omnes habet maximus.

FORTITVDO.

1335 Quid si inculta deserta

Seu montium ardua occurrant?

Ne manum vortero, ne pedem mouero.

Homule. aspice vt valido sum corpore,

[Dja] Vt neruis vndique crassis, & corpulentis brachijs.

1340 Omnes vos ambulando necabo.

Nihil minus metuo quam viarum inaccessam difficultatem.

HOMVLVS.

Ah vndique emanat mihi sudor artubus,

Membra ingrauescunt, fathiscit corporeum robur,

Et quasi me pedes non ferunt mei.

1345 Charae sodales, iam terga dare nolumus.

Ego si meam explebo peregrinationem,

Hac me oportet subsidere fossa,[[74]](#footnote-74)

Hoc puteo recondi puluis vt fiam modo.

PVLCHRITVDO.

Hoc puteo vt te sequar .

1350 Hoc inniso capulo? haeccine est peregrinatio

Toties auribus instillata meis?

56 HOMVLI V,6.1352-1378.

HOMVLVS.

Scilicet. hac proficisci oportet. quicquid tellure resurgit,

Spirat atque alitur. exiguum simul & grande caput.

PVLCHRITVDO.

Hic in putrem verti puluerem. solidamque terram.

1355 Hic animam efflare, & hanc dulcem spernere lucem?

HOMVLVS.

Hac vmbrosa inuolui caligine, atque emori.

Illa etiam solari orbari lampade coeli.

Sed o pulchritudo aeternis alibi viuere seclis

PVLCHRITVDO.

Nil iuuat me Homule haec fabula.

1360 Vale bonis auibus, ego promissis abeo omnibus,

Fidemque retracto meam & fas abrogo.

Proh chorus charitum, itane seruatis

Collegam vestram pulchritudinem?

Quo me hic Homulus vult abducere barathro?

IS65 Homule vale, vale felici sidere.

HOMVLVS.

Quid pulchritudo. sic fas abrumpis.

Atque hominum deumque periura fidem?

PVLCHRITVDO.

Auriculas oppilatas habeo. surda sum.

Grauiter audio, ne semel reflectam visum,[[75]](#footnote-75)

1370 Totum etiam polliciteris orbem mihi.

[Djb] Sanior sum, quam vt auscultem tibi.

HOMVLVS.

In quam speraui miser & excors,

Quid ex illius decore gloriolam captaui.

Fallax & vana est. pulchritudo mea,

1375 Fugit quasi fugata hostili iaculo

Leuibus multo est fugacior ventis.

11la tamen ex me percontata. se comitem spopondit,

Comitem & lucis & noctis vitaeque necisque.

V,6..1379-1403. ACTVS V 57

FORTITVDO.

Homule, tuae amicitiae satura sum.

1380 Relinquo te; hoc ludo nihil vnquam displicuit magis

Prospere & feliciter opto vt tibi cedat,

BOna vespera vt tibi contingat, ex animo cupio.

HOMVLVS.

Fortitudo? tu me etiam linques incomitatum?

FORTITVDO.

Abcedo, nimis est ardulim negocium,

1385 Nec vllius amore auri subeundum.

Nunc intro pergendum est mihi, vnde exiui

HOMVLVS.

Obsecro mea fortitudo, paulisper

Hic moras age mecum in solamen meum.

FORTITVDO.

Per sacram Herculis dextram, non agam,

1300 Nec momentum breue, nec nictum oculi.

Hic puteus horripilationem mihi facit.

Putas hoc conditorio velis effocarier?

HOMVLVS.

Siccine irritas illa grandisona spumosaque pollicita?

FORTITVDO.

Ita profecto, etiam si diuino essent sancita iuramento,

1395 Fidem rescindo, abnego, pernego, discedo.

Nec mea refert. si vmbilicum tibi euelias,

Huberius alque impensius lachrymando

HOMVLVS.

Istane est probitas atque fidelitas animi?

In te qui sperat homo, in nihilum sperat.

FORTITVDO.

1400 lam satis tecum deambulaui, longoque satis deduxi calle.

Nec aetas prohibet te solitarium proficisci.

Ipse tibi esto comes, solus tuam perage peregrinationem.

[pija] Poenitet me huc vnquam tui gratia tulisse pedem.

58 HOMVLI V,6,1404-1430.

HOMVLVS.

Ah mea Fortitudo, nolo stomachum perturbare tibi,

1400 Nec bilem ciere tibi, en obmutesco.

FORTITVDO.

Facias oro, tuoque capiti quietem dato.

Nam verba teris simul & tempora inaniter.

Laedit me hllec molesta importunitas tua,

Quae te meo efficit indignum sodalitio.

1410 Pone tuae modum petitioni, hisque abde caput vmbris.

HOMVLVS.

Fortitudo. meliorem tui ftdem habui.

Fefellisti inopinantem fragilis spes.

Nemo non diffidat suae fortitudini.

Volucri, ut pulchritudo. labitur illa fuga:

1415 O mendaces & increduli amicularum mores,

Quam magniftce promisistis nihil!

PRVDENTIA.

Ego itidem intro sequi atque huius

Peregrinationis inducjas mihi dari volo.[[76]](#footnote-76)

Arbitrarisne, quod hanc fossulam metiri cupiam?

1420 Minime. ne metuas, bene cauebitur.

Etiam si auro sternenda esset tegundaque.

Alium quaerito, me frustra rogaueris.

Vin paucjs sententiam scire meam?

Si frustrari nolis, precibus abstine,

1425 Neque fatiges inexorabilem.

HOMVLVS.

O Prudentia, itane prudentia?

PRVDENTIA.

Incassum indagatur Prudentia IlIa secum decreuit.[[77]](#footnote-77)

Vt quamprimum hinc se dlmoueat ab Homull conspectibus.

Res enim ipsi suboleuit plusquam seria.

1400 Hoc ne ego dabo corpusculum inpuluerandum terrae?

V;6,1431-1459. ACTVS V 59

Desipere non decet prudentiam

Sed si qua mihi est sapientiae scintillula.

In hoc vtar. ne tibi auscultem hodie,

Neve me tibi comitem tradam.

[Dijb] HOMVLVS.

1435 Ne fugam proripe. sed accede propior ,

Huius vt visas capuli fundum.

Accede, oro te, amica Prudentia

PRVDENTIA

Accedam? scilicet versus calcaneum.

Per magnam Iezabel, tibi hodie non iungar vicinior

1440 Sepulchri huius vocem horresco praepauida[[78]](#footnote-78)

Sed si visu comprenderem, praemortua subsiderem

Vale Homule. Nos iam intro gradimur.

HOMVLVS

Iam Homuli abijt decus.

O motitor aetherei culminis, nauigij clauum perdidi.

1445 Nunc fera flumina exagitabunt \*miserum, illudentque.

Prudentia, Pulchritudo & Fortitudo,

Quam auolant celerrime, mors vbi venerit.

Ah nimium instabiles auiculae.

QVINISENSVS.

Homule, heram suam oportet sequi pedissequam.

1450 Forti esto animo. Moram vel hic agere non licet paruulam,

Ne male audiam domi ancillula.

HOMVLVS.

O Quinisensus, ne me deseras obsecro.

QVINISENSVS.

Metum incutit mihi territlcum

Creber aliarum recessus sodalium.

1455 Omnes enim isthinc diffugiunt quasi conspecto dracone.

Qui naribus fumosos expuat ignes.

Ne crede quod ego tantis me temeraria committam periculis

Flammiuomam sub hoc busto latere reor viperam.

Nequiequam me postulaueris adiutricem.

60 HOMVLI

SCENA VII.

HOMVLVS.

1460 An omnibus vobis linquendus sum hodie?

VIRTVS.

Minime: nam virtutem fallere quempiam

Fas non est, quam nihil est fidum magis mortalibus.

Illa deserit neminem, nisi qui illam aspernatur prior

Adero tibi, deiecti ne sis animi

HOMVLVS

1465 Ah Quinisensus, quid criminis commerui,

Quod te mei non commiserescit?

QVINISENSVS.

[Diija] Vt voles, ita vocem efferas.

Pulmonem & guttura rumpe, non audiam.

Nec voltum hodie, nec frontem contueris meam.

HOMVLVS.

1470 O candida Virtus, tu saltem fidem seruato mihi.

VIRTVS.

Homule, ne discrede virtuti neque ambigas.

Quo Homulus, illuc pariter feretur sola virtus.

Seu fato, seu vita, seu mille supplicijs,

Rebus in aduersis semper fuit vnica virtus fida comes

HOMVLVS

1475 Nunc veros dinosco ab infidis sodales;

Iniquus ego atque exoculatus, qui plus amoris contuli

In vmbratiles personatosque amiculos,

Qui vulpina duplicitate speciem tantum praeferunt fidelitatis

In eos, qui synceri sunt & fraudis alieni.

1480 O Cognitio tune etiam abibis auersa mihi?[[79]](#footnote-79)

V.7,1481-1504. ACTVS V 61

COGNITIO.

Non prius diuertam abs te pedem vnum,

Quam animos supremo concesseris fato tuos,

Relictoque solo, penetraueris astra perennis.

HOMVLVS.

Dulciter consolaris me & amice.

1485 Refertur gratia, mea candida soror Cognitio.

COGNITIO

Non absistam tibi, donec te suprema meta receptet,

Locetque virum destinatis sedibus,

Et tuae peregrinationis compotem.

HOMVLVS.

O splendor, O lux aurea coeli,

1490 Ah tempus adest. nimis propere propellor ire.[[80]](#footnote-80)

Migrare oportet, & debitum exoluere meum.

En omnes in me conuertite lumina, animum intendite.

Tempori sapite, viuite virtutum memores.

Perspicitisne vt nunc diffugiunt omnia?

1495 Vnica virtus haeret, & manet comes indiuidua.

VIRTVS.

Instabile & infidum est, quicquid tellure progignitur.

HOMVLVS.

Quaeso animaduortite, vt nemo promissi verax est.

VIRTVS.

Pulchritudo, Fortitudo & Prudentia

[Diijb] Raptim abierunt, vbi venit I1ece8sitas.

1500 Sodales illius simul amici & cognati,

Comperta angustia. transiliere perniciter.

Ex omnibus charis eius non est qui consoletur eam .

HOMVLVS.

Videte obsecro auditores, vt me deserunt omnes.

Sola amplexanda virtus est comes misero.

62 HOMVLI V,7,1505-1531.

1505 O rex angelorum clementissime,

O regina & mater tonantis clementissima,

E coelo feratis opem & pacis amica munera.

VIRTVS.

Coram aeterno rege candidabo meos

Vultus, & ora niue candidiora rutilabunt

HOMVLVS.

1510 O angelorum rex & clementissime pater.

VIRTVS.

O rector altissimi aetheris,

Facilem praebe exitum, & prenam succinge breuem.

Da celerem amarae mortis finem Homulo.

O crudele fatum in omnes mortales.

HOMVLVS.

1515 O rex coelestium legionum clementissime.

O regina mater tonantis clementissima,

In tuam protectionem pater commendo spiritum meum.[[81]](#footnote-81)

Terras relinquo, emigro virtute comite.

COGNITIO,

Communem omnibus nunc obiuit Homulus interitum,

1520 Virtus & illius digna feret praemia,

Opulentam requiem & pacis pulchritudinem,

Largitore deo. qui duros labores & flagra vellicantia,

Suaui nectare & gaudio permutat intermino.

Angelicum. videor mihi aure captare melos,

1525 Coelicolae dulces cantillant modulos,

Ob redeuntis animae optata desideria.

En suspicite, magnus recluditur olympus,[[82]](#footnote-82)

Venienti (vt arbitror) Homulo, salua sunt omnia.

ANGELVS.

Candida sponsa veni, propera decora

1530 Animula in superos lares sedesque perpetuas,

[Diiija] Tua virtute comite fideli, regnique socia,

V,7,1532-1539. ACTVS v 63

Coelituum turmis intersis laeta canentibus.

Aeternosque cape & stabiles age dies modo.

Immortalem hoc lutulento corpore spiritum

1535 Excipio Illius ratio absoluta est integra

Coram judice, virtute mediatrice optuma.

Nunc Illum aereo vectito gradu

Ad regia tecta celsitonantis, domosque sidereas,

Quo omnes vos peruenire cupio feliciter.

Laus deo trino & vni.

/back/

1. Alludit Terentianum illud in Phormione, Non possum adesse. Frequens prouerbium. [↑](#footnote-ref-1)
2. Exclamatio in vecordem hominem. [↑](#footnote-ref-2)
3. Ingratitudo conditi hominis [↑](#footnote-ref-3)
4. Causa conditi hominis [↑](#footnote-ref-4)
5. Accersit Deus Mortem. [↑](#footnote-ref-5)
6. Aduolat Mors iaculum manu gestans. [↑](#footnote-ref-6)
7. exultabunda Mors iussis Dei paret. [↑](#footnote-ref-7)
8. carniuales subindicat dies & lupercales [↑](#footnote-ref-8)
9. Procul conspiciens Homulum secum Mors loquitur. [↑](#footnote-ref-9)
10. Aggreditur Mors Homulum; per manum apprehendens. [↑](#footnote-ref-10)
11. Fugae studet Homulus splendide vestitus. [↑](#footnote-ref-11)
12. Admirabundus & gemens. [↑](#footnote-ref-12)
13. Secum loquitur Homulus pectora tundens. [↑](#footnote-ref-13)
14. Vibrat manu Mors iaculatum. [↑](#footnote-ref-14)
15. Moeroris plena Homuli exclamatio. [↑](#footnote-ref-15)
16. Desperabundus Homulus gladium admouet gutturi. [↑](#footnote-ref-16)
17. Subleuatis in coelum oculis orat Homulus. [↑](#footnote-ref-17)
18. Prendit Mors Homulum per brachia. [↑](#footnote-ref-18)
19. cum accusatione sui. [↑](#footnote-ref-19)
20. Precatur Homulus Mortem supplex. [↑](#footnote-ref-20)
21. Ostentat dextra telum [↑](#footnote-ref-21)
22. Querimonia Homuli cum animi exhulceratione [↑](#footnote-ref-22)
23. Suam Homulus damnat vitae stultitiam. [↑](#footnote-ref-23)
24. Opprobratio in huius Mundi insanum amorem. [↑](#footnote-ref-24)
25. Vesperi periphrasis. [↑](#footnote-ref-25)
26. Sibi loquitur mutata persona. [↑](#footnote-ref-26)
27. Homulus ad amicos & sodales quosque omnes. [↑](#footnote-ref-27)
28. Pulchra amici pollicitatio. [↑](#footnote-ref-28)
29. Vibrat manu gladium Hannio. [↑](#footnote-ref-29)
30. Ostendit manu strictum gladium. [↑](#footnote-ref-30)
31. Laus virtutis. [↑](#footnote-ref-31)
32. Ficta amicitia graphice depingitur [↑](#footnote-ref-32)
33. Exponit homulus sui moeroris causam. [↑](#footnote-ref-33)
34. Mortis periphrasis. [↑](#footnote-ref-34)
35. Studia iuuentutis. [↑](#footnote-ref-35)
36. In Bellerophontem execratur homulus. [↑](#footnote-ref-36)
37. Cum summa animi desperatione. [↑](#footnote-ref-37)
38. Querimonia Homuli de sua infelicitate hominumque instabilitate. [↑](#footnote-ref-38)
39. Alta voce nunc vocat amicos Homulus [↑](#footnote-ref-39)
40. Habebit Megarius duos famulos stipatores. [↑](#footnote-ref-40)
41. Ad hunc Homuli clamorem mulieres exibunt. [↑](#footnote-ref-41)
42. Hic clatria ostendet Homulosibi adstantes proles. [↑](#footnote-ref-42)
43. Sibi Homulus loquitur. [↑](#footnote-ref-43)
44. Gemebundus sibi loquitur Homulus. [↑](#footnote-ref-44)
45. Habebit opulentia aureum in manu scyphum vini plenum. [↑](#footnote-ref-45)
46. Reclinabit sedens Homulus inter manus caput instar meditabundi cogitabundique paulisper in propatulo, vt videatur ab omnibus. Inde surget, hoc modo proloquens. [↑](#footnote-ref-46)
47. Sedebit moerens virtus. [↑](#footnote-ref-47)
48. Complodet manus supplicans Homulus. [↑](#footnote-ref-48)
49. Stabit nutabunda virtus. [↑](#footnote-ref-49)
50. Ostendit veteres & fuliginosas literas. [↑](#footnote-ref-50)
51. Voluit reuoluitque literas instar querentis. [↑](#footnote-ref-51)
52. Manu retinet volentem virtutem. [↑](#footnote-ref-52)
53. Languida loquitur virtus. [↑](#footnote-ref-53)
54. Non rogata accedit cognitio. [↑](#footnote-ref-54)
55. Tradit confessio Homulo crucem in manum. [↑](#footnote-ref-55)
56. Alloquitur Confessio Cognitionem. [↑](#footnote-ref-56)
57. Hic ascendat Maria in thronum assessura filio ad sinistram. [↑](#footnote-ref-57)
58. Hic procumbat homulus ante Mariam supplex, quae sedebit iuxta christum filium ad sinistram in throno qui cortinis vndique claudi possit & aperiri. [↑](#footnote-ref-58)
59. Hic clauditur thronus dei, & Homulus vertit se ad cognitionem. [↑](#footnote-ref-59)
60. Aperiatur rursus thronus, et procidens in genua Homulus & humeros nudos flagellans, oret ad deum. [↑](#footnote-ref-60)
61. Exuit Homulus vestes & capit virgas a cognitione quibus nudos flagellet humeros. [↑](#footnote-ref-61)
62. Orat Homulus ad sanctam trinitatem, gratiam agens de percepta poenitentia. [↑](#footnote-ref-62)
63. Hic se flagellat Homulus. [↑](#footnote-ref-63)
64. Iterum flagellat loquens. Surgit Homulus & loquitur astanti turbae. Surgit virtus. [↑](#footnote-ref-64)
65. Porrigit Homulus Virtuti manum. [↑](#footnote-ref-65)
66. Dat Homulo cilicium induendum. [↑](#footnote-ref-66)
67. Complectitur dextera virtutem & cognitionem. [↑](#footnote-ref-67)
68. Acutiori voce inclamabit Homulus & mox prodibunt quatuor nimphae. [↑](#footnote-ref-68)
69. Hoc dicto abit Homulus ad sacerdotem confessurus reatus, & aperitur locus cortinis clausus vbi sedebat poenitentiarius, qui dicta confessione, tradet homulo Eucharistiae speciem. [↑](#footnote-ref-69)
70. Conuiciantur mutuo cacodaemones ob amissum Homulum. [↑](#footnote-ref-70)
71. Est noua scena, nam cacodaemones mutuo se verberibus caedentes hinc abeunt. [↑](#footnote-ref-71)
72. Et succedit Virtus & Homulus cum reliquis virginibus, vnde Virtus rem orditur dicens. Habebit Homulus crucem in manibus. [↑](#footnote-ref-72)
73. Hic prudentia Homulum per dextram amplectatur. [↑](#footnote-ref-73)
74. Vrnam manu indicabit & sepulchrum. [↑](#footnote-ref-74)
75. Abit ab Homulo pulchritudo. [↑](#footnote-ref-75)
76. Indicat manu sepulchrum. [↑](#footnote-ref-76)
77. Sibi loquitur Prudentia. [↑](#footnote-ref-77)
78. Abit procul prudentia ab Homulo. [↑](#footnote-ref-78)
79. Astabit in proscenio cognitio. [↑](#footnote-ref-79)
80. Manu indicabit Homulus sepulchrum. [↑](#footnote-ref-80)
81. Hic Homulus cum Virtute incidit in vicinum sepulchrum. [↑](#footnote-ref-81)
82. aperietur thronus dei. [↑](#footnote-ref-82)