/front/

AMNON  
TRAGOEDIA  
SACRA.  
Autore  
Rdo. Domino D. IACOBO CORNELIO  
LVMMENAEO à MARCA.  
  
  
GANDAVI  
Apud Cornelium Marium, ad intersig.  
dulciss. nominis IESV.  
CIƆ. IƆC XVII.

AMPLISSIMO  
VIRO DOMINO  
D. DIONYSIO  
VILLERIO  
  
Tornacensis Ecclesiae Cancellario &c. Domino meo.  
  
AMNONEM Tragoediam in cothurnis ad te mitto. Luculentum argumentum est, & quod  
mereatur plaustris in scenam vehi Multis hîc in orchaestra exhibitum lacrymas elicuit, cordolium prouocauit, considerantibus dubias Regum vices, Amnonis furias, & Thamarae Iuctum veluti in pergula spectantibus, quam impius frater  
A 2  
4   
violento incaestu oppressit. Aequi bonique consule Amplissime Vir, & permitte mihi, vt te amare & colere possim, cuius potissimum auspicijs hanc ederam debeo, quam in Parnasso legi. Gandaui è monte Blandinio, 14. Calend. Maij anno 1617.

Vestrae Amplitudinis  
Seruus in Christo  
IACOBVS CORNELIVS LVMMENAEVS  
à Marca Sacerdos.

5  
APPROBATIO.  
LEGI hanc Tragoediam Sacram, Amnonem Reuerendi Domini D. IACOBI CORNELII LVMMENAEI à MARCA. Imprimi poterit. Sic attestor hac 6. Aprilis 1617.  
Guilielmus Arents Poenit:  
Gand. L. C.

ARGVMENTVM.  
AMNON Dauidís filius, foedâ libidine instinctus, Sororem Thamaram incaesto raptu polluit, & ludibrio habitam, abiectamque foribus eliminat. Illa verò multùm queribunda Absalomo fratri iniuriam narrat, & ferocem alioquin Iuuenem lacrymis suis magis magisque prouocat, vt facinoris insolentiam puniat; Absalomus itaque Amnonem subdolâ machinatione ad epulas euocatum, & porro temulentum sicarijs objicit, & multis vulneribus confectum obtruncat; luget Regia [< Reiga], & impio in funere pij Regis lacrymis lessum iungit, & tragoediam claudit.

/main/

Personarum nomina.  
AMNON. DAVID.  
THAMARA. IONADABVS.  
NVTRIX. NVNCIVS.  
ABSALOMVS. CHORVS

7  
ACTVS PRIMI  
Scena Prima.  
AMNON.  
ADSVM, cubile languidum, & moestum larem  
Pertaesus & faecunda curarum atria.  
Thamara dolorem miscet; ah! Nequeo miser;  
Thamara furorem inflammat, & me fascino  
(5) Occidit; ille risus & formae lepos,  
Ille nitor, illa gratia & vernus decor,  
Illae amulantes purpuram & rosas genae,  
Oculique vinctaeque aureo mundo comae,  
Et quicquid aegro triste cordolium facit.  
(10) Thamara! quid iterum insanio?excedat furor;  
Non possum, amoris vulnus in venis alo,  
Et carpor igni, qualis Inferno sonat,  
Stridentis ollae ergastulo & cingit reos:  
Abominatis qualis in Sodomis stetit,  
(15) Et stabit vsque putrido stillans vado:  
Aut qualis illo pollices Lotho satas  
Post fulmina atra, & tabidam caeli luem  
Flammae impotentes ebrio immisit Patri.  
Quali Sichemus Rector in Dinâ perit:  
(20) Qualis nepotes Beniaminios rotat,  
Et hospitam ardent foeminam noxa dati.  
Horresco referens, nec libet genio satis  
Vlcus alienum scabere, cum tumuit meum,  
Et tabe pressâ, more diri canceris,  
(25) Serpit per artus; scilicet nullum est super  
Lenimem aegro pectori, & busto calet,  
Et vsque & vsque busto inexpletum calet.  
A 4  
8 TRAGOEDIA SACRA  
Ergo sepultus viuo, & hic manes meos  
Lugere possum, nemo sic viuit tamen,  
(30) Quem nulla vel suspiria aut gemitus leuant.  
Thamara! quid obstas? sola me Thamar iuuat,  
Et obserati pectoris claues habet.  
Succurre Thamar, spiritus tenues eunt.  
Ah! quid moraris? si mihi vitam negas,  
(35) Suspiriosi pectoris follem exprimam,  
Haustoque gemitu. pedibus accumbam tuis.  
Miserere Thamar! sola tu aerumnas meas  
Interpolare, sola tu flammam potes  
Sopire, laesi pectoris viuam facem,  
(40) Et quicquid imis aestuat praecordiis.  
Excede pestis, aduoca mentem miser,  
Compesce Erynnes, si quis in mundo est pudor,  
Arce pudendum crimen, & fraena impetum.  
Germana Thamar fratris vt thorum impleat?  
(45) Vt misceat connubio incastum meo?  
O sancta probitas! Virginem vt stupro occupem?  
Frater sororem? fulmine hic sternat prius,  
Et me rubente dextera feriat Deus,  
Aut terra mihi dehiscat, & me differant  
(50) Orco immolatam victimam inferna canos,  
Ante pudor, ante iura quam violem tua,  
Legemque magnae Matris & fas & Deum.  
Sed quid repugnas improbe? ah! frustra pius,  
Frustra seuerus disputas; video satis  
(55) Meliora & aequus comprobo, sequor tamen  
Deterius aliquid semper, & labem, & nefas,  
Et quo profana cumque me lactat Venus.  
Res dura Venus est, cum iuuentâ & ocio  
Virent medullae, & tabe crudeli scatent.  
(60) Tunc cum furorem serua libertas fouet,  
Et pascit aegrum vulnus, & curas alit  
Semper recentes, nulla depressum leuat  
Panaraea morbum, penitus inuadit fibras,   
Atque vbi peredit, sequitur Inferno comes,  
(65) Lentoque passu lugubres campos obit.  
Heu caeca rabies! heu mihi! perij miser,  
ACTVS I. 9  
Et restat aliquid semper in manes meos.  
Vt vidi, vt ager occidi, vt malus furor  
Abstulit amantem! perdidit fratrem Soror,  
(70) Nutuque ocelli, cuspide & iaculo magis  
Strictim & potenter cordis effodit sinum,  
Vitamque penitus, sanguinemque hausit meum.  
Nunc morior, addet naeniam tumulo Pater,  
Tibicinesque & praeficas, & ordine  
(75) Longo cupressos manibus statuet meis.  
At forte Thamar lacrymas olim dabit,  
Largumque deflens imbuet busti situm.  
Quam tunc cubabo molliter! quantum ossibus  
Et deteretur pectori virus meo,  
(80) Quod nunc in orbem saeuit! infoelix amor,  
Quo nec potiri facile, nec iustum est mihi!  
Quocunque vergit animus, in curas redit,  
Quocumque nutant lumina, implentur sinus,  
Purique Soles non magis lucent mihi,  
(85) Vt noctem opacam miscuit caecus puer,  
Et torua Exynnis fumidam extinxit facem  
In pectore isto luridam inuoluens stygem.  
Sed cur querelas diuido in ventum meas?  
Nec flammam in auras dissipo? ô malum! ô dolor  
(90) Pungentis oestri, qui mihi torquet iecur!  
Thamara! quid obstas?qui mihi cumque est labor,  
Expressus aegro viscerum suspirio  
In te redundat, terge formosâ manu  
Tabem perennem, detere hanc pestem fibris,  
(95) Expelle Erynnem, vulnus hoc, quantum patet,  
Tibi relictum est; ô Dea! ô sidus meum!  
Thamara! quid obstas? Thamara! ô fatum meum  
Crudele! Morior! morior! & nunquam, tuis  
Si non ab oculis, vlla me adspiciet salus.  
10 TRAGOEDIA SACRA  
Chorus.  
(100) NOn tot vario gurgite motus  
Euripus agit, nec tot calidis  
Ludit arenis Barbara Syrtis;  
Non tot laues torquet ab vndis  
Amphitrute caerula conchas,  
(105) Non tot pictos Methymna legit  
Fata racemos; non tot grauidos  
Gargara culmos, quot demerso  
Pectore curas, longâ nexas  
Vsque catenâ, vel quot penitus  
(110) Crudelis amor vulnera miscet.  
Frustra placidos carpere somnos  
Et lethaeo gurgite tentat  
Semper vigiles mergere taedas,  
Si quem Paphius laeserit Arcu,  
(115) Non inuita Cypride, pullus.  
Cum nocturnis aurea bigis  
Delia caecas temperat vmbras  
Et vaga passim sidera fulgent,  
Numerat longas tetricus horas,  
(120) Et, solicito nixus cubito  
Suspirando viscera rumpit,  
Tunc, cum nitido lutea vultu  
Noctem & stellas occupat Eos  
Spargitque rosas, deserit aegri  
(125) Taedia lecti, nescitque miser,  
Quod nusquam auidas vitat Erynnes,  
Intestino deditus hosti.  
Nulla est lento panacaea malo,  
Et perpetuo carpitur igni,  
(130) Quisquis vetitos arsit amores:  
Quamuis Tyrio fulgeat ostro,  
Et regali fretus lituo  
Scribat populis iura sub actis,  
Ipse aeternâ compede vinctus  
ACTVS I. 11  
(135) Mollis pueri victima, noxae  
Deditus, vdâ vilior algâ,  
Importuno seruit amori.  
Ridet, lacrymat, sperat, metuit,  
Aestuat, horret, torpet, anhelat,  
(140) Rapitur, trahitur, figitur, haeret:  
Vt dura silex, aut quae tumidis  
Extat scopulis arida cautes:  
Audet, trepidat, buxoque magis  
Pallidus iterum vota remittit,  
(145) Semperque aliquid moret, & horret,  
Qui pistrino cogitur isto.  
Heu! quam mallet voluere saxum,  
Aut praecipiti restare rotae,  
Vrgere cauam protinus vrnam,  
(150) Inconsumptum praestare iecur  
Miluo, aut aquilae semper hianti,  
Tauri gelidâ rupe ligatus.  
Aut si flammis omnia debet,  
Mallet Siculos inter cineres,  
(155) Late grauidâ conditus Aetnâ  
Spirare olidos vsque caminos  
Et sulfureas voluere taedas.  
Quid te curis frustra maceras?  
Quid te exagitas nobilis Amnon?  
(160) Quis tibi vultum contrahit horror?  
Ah! cur teneri stillant oculi,  
Aut quis lacrymas concitat istas?  
Dirum est aliquid, quodcumque doles,  
Quod te centro pectoris vrit,  
(165) Quod nec flendo lenire queas,  
Quamuis largo fonte madescens  
Totam haurires pectoris vrnam.  
Nunquam lacrymis satiatur amor,  
Et si Oceano mergere tentes,  
(170) Nunquam labem diluis istam.  
Heu me! vbi lepidae forma iuuenta,  
Hilarique oculi, roseaeque genae,  
Et quae te olim fingere pulcrum  
12 TRAGOEDIA SACRA  
Succo poterat lactea pubes?  
(175) Omnia dirus consumpsit amor,  
Et crudeli tabe peredit.  
Non iam trepidos figere ceruos,  
Ne vacat altum lustrare nemus,  
Qua frondosas implexa comas  
(180) Bersaba veteres arrigit ornos,  
Non quadriiugos flectere currus,  
Non difficiles radere metas,  
Non & pariles stringere caestus,  
Non baleares vertere fundas,  
(185) Aut pancraticos cogere nexus.  
Nec dulcisona carmina citharae  
Lenimen habent, aut grata lyra  
Murmura possunt ducere somnos.  
Inter lacrymas musica luget,  
(190) Etsi implacidas occupet aures,  
Tetrica surdo fabula stridet.  
Omnia vincit crudelis amor,  
Et sperando vulnera nutrit.  
Iacob timidae Matris alumnus,  
(195) Iussus patrium mutare solum,  
Et diuersas quaerere terras,  
Consanguine â Rachele calet,  
Et connubij tempora pactus  
Septem lentas transigit hyemes,  
(200) Tum morosi fraude Labani  
Iterum longos deuorat annos,  
Lectae thalamum virginis ardens.  
Sampson valido robore fortis,  
Cui ludus erat cominus vrsos  
(205) Stringere, & auidos sternere scimnos,  
Aut mandibulâ caedere densos  
Protinus hostes, vni potuit  
Cedere culpae, blandoque sinu  
Bellicis aegros mersit ocellos.  
(210) Illa arcanum radere crinem,  
Et secretae forficis ausu  
Cincinnatam verrere caluam.  
ACTVS I. 13  
Quid tunc animi, quid mentis erat  
Inclyte Sampson? cum te longâ  
(215) Compede nexum, multa querentem,  
Et conantem plurima frustrà  
Garrula pellex prodidit hosti?  
Ter conatus soluere restem,  
Ter commissos vndique neruos,  
(220) Ter faemineum ludere furtum,  
Semper casso robore fleuit.  
Omnia vincit crudelis Amor,  
Et nos tenero Marte triumphat,  
Vnâ pictae cuspide pharetrae,  
(225) Vno iaculi vulnere fixos,  
Oestri volucris forcipe laesos,  
Quod sub medio pectore stridet.  
Omnia vincit crudelis Amor,  
Et nos puero cedere iustum est,  
(230) Qui nos vno fascinat oculo,  
Nec semper eget cuspide & arcu,  
Vt nos penitus figere possit.  
Omnia vincit crudelis Amor:  
Vos inuicto cedite Pullo  
(235) Verni Iuuenes, quos flore nouo  
Poene inuestis sospitat aetas.  
Fugite ô pueri, lubrica serpens  
Inter virides sibilat herbas,  
Et damnosum virus anhelat.  
(240) Si quem rapido strinxerit hamo,  
Saepe indignos flebit amores,  
Alto nimium vulnere fixus,  
Et crudeli saucius oestro,  
Quod sub teneras vsque medullus  
(245) Intima carpens, sugit vegetos  
Vndique lumbos, & nos certo  
Destinat Orco.  
14 TRAGOEDIA SACRA  
  
ACTVS II.  
Thamar, Nutrix, Absalomus.  
O Facinus! heu me! vindicem testor Deum!  
O sancta probitas! O pudor! si vnquam tibi  
(250) Casto litaui pectore, & niueâ fide.  
Crudelis Amnon! O mihi inuisum nimis  
Nomen, caputque! mille quod diris satis  
Nunquam agere possum, mille diris nequius.  
Nunc fugio, mecum languor, & mecum dolor,  
(255) Et sera poenitentia, & curae graues,  
Et quicquid aegri pectoris stringit fibras.  
Caetera profanus abstulit prado mihi,  
Florem iuuentae, fibulam, & caestum, & rosas  
Verni pudoris, &, quod horresco loqui,  
(260) Crudele spolium Veneris incaestae nimis.  
Hei misera Thamar! Regiae stirpis probrum,  
Et pudor auitae gentis, & Patriae lues!  
Quo me doloris saeua tempestas rapit?  
Nutrix Compesce alumna mentis effranae impetum,  
(265) Collige furorem, quis tibi nocuit Deus?  
Quis siderauit? Thamar: O mihi carum caput!  
Nutrix. An fallor? an me somnio ludit dolor?  
Vnde hic ocellis luror, & macies genis,  
Ruptaeque nudo vertice, & lacerae coma?  
(270) Alumna, quis te laesit? aut tantum cui  
Miseranda de te licuit? O nata! O decus  
Regale nostrum! ô Virgo! Thamar. Quid me saucias?  
Nutrix. Thamar! quis aegrimoniae caussam dedit,  
Tantumque inussit pectori vulnus tuo?  
(275) Effare Virgo. Thamar: Laedis iterum? Nutrix. scilicet  
Ego dolorem miscui, & noxae caput  
Hoc dedo, sed quo crimine? Thamar. Auerte obsecro  
Supplicia, remoue dexteram: Nutrix. Indulge prius.  
ACTVS. II 15  
Thamar. Quis noxiam te statuit? Nutrix: indulge mihi,  
(280) Per virginalem hanc purpuram. Thamar: occidis quoque.  
Nutrix. Perij! quid obstas? per decentem hanc purpuram,  
Et virginales fimbrias. Thamar. iterum ferit,  
Et nescit, heu me! nescit! hoc olim fui,  
Et virginalis purpura haec olim fuit,  
(285) Et virginales fimbriae, & virgo Thamar,  
Nunc mulier! illâ dote me incaestus tulit,  
Diramque inussit corpori labem meo.  
Et ecce frater Absalom prodit meus,  
Frater vterinus Absalom, quis me leui  
(290) Corripiat aurâ, turbines inter, Deus,  
Et statuat, vbi me solus accuset pudor,  
Tacitasque conscientiae poenas luam?  
Nec conscius sit Absalom, & Absalom  
Non erubescat, Absalom frater meus?  
(295) Absalom. Quis hic tumultus? fare, quid rerum est soror?  
Thamar. Per hanc ego te dexteram. Absalom.fratrem rogas?  
Thamar. Per has ego te lacrymas. Absalom. fare, impera:  
Thamar. Per has ego te lacrymas. Absalom. cur non iubes?  
Thamar. Miserere. Absalom. quid vis misera? Thamar. sic rectè vocas,  
(300) Miserere frater: Absalom. cur tibi madent genae?  
Thamar. Ignosce frater. Absalom: parturit magnum haec malum,   
Et nescio quid pectore obstipo gerat,  
Dirum aliquid, vt nunc suspicor; faro ocyus  
Germana, quid me voce perplexâ tenes?  
(305) Thamar. Lugere primum liceat, & consumere  
Luctum recentem. Absalom. lacrymis olim vacat,  
Nunc prome curam. Thamar: frater! Absal. abrumpe ocyus,  
Quid me dolore incendis? Thamar. Ah! pudet loqui,  
Et, ne quid vltra misceam; ah! taedet nimis!  
(310) Et, ne quid vltra misceam; ah! taedet nimis!  
16 TRAGOEDIA SACRA  
Absalom. Quid me enecas Germana? Thamar. permittè obsecro  
Silere, tantum lacrymas terge meas,  
Et ne pudorem prouoca. Absalom. quid hoc [?] mali est?  
Opem rogat, deplorat, exorat, stupet,  
(315) Quod vult loqui, non audet, & semper cupit  
Caelare quod vult eloqui, & pugnat sibi.  
Germana quid me postulas? Thamar: fidem tuam  
Imploro. Absalom. loquere. Thamar. non satis possum tamen  
Absal. Conare saltem. Thamar:frater! Absalom: amplexum amove,  
(320) Nihil horum egemus, Thamar: parce. Absalom. Collapsa est, iacet  
Germana! sidus vnicum & decus meum,  
Germana Thamar! Thamar: Absalom! Absalom: rursus dolet,  
Et me querelis vrget, ac vellit comam.  
Thamar. Cur non licebat emori? ó fatum! ô pudor!  
(325) Cur non licebat? Absal:fare, quid rursum tegis?  
Thamar. Sepelire curam. Absal prome, lenimen dabo.  
Thamar. Vis ipsa morbi superat & gaudet tegi.  
Absalom: Quod me occupas insaniis? rursum iacet  
Tham: Crudelis Amnon! Absalom: Tetigit. Tham: Atrox, impie,  
(330) Incaeste, abominabilis semper mihi!  
Amnon! luuentae carnifex turpis meae!  
Absalom: Frater? Tham: Tacere liceat: Absal: et rursum implicas.  
Thamar: Frater pudorem rapuit incaestus meum.  
Absal. Frater? Sorori Virgini? Thamar Parce obsecro.  
(335) Absal: Amnon Thamarae noxiam? & potuit ferus,  
Et potuit? Amnon Virgini stuprum intulit?  
Amnon? Sorori Virgini? & lusit tuo  
Raptor pudore? spectat hoc, spectat Deus,  
Et parcit igni ? fulmina & nimbos tenet?  
(340) Sed nunquid hic inultus vt fiebo puer,  
Et ille diri sceleris & stupri satur  
Nos in triumpho Veneris ad pompam trahet?  
ACTVS II. 17  
Nunc viribus opus Absalom, animis opus.  
Exempla dabimus, venit in scenam prior.  
(345) Tu collige istam Mater. Tham: Occide obsecro,  
Cui me reseruas? Absalom! Absal: Doma impetum,  
Et temet in partem aduoca, noxâ caret  
Extortus & depastus inuitae pudor.  
Thamar: Consule pudori. Absalom: Tempera luctum Soror,  
(350) Non inquietum saepe lenitur malum.

Chorus.  
QVis hunc tumultum turbat? ah! ringit, dolet,  
AEstuat inexpletum Absalom, saeuit quoque,  
Et temperare non potest animo satis.  
Nescio quid intus agitet, hoc scio tamen,  
(355) Quòd ille vultus igneus spirat minus,  
Nec ardet aliquid languidum: Regum dolor  
Licentiâ nutritur, & praegnans nocet.  
 Thamara laceros effusa sinus,  
 Et vulsa genas, & tonsa comas,  
(360) Ah! virgineas nuda papillas  
 Fratrem tumidâ suscitat irâ,  
 Et se curis macerat aegris.  
 Luget totas anxia noctes,  
 Et se calidis explet lacrymis.  
(365) Stridulus aequat curam Ascalaphus,  
 Et respondet carmine diro  
 Solo recti culmine sidens.  
 Gaudet tenebris aliturque dolor,  
 Et se exercet noctis in vmbrâ,  
(370) Quando alituum, pecudumque genus   
 Grato indulgent corpora somno   
 Cum mutus ager maeret & vdo  
 Colligit artus bucula campo,  
 Aut pallentes ruminat herbas  
(375) Cum furtiuos lasciua choros  
 Delia Latmo monte frequent  
B

18 TRAGOEDIA SACRA  
 Et suspensa lampade restat.  
 Tunc in pullo syrmate nigris  
 Tincta venenis lurida macies  
(380) Omnia culpat, longumque furens  
 Crudele solum, crudele salum,  
 Et crudeleis etiam Superos  
 Oris nimium libera clamat.  
 Frustra rutilo sternitur ostra,  
(385) Frustra roseos spirat odores  
 Lectica mali foeta laboris,  
 Et tot lacrymis ebria semper.  
 Gliscit miseros flamma per artus  
 Semperque nouo vulnere stridet  
(390) Altè virides pasta medullas.  
 At non gaudet paupere tecto  
 Lugubris Ate, luctuque fero  
 Regum tumidas obsidet arces.  
 Ibi purpureos scandit thalamos  
(395) Inter medias saeua cohortes,  
 Et tot vigiles vndique peltas;  
 Mox Tenareis horridat aedis  
 Nubilat vmbrâ triste lacunar,  
 Et tetra nimis somnia spargit.  
(400) Ludit vacuo phasma cerebro,  
 Et per noctem cura recursans  
 Pectora Regum lancinat oestro!  
 Tunc cum nitidum mane fenestras  
 Intrat, & almo Lucifer ortu  
(405) Phoebi rutilos prouocat ignes,  
 Vrget miseros, passumque aequans  
 Haeret lateri damnosa comes,  
 Et per mediam voluitur aulam.  
 Assidet altis inuisa thoris,  
(410) Tractatque dapes, crudamque nimis  
 Laetis aloen stipat cyathis,  
 Turbatque hilarae gaudia mensae.  
 Nec timet ipsos impia fasces.  
 Et suggestum scandere velox  
(415) Iusto arbitrio toxica miscet.  
ACTVS II. 19  
 Ergo auspiciis omnibus instat  
 Semper nostris aemula votis,  
 Et nos vario turbine versat.  
 Foelix animi, qui securis  
(420) Ludit in hortis, interque rosas,  
 Et virginei lilia campi  
 Vitae integros exigit annos.  
 Ille innocui candidus animi,  
 Propter gelidae frigora lymphae,  
(425) Laetâ streperi fontis in vmbrâ  
 Curas alacer dissipat omnes,  
 Etsi incocti fellis inhaesit  
 Aliquid, lepido carmine soluens,  
 Importunas turbat Erynnes.  
(430) Non ille graues verno accubitu  
 Colligit amens intemperías,  
 Nec suo in ostro lurida sentit  
 Interrupti taedia somni.  
 Quid tamen isto murice viuum,  
(435) Pictumque magis, vel quae talis  
 Purpura Regum, quamuis Tyrio  
 Lotae recenter sanguine stillet,  
 Et Sidoniâ bis tincta manu  
 Vernet puris aemula violis?  
(440) Tunc vt aprico gramine surgit  
 Numerat densas ordine corylos,  
 Aut innectit vitibus vlmos,  
 Aut eduras inserit aptè  
 Subigitque pyros, aut inducit  
(445) Musco viridi fontibus vmbras,  
 Aut in tonsâ vinctus oliuâ  
 Spectat timidas errare boues,  
 Aut distentas lacte capellas  
 Aut compulsas miratur apes  
(450) Miscere vago proelia ludo.  
 Mox sub patulae tegmine fagi  
B 2  
20 TRAGOEDIA SACRA  
 Cum sol rapidos strinxerit aestus,  
 Gremio teneros colligit Agnos,  
 Aut sub calidi sidere Cancri  
(455) Spoliat niueo vellere Matres.  
 Foelix iterum, qui sub tugurî  
 Tegmine raro, Regum tumidas  
 Deridet opes, & se propria  
 Virtute tegit, speratque nihil,  
(460) Metuitque nihil, nec felle nigro  
 Dolet alterius rebus opimis,  
 Et sua tantùm commoda spectat.  
 Quis ille vultu tumidus orchaestram quatit?  
 An fallor? ore liuido, incessu vago  
(465) Meditatur iras Absalom; praegnans malum est.

ACTVS III.

Absalom.  
FRAENARE non possum impetum, iustus dolor  
Vrit medullas penitus & bilem coquit.  
Hinc pectus igni flagrat, & flagrant genae,  
Et ore toto fellis apparent notae.  
(470) Crudelis Amnon! pullus Inferni! scelus!  
Heu! innocentum Virginum praedo nocens,  
Dirarum alumnus, caute peregrina satus!  
Egregia vero spolia funestus tulit,  
Caestum sororis, sibulam, & laceras comas,  
(475) Captae puellae lacrymas, & languida  
Suspiria, & quae castus abrumpit labor,  
Lamenta, quaestus, & verecundas preces,  
Et quicquid vltra suadet aut cogit dolor.  
Dabimus sorori victimam, inueni modum,  
(480) Et dabimus Orco, poscit Infernus reum,  
ACTVS III. 21  
Diri architectum sceleris; inueni popam,  
Qui fodicet ense latera, qui sternat sacrum,  
Et iugulum hiulcans sanguinem late exprimat,  
Et impiato polluat tabo manus.  
(485) Crudelis Amnon! Impie, intestabilis,  
Leno sororis, stemmatis nostri lues!  
Dabitur quod optas, sanguine implebo sitim,  
Et prurientes caede praeuertam manus.  
Nam post stuprum sororis, exiguum est tibi  
(490) Haurire iugulum Fratris, & capite meo  
Ludere; cruenta belua! ingrediar priùs,  
Diramque arenam sanguine inspergam tuo.  
Quo me rapit Megaera? supplicium luet,  
Nec dextera Regum cadet, sicariis  
(495) Deuotus, atque ergastulis, patriae latro.  
Non purpura illum, aut floridum trabeae decus  
Non vlla Fratrum gratia, aut meritum Patris  
Eripere possunt, nobiles poenas dabit,  
Et sanguine atro diluet stupri nefas,  
(500) Si tanta labes dilui à quoquam potest:  
Nam plura debet: different truncum canes,  
Et tabe dira vultures sternent agros,  
Et sacer erit, quencumque foedarit, locus.  
Ergo agite pugiles, cum meraco languidus  
(505) Nutabit Amnon, vulnere inflicto cadat,  
Haurite caesim latera; quid pallor genas  
Occupat, & ossa gelidus incursat pauor?  
Haurite penitus, sternite, instabo super,  
Et deuiantem spiritum calce exprimam.  
(510) Famuli. Paremus alacres, Absalom mandat scelus.  
22 TRAGOEDIA SACRA

Chorus.  
 NON sic hispidus imber  
 Inter nubila stridet,  
 Quando dira corusco  
 Vis libramine iactat  
(515) Illaetabile fulmen:  
 Non sic Aetna remugit  
 Tortis horrida saxis,  
 Cum spirantibus Euris  
 Flammam sulfura lambunt,  
(520) Et tot follibus haustis  
 Tetros aura caminos  
 Inter saxa volutat:  
 Non sic Barbara Tethys  
 Totis murmurat vndis,  
(525) Et cana aequora pulsat;  
 Aut surdis Catadupis  
 Nilus rector aquarum  
 Praeceps omnia turbat:  
 Non sic ardua Sine  
(530) Vastum mugijt olim,  
 Cum diuina sub auras  
 Latè Buccina clanxit;  
 Cum fumantibus vmbris  
 Montem cingeret horror,  
(535) Cum sub numine tanto  
 Rupes scabra dehiscens,  
 Longo fracta tonitru  
 Crebros volueret ignes.  
 Quid nunc omnia dicam  
(540) Vel quae lurida terrent,  
 Aut incondita strident?  
 Non sic latrat in Orco  
ACTVS III. 23  
 Nigros pasta colubros  
 Torui belua rictus,  
(545) Custos lugubris aulae:  
 Non sic Eumenis atris  
 Centum sibilat hydris,  
 Vt qui bile refusâ  
 Laxat froena dolori,  
(550) Et non continet aestum.  
 Quisquis pauerit istam  
 Nudo pectore flammam,  
 Diro vulnere feruet.  
 Clamat, ringitur, ardet,  
(555) Frendet, saeuit, anhelat,  
 Et se dissecat amens,  
 Et tot vermina cordis  
 Tetris motibus explet.  
 Nulli parcit Erynnis,  
(560) Et foecunda veneni  
 Cunis poenè sub ipsis  
 Vel collactea diro  
 Tingit viscera tabo,  
 Et serpentibus implet.  
(565) Nempe & saepe bonorum  
 Rara est gratia Fratrum,  
 Et Germana suauè  
 Rarò basia spirant.  
 Cain primus acerbos  
(570) Tinxit sanguine cultros,  
 Et fraterna cruentus  
 Hausit viscera praedo,  
 Durâ durior orno,  
 Saeuo saeuior hydro,  
(575) Longo funere dignus,  
 Et tabescere longùm  
 Semper vulnere crudo.  
 Nondum viderat auras,  
B 4  
24 TRAGOEDIA SACRA  
 Et commissa gemello  
(580) Esau proelia tentat,  
 Et crudelis anhelam  
 Scindit vipera matrem  
 Diro noxia morsu.  
 Tum praeuentus ab ipso,  
(585) Cum venabula iactat,  
 Et se exercet in agro,  
 Iussus subdere collum &  
 Sceptri iura paterni,  
 Frustra liuidus ira  
(590) Fratrem destinat vmbris:  
 Et iam figeret oestrum,  
 Et per viscera nudos  
 Saeuus cogeret enses,  
 Si non abditus esset,  
(595) Et celante Rebecca  
 Tutis protinus Huris  
 Carus degeret hospes.  
 Nempe & castus Ioseph,  
 Dulces inter ephoebos  
(600) Longe dulcior vnus,  
 Et vere aurea proles,  
 Fratrum iurgia passus,  
 Bullae tegmine nudus,  
 Atque insignibus almis  
(605) Tetro moeret in antro,  
 Et suspiria ducit  
 Patri flebilis infans;  
 Illi fraudibus apti,  
 Tingunt sanguine laenam,  
(610) Obtruduntque Parenti,  
 Si fors nosceret illam,  
 Bruto sanguine mistam.  
 Ille affectibus ardet,  
 Tractat, vellicat, horret,

ACTVS III. 25  
(615) Atque illacrymat amens,  
 Et se funere acerbo  
 Longos macerat annos.  
 Sed trux Abimelechus,  
 Saeuo barbarus ausu,  
(620) Fratres enecat omnes,  
 Septemque ordine denos  
 Saxi in margine caedit,  
 Atque aspergine salsa  
 Tristes lubricat herbas.  
(625) Iephte nobilis heros,  
 Tantùm obnoxius vni,  
 Prudens caetera, culpa,  
 Fratres vitat acerbos,  
 Mox verso ordine rerum,  
(630) Saepe & saepe vocatus  
 Regni sumit habenas,  
 Dignus fascibus illis,  
 Et gestamine claro.  
 Dauid maximus inter  
(635) Magnos vndique Reges,  
 Prima pube virescens,  
 Intra castra repertus,  
 Durae verbere linguae  
 Fratri vapulat aegro  
(640) Iussus pascere tauros,  
 Et compellere hibisco  
 Haedos vbera tentos.  
 Sed non attinet omnes  
 Rerum voluere fastos,  
(645) Et sat credimus omnes,  
 Quam sit rara bonorum  
 Semper gratia fratrum.  
 Tunc maiora videbunt  
 Nostri exempla nepotes,  
(650) Cum succreuerit aetas

26 TRAGOEDIA SACRA  
 Toto Martia ferro,  
 Ferro durior ipso.  
 Tunc exercitus horrens  
 Pictis stabit in armis,  
(655) Atque in mutua fratres  
 Ducent vulnera turmas.  
 Tunc feralis Enyo  
 Nota ludet arena  
 Et transibit in orbem  
(660) Diro tessera signo.  
 Heu! impressa volabunt  
 Tetris labara echidnis,  
 Summo vndantia conto.  
 At tu nobilis Amnon,  
(665) Multis flebilis olim,  
 Vano ludis in ostro,  
 Aut in flore caduco,  
 Dulces inter Amicos,  
 Crebro instante culullo,  
(670) Bacchi pocula libas,  
 Et laeta ocia ducis.  
 Non te lurida Thamar,  
 Casti nuda pudoris,  
 Non te incaesta libido  
(675) Tantis empta periclis,  
 Mentem aduertere cogunt?  
 Et nunc imminet hostis,  
 Et te lubricus ensis  
 Certo vulnere figet,  
(680) Latè viscera scindens.  
 Nec te vinula Cypris  
 Tutis proteget armis,  
 Non te purpura viuo  
 Ardens murice, non te  
(685) Clarae stemmata Gentis.  
 Debes omnia morti,  
ACTVS III. 27  
 Quae te passibus aequat  
 Longè pessima Erynnis.  
 Heu me!crebra dolonum  
(690) Inter verbera specto  
 Tinctos sanguine riuos  
 Diram spargere mensam!  
 Heu committere potos  
 Illaetabile bellum!  
(695) Heu mel Dauide natos  
 Totis feruere campis,  
 Et vitare tumultum  
 Semper flebilis ausi!  
 Heu! quod nulla relicto  
(700) Restat gratia fratri!  
 Qui tot vulnera debet,  
 Saeuo vulnera stupro  
 Quot complexibus olim  
 Aegram strinxit Amicam.  
(705) Eheu! occidit Amnon  
 Semper flebilis Amnon,  
 Et decreta bonorum  
 Stat sententia Diuûm,  
 Certis abdita fatis,  
(710) Qui libramine iusto,  
 Etsi laedere tardi,  
 Semper crimina plectunt.  
28 TRAGOEDIA SACRA  
ACTVS IIII.  
Dauid, Absalomus.  
EX quo Gethaeum, numine haud vano, ducem.  
Vasta Gigantem mole prostraui solo,  
(Quando profanam mysticis harpen tholis,  
(715) Conum, aspidemque, & baltheum insignem notis,  
Opima spolia patrio retuli Deo)  
Me pectus implet masculum, & gnauus vigor,  
Et semper aliquid Martium genio placet.  
Hinc mille per discrimina, & rerum vices,  
(720) Et cruda Soceri taedia, & longos dolos  
Iudaea sceptra sorte diuina tuli.  
Nunc vero nulla cura me vexat magis,  
Quàm quae subactam respicit Gentem meam,  
Aut cara tangit pignora, huc instat labor,  
(725) Huc opus, vt olim purpuram dignè gerant  
Sacrumque lituum rite submittant Deo,  
Insigne capitis regium, & sella decus.  
Ille inter astra flammeo nixus throno  
Nutu gubernat omnia, & Regum Pater  
(730) Torquet serena nubila, aut nimbos quatit,  
Et dura tantum pectora obliquus ferit,  
Nec dirimit humiles fulmine aut igni preces.  
O magne rerum Genitor! ô mundi arbiter!  
Serua nitentem hanc purpuram, sceptrum rege,  
(735) Et filiorum examina, & focum, & larem,  
Et quicquid humeris vndique incumbit meis.  
Tibi refundo haec omnia, & numen tuum  
Supplex adoro; scilicet nunquam dolet  
Quemcumque ocelli florido nutu beas,  
(740) Hilarique vultu sospitas, manu foues.  
O parce Genitor! parce, & aerumnam leua,  
Quam nostra geminant crimina, & noxae grauant.  
Heu me! quod vnquam hoc excidit nato meo!  
Qui longa in aeuum labe respersit genus  
ACTVS IIII. 29  
(745) Et stemma nostrum, Veneris incastae reus!  
Cur non amores vertit aliorsum suos?  
Cur lusit vnquam sanguine infoelix meo?  
Vt deperiret virginem agnatam sibi,  
Et raperet, & foedaret amplexu sacro?  
(750) Quam metuo, ne efficaciter tandem luat,  
Et aliquis intra viscera hoc quaerat nefas.  
Non semper auido fulmine inuadit Deus,  
Nec semper ipso in limine abrumpit scelus,  
Exspectat vsque, & vsque, nec parcit tamen,  
(755) Et si obstinatos viderit, tandem ferit.  
Nunc ergo, siqua gratia à caelo venit,  
Et si qua pietas imperat tecum Deus,  
Ignosce Iuueni, Lubricam aetatem vides,  
Et ire pronam, blanda quò lactat venus,  
(760) Aut genius acer turbat, arridens malo,  
Et semper audax perpeti, & facere nefas.  
Et me Venereus ille naeuus transiit,  
Heu me! quod vnquam potuit! & thalamum impudens  
Miseri Clientis sanguine impleui & stupro.  
(765) Auerte noxam Domine, supplicia accipe,  
Et semper vdas lacrymas, toti sinus  
Implentur istis, luridam aerumnam vides,  
Maciemque, & aegri pectoris curas graues,  
Et quicquid animum mollit aut lenit scelus.  
(770) Peccaui! & an diffitear? & crimen meum est,  
Quod fecit Amnon, publicum exemplum dedi,  
Et Bethsabaea strauit incaesto viam.  
Ignosce miseris, si tamen nec flecteris,  
Et impiato destinas Orco reos,  
(775) Me sterne toto fulmine, absolue alterum,  
Et capite in vno vindicem exerce manum.  
Vt viuat Amnon obsecro, & meliùs regat  
Gestamen istud, inclytum imperij decus,  
Et semper vnum defleat, nullum scelus  
(780) Instauret, & periculo sapiat meo.  
30 TRAGOEDIA SACRA  
An fallor? anne huc Absalom tendit gradum?  
An rursus adfert crimina, & Fratrum dolos?  
Heu me! quid iterum parturit nati venus?  
Quid nunciat rursum Absalom? Absalom. Salue Pater.  
(785) Saluete Proceres. Dauid. Fare, quid vis Absalom?  
Absal. Haerere primùm liceat in collo Pater,  
Et stringere ista genua, & amplexum tuum.  
Dauid Quid ille poscit ambitus? Absal Pauca obsecro.  
Tondentur agnae Geniter in villis meae,  
(790) Si rusculum, si vernus hic annus placet,  
Dulces susurri nemoris, & campi nitor,  
Et murmur auium, & lenè currentes aquae,  
Et cornu amoenum copiae, & puri Dies,  
Diuerte, turres regias muta semel,  
(795) Et plusculum aurae liberae, & tenuis bibe.  
Dauid. Frustra peroras Absalom, magnum est onus  
Rex, & Clientum turba, Absal. Quid restas Pater?  
Dauid. Nolo molestus esse. Absal. Non eris Pater;  
Concede Nato. Dauid. Parce, nequicquam facis.  
(800) Absalom. Vt liceat ergo Fratribus saltem rogo,  
Vt veniat Amnon Dauid. Scilicet. Absal. Frater meus  
Vt veniat Amnon, ducat vt carum gregem,  
Et tot meorum pectora vt liceat mihi  
Dissauiari. Dauid. Laudo amorem candidum.  
(805) Absalom. Sed veniat Amnon. Dauid. Amove istam dexteram.  
Absalom. Vt Frater Amnon veniat actutum obsecro,  
Vt bibat in hortis dulce temetum meis,  
Vt auspicetur prandium, & largas dapes,  
Quas ferme inemptus rusculi vbertas tulit.  
(810) Dauid. Concedo Nate. Absal. Gratulor, praeda est mea,  
Et capta nostras belua intricat plagas,  
Bene est, tenetur, claudet hic missus aper.  
ACTVS IIII. 31

Chorus.  
NVLLA vis tantas agitat procellas,  
Vt nihil Phoebus radio moretur  
(815) Nubila, aut pullas hyades, vel haedos  
Lucifer puro rutilans in ostro.  
Saepe cum caelo tonuit subacto  
lupiter, telum quatiens trisulcum,  
Mitius sudum sequitur fragorem,  
(820) Mollius vernant Zephyri per agros,  
Et breues inter violas strepentes,  
Aut graues thymbras, animas suaues  
Vndique inspirant, & amica castis  
Mella diffundunt apibus, maritant  
(825) Herbidos foetus, & amoeniores  
Graminis hortos.  
Saepe cum furuum stetit omne caelum,  
Et putri cinctum nebulâ repentè  
Aureus Titan micuit per vmbras,  
(830) Et citò hiberni posuere venti.  
Absalom vultu placidus sereno  
Regios stringit Proceres & ambit.  
Laeta frons spondet niueos amores,  
Spondet an fingit magis? & sub isto  
(835) Vinulo aspectu scelus inquietam  
Nubilat mentem, veluti comantes  
Igneus serpens latet inter herbas?  
An satis diri sceleris peractum est,  
Et ferox Amnon cupidas Erynnes  
(840) Virginis stupro satiauit vno?  
An nihil restat magis expiandum?  
Parcite o Diui, metuo periclum,

Et nouos ira veteris tumultus,  
32 TRAGOEDIA SACRA  
Scutaque & nudos gladios, & hastas,  
(845) Et tubam, & Martis fera signa; nunquid  
Excidit Thamar Iuueni superbo?  
Nunquid incaestum scelus, & perennes  
Lacrymae semper memoris puellae?  
Non bibit Lethen dolor ociosus,  
(850) Et sitibundam rabiem medullis  
Nutrit, & nunquam satur est, & olim  
Suscitat ignes.  
Blanda frons, dulces oculi, sereno  
Risus obtutu simulare possunt  
(855) Omnia, & nutu lepido venenum  
Condere abstrusum, rabiemque & atro  
Felle distentum vomicae tumorem.  
Filius Neri, generosus Abner  
Inter amplexus medios, & inter  
(860) Verba fucatae speciosa linguae  
Inguine abrupto cecidit peremptus,  
Credulus cauto nimium Ioabo,  
Quem pio luctu populus dolentum  
Neniae longa tumulat querela.  
(865) Tunc inexpletum queribundus altos  
Traxit in lessum gemitus, & vdis  
Impigros manes lacrymis obiuit  
Rector aeternae, dominusque Gentis,  
Et gener duri placidus Saulis,  
(870) Et vale longum generose dixit  
Et vale longum generose miles,  
Fata non vinctis manibus tulisti,  
Vt solent Martis tumidi Clientes,  
Vt solent Reges alacri duello,  
(875) Cum ciet pugnam ferus aeneator,  
Et tubae latè sonitum dedere.  
Saruiae natos cruor ille damnat,  
Sanguinem, luctum lacrymas refundet  
Noxa crudeles habitura diuos.  
ACTVS V. 33  
(880) Dixit, & summo gemitu litauit.  
Nec minus peccat tamen, & doloso  
Crimine insanos properauit ausus:  
Castus Vrias, Dominae inquietem  
Passus, & lecti scelus impudici,  
(885) Notus in Reges animi fidelis,  
Principis vultu meliore captus  
Sanguine incoestat misero penates  
Regios, & te vaga Bethsabee  
Damnat aeternum sceleris pudendi,  
(890) Caesus ad Rabbam glomerante bello,  
Dauidis nostri scelere & paratu,  
Quem Deus longos tueatur annos,  
Noxae vt integrum scelerisque iussit  
Tollere abiectos animos & vdis  
(895) Semper oppressos lacrymis ocellos.  
Heu! quot attraxit gemitus profundos!  
Quidvè non dixit miser, aut peregit,  
Quando nocturnas acuens querelas,  
Fletibus lauit thalamum profusis,  
(900) Aut acri dorsum subigens flagello.  
Ilicò noxam grauioris ausi  
Vndique tersit.  
Non ita infoelix reparauit Amnon  
Nobilis stupri scelus impiatum,  
(905) Cum dolo morbum simulans, pud orem  
Virgini extorsit nimium querenti,  
Et breui ludo satiatus, aegri  
Pectoris fastu repulit dolentem.  
Crimina & fraudes meditantur Aulae,  
(910) Et pios quamuis dominos adorent,  
Nescio quanam ratione fallant  
Semper aut ludant genio maligno.  
Absalom certè nimiùm profusus  
Gratiae & blandi nimiùm leporis,  
(915) Callido nunquid gremio dolorem  
C  
34 TRAGOEDIA SACRA  
Nutrit & caecos renouat tumultus?  
Nunquid instaurat scelus & laborem? [< aborem]   
Suspicor, diro grauidas veneno  
Pandet Erynnes.  
(920) Parcite ô tandem Superi precamur;  
Absalom fastu posito quiescat,  
Leniat Thamar veterem querelam,  
Nec suos manes ferat insolenter;  
Impudens Amnon, scelerum repertor  
(925) Virgines nunquam repetat pudicas;  
Et pij natos studium parentis  
Sospitet omnes.

ACTVS V.  
Dauid, Ionadab, Nuncius, Filij Regis.  
Dauid. NEscio quid hoc sit, maereo, & libet queri,  
Et sponte lacrymis humidi turgent sinus,  
(930) Nescio quid intus agitet insanus dolor,  
Me respicit tamen salus, & publica, &  
Priuata nutu prospero instaurat Deus.  
Nati inter epulas mutuo amplexu calent,  
Et paribus animis lene temetum bibunt  
(935) Aut inter vmbras florido accubitu sedent,  
Et fabulis secura ducunt ocia,  
Laruae inquietant interim pectus meum,  
Et mille per vaesanias torquent caput.  
Quid hoc malorum est Ionadab? lonadab. Vanus timor  
(940) Saepe angit animum. Dauid. saepe praesagum mali  
Pectus dolores sensit ante ictum suos.  
Ionadab. At saepius ludibrio totum stetit,  
Quod turbat intus viscera aut mentem rotat.  
Dauid. Auertat omen placidus à nobis Deus,  
(945) Et seruet istam purpuram & Natos meos.  
Ionadab. Laeti sub vmbris garrulos miscent iocos.  
ACTVS V. 35

Dauid. At saepe lepidos iurgium mutat sales.  
Ionadab. Fratrum inter epulas? Dauid. Saepè fraternus furor,  
Facili excitatus nauseâ, stragem dedit.  
(950) Ionadab. Vino licebit lauere, si quid nauseat  
Dauid. Bacchus furorem instillat, atque hilares schyphos  
Turbat frequenter. Ionadab. Barbaris iste est modus.  
Dauid. Saepe & Iuuenibus, dum calent animi mero,  
Et largus iste ludit in venis tepor.  
(955) Sed ecquis ille turbido currens gradu?  
Heu me! quid adfert? lacrymat! pallet, stupet,  
Defixus haeret. Nunc. hei mihi! Dauid. quid nuntias?  
Quid expauescis? Nunc. filios omnes tuos!  
Dauid. Heu! heu! quid illos? Nunc. filios omnes tuos!  
(960) Dauid. Heu me! quid adfers? filios omnes meos?  
Nunc. Crudelis hausit gladius. Dauid. O Superi! Nunc. Titus  
Omnes peremit Absalom. Dauid. Perij quoque.  
Nunc. Omnes meraco languidos Iuuenis ferox  
Oppressit, & ferro obuios letho tulit.  
(965) Dauid. Nullus meorum superat? Nunc. Vnus Absalom,  
Diri arbiter spectaculi. Dauid. Haud ille est meus.  
Hoc ergo ritu regias celebrat dapes?  
Sic ille stringit oscula? Amplexus fouet?  
Nec habuit, vnde munera aut ludos daret  
(970) Aliunde? vere nobiles missus dedit.  
Omnes peremit Absalom! Ionadab. si credere  
Fas est. Dauid. & vnus Absalom omnes tulit.  
lonadab. Credo quod Amnon solus extinctus iacet,  
Alij superstant. Dauid. Absalom omnes tulit!  
(975) Ionadab. Illum sorori victimam misit suae,  
Quo nomine alios? Dauid. Absalom omnes tulit,  
Nimis cruentus Absalom! lonadab. Parce obsecro.  
At ecce natos video confertim tuos  
Glomerare cursum. Dauid. Nuncquid Amnonem vides?  
(980) An inter illos aliquis est Amnon meus?  
Filij. Hei Genitor! David. Heu me! filii! Filij. Pater! Pater!  
Dauid. Sed eccubi Amnon, eccubi est Amnon meus?  
C 2

36 TRAGOEDIA SACRA  
Vbi haeret Amnon? Filij: Genitor! Dauid. an superat tamen?  
Filii. Illum inter epulas Absalom. Dauid. quid Absalom?  
(985) Quid inter epulas Absalom? Filij. noli magis  
Vrgere Pater; Illum inter epulas Absalom!  
Heu inter epulas Absalom! Dauid. Illum Absalom  
Quid ille? Filij. diro Barbarus strauit modo.  
lonadab. Diriguit ecce penitus, atque inter suos  
(890) Collapsus, aegro viscerum motu stupet.   
Dauid. Ergone certum est? occidit? letho occidit?  
Vino sepultus occidit? quis vulnera  
Lauit? quis oculos clausit aut vnxit tuos?  
Quis collocauit marcidum in rosâ caput?  
(990) Artus in ostro? quis dedit violas super  
Et lacrymas? quis naeniam & lessum intulit?  
Et penitus hausto murmure incubuit tibi?  
Nate! ô voluptas vnica! ô robur meum!  
O dulce columen generis! ô regni decus!  
(995) O cara soboles ! dulce praesidium meum!  
Vbi te requiram? scilicet nunc Absalom  
Ducet me in hortos, scilicet nunc Absalom,  
Fratrum tyrannus Absalom, pestis, lues!  
Ionadab. Obstupuit iterum, non capit modum dolor,  
(1000) Heu me! quis illum vendicet nobis deus,  
Sceptrisque reddat? ô Deus! serua ducem.

ACTVS. V. 37

Chorus.  
NEscio quali sidere, vel quo  
Numine diuûm Lubrica Regum  
Purpura semper sanguine stillat,  
(1005) Nec satis vno murice pota est.  
Fratrem alterno crimine vicit,  
Qui Gessurâ Coniuge natus  
Implet trepidas sanguine mensas,  
Et securum violans Genium  
(1010) Inter cyathos vulnera quaerit.  
Quis! io Superi! talia vidit?  
Aut quis fecit talia lictor?  
Tunc cum vino languidus iret  
Et ferueret crapula, sensit,  
(1015) Gelidos intra viscera cultros  
Haustis laterum cratibus Amnon,  
Nec pruis aegros sustulit oculos,  
Quam Taenaream cerneret ollam,  
Et Cocyto mergeret artus  
(1020) Longum incaesti criminis haeres.  
Hac temetum mercede bibunt,  
Qui neglecto temporis vsu,  
Et contemptis omnibus horis  
Aut in violis aut in myrto  
(1025) Marcida segnes vina coronant.  
Tunc cum puro liquitur haustu  
Bacchus lepida ridet in vrna:  
At cum bibulam farserit aluum  
Figit dentem more colubri,  
(1030) Mentemque sua statione mouens  
Obruta latè viscera scindit.  
Baccho abstinuit, quisquis sapiens  
Mundi incerta sudat arena,  
Et se studio macerat acri.  
C 3

38 TRAGOEDIA SACRA  
(1035) Nemo hos latices impunè bibit;  
Noach superans omnibus vndis,  
Nondum noto laesus Iaccho,  
Nimiumque mera proditus vua  
Picto iacuit nudus in ostro,  
(1040) Tota (indignum) pube retectus.  
Lotus trepidis liber Sodomis,  
Ille Angelico numine ductus,  
Et securo clausus in antro  
Cum libaret dulce meracum  
(1045) Crebrò geminans vina culullo.  
Heu! concepto protinus igni  
Implet geminas foetus alumnas,  
Et virosos seminat hydros,  
Digna incasto germina lecto.  
(1050) Tum quoque Nabal Rusticus amens  
Tot camporum sordidus haeres,  
Et Carmelo indignus, & illâ  
Coniuge, quam nunc Regia adorat,  
Quam connubio iunxit propriam  
(1055) Nostrae Solymae septuchus herus.  
Ille immenso captus Iaccho  
Inter notas sibilat agnas;  
Mox in tonso vellere stratus  
Vino grauidam dissipat animam,  
(1060) Et purpureo flumine ructat.  
Potat musti dulce venenum  
Quisquis nescit parcius vti,  
Teleque magis saeuit acuto  
Clausa angusto crapula stomacho,  
(1065) Et se partes vexat in omnes.  
Foelix animi, quem nulla iuuat  
Indigestae Mattya coenae,  
Ridetque magis casto in thalamo  
Mundi accubitus vile salinum,  
(1070) Aut potus aquae, quam de gelidis  
ACTVS V. 39  
Verna pudicus fontibus hausit,  
Aut si mauult, hilari cyatho,  
Quas ipse suis legit manibus  
Non immodicas imprimit vuas,  
(1075) Semperque sibi constat & animi  
Integer, aureos exigit annos.  
At tu infoelix optime Regum,  
Quem non vno funere mactat  
Bustum miseri flebile Nati;  
(1080) Quis enim tanto modus in luctu?  
Lacrymat, queritur, postulat, vrget,  
Et se affectus mutat in omnes;  
Et nunc obiens triste cadauer  
Votis superos inuocat aequos,  
(1085) Et se insanis questibus explet,  
Si forte velint; sed eum casso  
Murmure luget, nec respondent.  
Omnibus aequi votis Superi.  
Ergo luctus integrat amens,  
(1090) Aut fractis singultibus haerens  
Anima viduos occupat artus,  
Et cum lacrymis oscula figit.  
Quid te exagitas maxime Regum?  
Frustra pius es, nec suppliciis  
(1095) Flectitur vllis impia Clotho.  
Sed nec fletus audiet istos  
Durus miserae Frater Thamarae,  
Heu! cui lessum debes alium,  
Et lamentum nobile, quando  
(1100) Toto fugiens aequore campi,  
Mulae picto tergore fidens  
Intricatus fortè capillum,  
Dirum è quercu pendebit onus,  
Et tergemina cuspide fixus  
(1105) Soluet stolido pondere terras,  
Omnem natus perdere frugem:  
40 TRAGOEDIA SACRA  
Hoc Saruiadae lancea debet.  
Aliò lacrymas flectite vestras  
Moestae Isacides; plangimus Amnon,  
(1110) Plangimus eheu! plangimus eheu!  
Et tibi nostrae stillant lacrymae.  
Plangimus Amnon, plangimus Amnon,  
Et tibi crinem soluimus omnes;  
Aut si mauis vertice tonso  
(1115) Nos exequias ire dolentes,  
Accipe crines, accipe lacrymas.  
Accipe crinos, accipe planctus  
Fusco violas murice tinctas,  
Et supremo funeris actu,  
(1120) Rorida gelidis oscula labris.  
Plangimus Amnon, plangimus eheu!  
Et consumpto denique luctu  
Hunc tibi lessum claudimus, eheu!

/back/

FINIS.