/front/

IEPHTE  
TRAGOEDIA SACRA.

63  
AMPLISSIMO  
ET  
R.DO ADMODVM DOMINO  
D. IOANNI DE MEERE  
ABBATI AQVICINCTINO, &c.  
DOMINO ET PATRONO MEO  
COLENDISSIMO. L. M. C. D.D. Q  
SAcrorum Antistes, quà sese Aquicinctia moles,  
Sublimi ad Superos vertice, tollit humo.  
Principis Hebraei fortunam, & dira cruentae  
Sacra molae, & caesae Iephtidis inferias,  
Spectabis crocëi depicta in margine pepli,  
Melpomené lacrymis quod rigat vsque suis.  
Melpomené Tragico suras vestita cothurno,  
Melpomené studijs officiosa meis.  
Forsan & has lacrymas hilaro spectabis ocello,  
Et scena haec aliquid fortè decoris habet.  
O vtinam! & tibi riderent haec tristia! (quanquam  
In conchâ Veneris tristia nulla sedent.)  
Riderent tamen! & rideres tristibus illis,  
Quae fleuit patrijs porphyro nata iugis!  
Hoc equidem, hoc animo veri praesagia dicunt.  
Quod mihi post nimbum & nubila, Phoebus eris.

64 REVERENDO VIRO  
D IACOBO CORNELIO  
LVMMENAEO A MARCA,  
SACERDOTI BENEDICTINO.  
COrollarium illud tuum, à te ex vtroque Par¬  
nassi vertice delibatum, & ad me transmissum  
& libenter accepi, & legi attentius. Nec parabile  
existimo hoc scribendi genus, quin immò difficilli¬  
mum iudico, vt comparari possit. Hinc legi atten¬  
tius, nec equidem frustrà. Nam lucubrationes has  
tuas praeceptis pöetices egregiè imbutas agnoui, &  
tuam ipsius eruditionem admirans, litteras poli¬  
tiores ab Ordine nostro non exulasse facilè perspe¬  
xi. Quid, si ABSALOMVM videam? quid si sa¬  
crarum litterarum professorem, cothurnum So¬  
phoclaeum indutum, cernam abigere à Repub. Chri¬  
stianâ Comicorum turbam, in morum corruptelâ,  
inseruientem adolescentibus, & pietatem vnà cum  
religione, à pectoribus nostris semouentem Faces¬  
sant Plauti, euanescant Terentij, sintque à nobis  
procul isti profani. Huc ergò conuolet Christianus,  
& cum morum probitate, pietatem addiscat, reli¬  
gionem intueatur, aemuletur. Hoc mente concipio,  
concipio & animo. Tibi interim alteri Maroni Moe¬  
cenates non defuturos, sat scio, qui, si dicatas vo¬  
lueris lucubrationes tuas, habebunt, agent, immò  
referent gratias, &c. Vale, datum PARMAE,  
4. Calend. Quint. 1622.  
R.de Paternit. T. deditiß.  
D. ANGELVS GRYLLVS,  
Abbas & Praeses Congreg. Casinen.

REVERENDO VIRO 65  
D. CORNELIO A MARCA  
RELIG. SACERDOTI.  
REVERENDE DOMINE,  
Litteras tuas libenter vidi, & in eis ad¬  
fectum tuum ergà me. Nec verò ingratum fuit,  
vel à vero alienum, quod nunciauit frater tuus,  
adfici me tibi & sacris tuis poematibus. Id ego  
ipse manu meâ iam testor: & Deum laudo, fon¬  
tem omnis boni, qui te talem fecit esse in Ordine  
nostro, in quo, vt te pro eius splendore, & sui no¬  
minis gloriâ conseruet, donáque sua in te augeat,  
supplex eum veneror. A me verò, expecta omne  
id, quod ab amico expectari debet, sciasque opuscu¬  
lis tuis pöeticis vehementer me recreari, & iu¬  
uari: quia in ijs pietatem & honestatem arti &  
doctrinae iungis; abstinesque ab ijs, quae te virum  
religiosum scribere & me legere non decet. Sic  
porrò perge, & gratiam inibis omnium illorum, qui  
vanas illas & impuras Musas fastidiunt: &  
quod praecipuum est, meritum consequêris apud  
Deum: vt qui pijs & honestis tuis versibus, obscoe¬  
na & indecentia carmina è manibus philomuso¬  
rum excuties, &c. LAETIIS, 12. Nouemb. 1614.  
R.ae V. Amantiss. & Studiosiss.  
ANTONIVS DE WINGHE,  
Abbas Laetiensis.  
K

66 ARGVMENTVM.  
IEPHTE, irruentibus Ammonitis, & latè  
omnia vastantibus, producto contrà ho¬  
stem exercitu, in ipso procinctu voto se  
obstringit, si victricia signa reduceret, ho¬  
locausti victimâ immolaturum Deo, quic¬  
quid ex hostili campo reuertenti primùm  
occurrisset. Occurit filia cum puellis cym¬  
balistrijs, miserum Principem ex improuiso  
inuolat, & porrò bimestri luctu intra scru¬  
pea montium, & concaua vallium deplora¬  
ta, consumptis denique inducijs, Patrem  
voti reum, sanguine suo absoluit. Iudic. 11.

/main/

PERSONARVM NOMINA.  
IEPHTE. DYLITHA.  
TELETHVSA. CLEANTHE. PVELLAE.  
HYANTHE. IRIS.  
NVNCIVS. CHORVS.

IEPHTE. 67

ACTVS PRIMVS  
HYANTHE, IEPHTE.  
VIdeo parentem; pater, iò salue pater.  
IEPHT. Perij. HYANT. Quid est? quid audio? IEPHT. Perî! ah perî!  
HYANT. Heu me! perîsti Genitor? ô Genitor! quid est?  
IEPHT. Et ipsa mecum! HYANT. Quid stupes? eheu pater!  
5 IEPHT. Perij! HYANT. Quid isthoc rursus? IEPHT. O coelum! ô solum!  
Perij! HYANT. Quid hoc est? quid mihi & tibi est Pater?  
IEPHT. Miseranda! HYANT. Quid sic? IEPHT. Quaeris?ô si nescias!  
HYANT. Nescire poena est. IEPHT. Quod tamen feriet magis  
Audire; perij! HYANT. Cur mihi peris pater?  
10 IEPHT. Quia tu perîsti. HYANT. Cur tibi perij pater?  
IEPHT. Hyantha! HYANT. Fare, supplicem exaudi tuam,  
Quid est, quod ipsa pereo, quod mecum peris?  
IEPHT. Miserandal HYANT. Quid me genibus extorques tuis?  
Placare Genitor. IEPHT. Desine parentis tui  
15 Agitare vulnus; quid meos stringis pedes?  
Miseranda! HYANT. Parce, parce, quid luctus meos  
Celare pergis? IEPHT. Quid tuos luctus iuuat  
Audire Virgo? luctibus coelum tuis,  
Et luctibus terram tuis! nec audeo,  
20 Nec valeo; coelum luctibus, terram tuis!  
Hyantha! HYANT. Coelum luctibus, teram meis?  
K 2

68 IACOBI CORN LVMM. A MARCA  
IEPHT. Opplebo HYANT. Parce Genitor! IEPH. O nata! ô Deùs!  
HYANT. O care Genitor! IEPHT. Rapite praecipites Noti,  
Et me hinc in auras ferte ne patiar scelus,  
25 Quod facio; ne, quod facio, patiatur scelus  
Immane! HYANT. Cur, quod patiar, admittas scelus  
Immane, cur, quod pateris, excipiam scelus?  
Exue furorem. IEPHT. Non potest flecti furor,  
Siue ille furor est, siue non fandus dolor,  
30 Qui me in medullis! nempe non fandus dolor.  
HYANT. Sed fare. IEPH. Totâ fulmen vt linguâ vibret,  
Et grande tonitru misceat verbis Deus,  
Non possum; Hyantha! penitus infandum est scelus,  
Quodcumque! HYANT. Grande, video, suspiras malum.  
35 Per has ego te lacrymas! pater! pater!  
Per si quam Hyanthae gratiam seruas tuae!  
IEPHT. Desine rogare. HYANT. fallor? anne hic est pater?  
Ipse est; rogare prohibet, anne hoc est patris?  
IEPHT. Ah nata! nata! HYANT. Quid meos turbas metus  
40 Verende genitor? IEPH. Vespere vt primo, dies  
Ambigua, ponto merget auratum caput,  
Hîc me reuise. HYANT. Pareo, tantùm modò  
Effare, quis tam subitùs, aut vnde est dolor?  
IEPHT. Non possum! Hyantha! ducite hanc intrò. HYANT: Pater!  
45 Eheu! quid egi? genitor! ô coelum! ô Deus!  
 CHORVS.  
Turbatur intrô; filiam accusat Pater,

IEPHTE 69  
Obnoxiam testatus, immunem tamen  
Culpae fatetur; nescio, partum est malum,  
Et noxa, praeter noxiam, innocuis venit.  
50 Dicite Superi, quae monstra latent,  
Aut quae illa noui criminis vmbra est,  
Quandò obsequijs noxa paratur?  
Heu! quid citharae meruêre leues,  
Et virginei tympana plausus?  
55 Aut quâ tandem sorte piandum est,  
Quod prima suum nata parentem  
Nimiùm cupidis vidit ocellis?  
Quod prima chori psaltria nostri,  
Turpem hostilis puluere campi,  
60 Vnâ lepidâ strinxit in vlnâ,  
Moestum, attonitum, durumque nimis,  
Et testantem sidera & Orcum,  
Quod nulla magis spicula possent  
Imas penitus radere fibras,  
65 Et nulla magis figere vulnus,  
Quàm blanda suae basia natae?  
Flemus casus ô Virgo tuos,  
Non indociles lugere sumus,  
Ex quo nostros equitat campos  
70 Barbarus Ammon.  
Et quae tandem gaudia restant,  
Postquam nostros saeua triumphos  
Inuolat Até? flebimus iterum,  
K 3

70 IACOBI CORN. LVMM. A MARCA  
Flebimus heu! heu! vna est miseris  
75 Flere voluptas.  
  
ACTVS SECVNDVS  
HYANTE, TELETHVSA, IEPHTE.  
Miserere! quid frons ista, quid vultus truci  
Flammatus irâ? IEPHT. Pereo! TELETH. Quid me despicis?  
Miserere IEPH. Factum est! TELET. Fare, quid factum est? IEPH. Sat est,  
Factum est! TELETH. Quid autem? IEPHT. Sufficit, dixi tibi.  
80 HYANT. Abrumpe genitor. IEPH. Scilicet, scire id, tuum est.  
HYANT. Quid ergò dubitas? IEPH. Plus satis tandem scies.  
HYANT. Pereo, peribit mater & mecum pater,  
Nec, cur perimus, indicas, fixus stupes,  
Attonitus haeres; fare, nunc fare, & malis  
85 Hoc deme nostris; quid meos celas metus?  
Quae culpa noxam fecerit, rumpe ocyus.  
TELETH. Edißere, quid est? IEPH. Cupio, nec possum tamen,  
Et ne profundum pectus excutiam tibi,  
Affecta verba medius astringit. Dolor,  
90 Qui me in medullis! TELETH. Exprime, extorque, excute.  
IEPHT. Telethusa! TELETH. Iephté! quid iubes? HYANT. Pater! pater!  
IEPHT. O nata! nata! HYANT. Quid mihi pauidam feris  
Crudelis animam? IEPH. Quid meos stringis pedes?  
HYANT. Hîc morior, hîc in genibus expiro tuis!

IEPHTE. 71  
95 IEPHT. Vtinam! TELETH. Quid optas? grande, quod celas, malum est.  
O care coniunx! HYANT. Care genitor! IEPH. O Deus!  
TELETH. O care coniunx! HYANT. Genitor! IEPH. O nata! ô Deus!  
HYANT. Verende genitor! pande, quid celas mihi?  
IEPHT. Discede Hiantha. HIANT. Quò iubes? Pater! pater!  
100 IEPHT. Frustrà laboras. TELETH. Cur tamen frustrà? refer.  
HYANT. Profare genitor. IEPH. Patrio quantum scelus  
Erumpet ore! facio & horresco nefas.  
TELETH. Quod execratur, nemo committit scelus.  
IEPHT. Quod execror, quod horreo (infandum est nimis)  
105 Obstringit inuitum patrem. TELETH. Dic, exprime.  
IEPHT. Dicam, vel illud sanguine exscribam tuo  
Hyantha! HYANT. Natae sanguinem quaeris pater?  
Nodum explica, vel sanguine vt scribas meo.  
IEPHT An potero? nata! potero? coniunx? corruit  
110 Animus dolore, si satis potero, loquar.  
Cùm dirus Ammon, bellicâ quondam potens  
Virtute, latè feruidis circùm rotis  
Vastaret agros, armaque & rueret viros,  
Fidem obligaui iureiurando meam,  
115 Horresco, trepido: mutus est ingens dolor:  
Fidem obligaui! TELETH. Perge, quid nectis moras?  
IEPHT. Fidem obligaui iureiurando meam,  
Si subiugassem barbaros. HYANT. Quid posteà?  
Perge anime, princeps quisquis exiret mihi  
120 A laribus istis, victimam abriperem focis,  
Facerem, litarem, te mihi primam expulit

72 IACOBI CORN. LVMM. A MARCA  
Fortuna, tu me prima, tu princeps meos  
Ignara reditus, vna vidisti! sat est,  
Dixi. TELETH. quid illud audio? IEPH. Dixi semel.  
125 TELETH. O horror! horror! dixti, & audiui satis?  
Natam cruentus genitor aris victimam?  
Aris cruentam victimam? aris victimam?  
IEPHT Ita est, ferendum est. TELETH. Siccine? aris victimam?  
IEPHT. Voui, coactus teneor, ita mandat fides.  
130 TELETH. Quis Sarmata haec, quis barbarae Gentis furor  
Commisit vnquam? vnam, vnicam, aris victimam?  
O scelus! & ecce Virginem inuasit stupor,  
Diriguit, heu me! labitur! redijt sibi,  
Attollit oculos; quantum erat, iò quantulum  
135 Hyantha, quod spirabat aegro pectore,  
Quod te relictam tristibus seruat sacris!  
Accede, tracta pectus incensum, patrem  
Euince lacrymis, quêis vel hostis vincitur  
HYANT. Miserere genitor! IEPH. Non fero. TELET. Magis preme,  
140 Irrue. HYANT. Quid obstas? genitor! ô solum meae  
Lenimen animae! cur mihi obliquas truces  
Sic durus oculos? sidus isti olim meum,  
Nunc fulgor, omni fulminant vultu minas;  
Ille, ille vultus, flammeum incendens iubar!  
145 IEPHT. Hé misera! HYANT. Totum siderat pectus meum,  
Ille, ille vultus! IEPH. Ne mihi quicquam amplius.  
HYANT. Rogare liceat. IEPH. Verba proficient nihil;  
Vouimus hyanthé! reddere incumbit mihi,

IEPHTE. 73  
Perferre tibi. HYANT. Tot passa crudeles minas,  
150 Tot passa curas, cogor etiamnum pati?  
IEPHT. Cogimur! eamus. TELETH. Nata! quò traheris? iò heu!  
HYANT. Succurre mater! TELETH. O Deus! ceßas adhuc?  
Iaculare fulmen. HYANT. Mater! TELET. An sola audio?  
Tonuêre nubes, specto, vibrauit manum.  
155 IEPHT Placare oportet. TELETH. Tune placabis Deum?  
IEPHT. Longas morarum plectit ambages Deus,  
Factum esse decuit. TELETH. Nonne tali victimâ?  
IEPHT. Accelero. HYANT. Mater! TELETH. Cassa praesidia legis.  
HYANT. Méne immolari? mater! ô genitor! Deus!  
160 IEPHT. Quid me magis succendis? TELETH. O durum patrem!  
IEPHT. Hic murus esto, filiam votis dare,  
Et immolare victimam. TELETH. Natam? pater?  
Tonate coeli. IEPH. Quid vetat? natam pater.  
TELETH. O Sancta pietas! odit hunc ritum Deus.  
165 Tu natam ad aras? sanguine humano litant  
Aliena sacra. IEPH. Sancuine humano litant  
Et nostra: sic mandauit Abramo Deus,  
Vt faceret aris vnico-vnigenâ suo.  
TELETH Nonne immolauit? IEPH. Nempe sic animus erat,  
170 Si non vepreto vinctus haesisset caper.  
TELETH. Dehisce tellus, pande nigranteis sinus,  
Dehisce & imis conde depositum meum  
Visceribus; heu! iam viscera attrectat mea,  
Natam parens obtruncat! ah scelus! scelus!  
175 IEPHT. Abrumpe questus. TELET. Redde, quam debes mihi.  
L

74 IACOBI CORN. LVMM. A MARCA  
IEPHT. Tuus sibi ipsi non facit finem dolor,  
Iam facio, natam debeo, natam dabo.  
TELETH. O tygride saeuâ saeuior! natam dabis?  
Cur non & aris coniugem mactas tuam?  
180 IEPHT. Quae vota voui, soluo, non gemino scelus.  
HYANT. Omitte mater. TELETH. Penitus in furias agor  
HYANT. Omitte mater ista; patri debeo  
Quaecumque vouit. TELETH. Quid? cui debes? patri  
Quaecumque vouit? HYANT. Debeo vitam focis.  
185 TELETH. Quo scelere debes? IEPH. Desine, in noxâ mora est,  
Non possum Hyantha; misera! nequicquam facis.  
O si liceret! vouimus! fixum est, sat est,  
Ocyus, eamus! HYANT. Vltimum hoc. IEPH. Quid me rogas?  
HYANT. Quod te per ista vota. IEPH. Non possum, quid est?  
190 HYANT Quod te per ista vota. IEPHT. Nequicquam facis.  
HYANT Quod te per ista vota. IEPHET. Iam dixi tibi,  
Frustrà laboras. HYANT. Ergò nec loqui licet?  
Per ista vota, & sanguinem obtestor meum,  
Quò proripis te Genitor? hoc vnum premo,  
195 Vt donec aurêos luna bis tranet polos,  
Quà montium praerupta se coelo leuant,  
Aut hirta latera vallium obliquè iacent,  
Aut sola nemorum tesqua in abstruso latent,  
Ferarum hiulca lustra secretò silent,  
200 Lugubria inter tympana, & tristes choros,  
Luctum integrare liceat & Manes meos  
Deflere; tantùm hoc lacrymis dona meis.

IEPHTE. 75  
IEPTH. Concedo, satis est. TELET. Quò fugis demens? mane  
Siccine? receßit? vindicem testor Deum.  
205 Excede pietas, filiam mactat pater!

HYANTHE, CHORVS.  
Lacrymae! lacrymae! tristes lacrymae!  
Totis iterum currite venis  
Flebimus heu! heu! flebimus heu! heu!  
Vnà mecum flebitis omnes;  
210 Hîc, vbi riguae deuia siluae  
Matutini lambunt Zephyri,  
Hîc, in tenerâ flebimus herbâ.  
CLEANTHE PVELLA. Hîc, muscosi fontis ad antrum,  
Hîc, vbi scatebrâ riuus ab istâ,  
215 Leni streperus murmurat vndâ,  
Et iuncoso gurgite ludit.  
DYLITHA PVELLA Hîc, vbi stridens canna palustris  
Nostri referet carmina luctus,  
Omnia paribus formans numeris,  
220 Vt fortè Notus fecerit auram.  
HYANTH Hîc, vbi patulis incubat vmbris  
Atra cupressus, desuper vlulae  
Respondebunt omnia nobis.  
Hîc, vbi moestae pallent violae,  
225 Et secreto limite serpunt.  
Flete ô tenerae, flete puellae,  
Fundite lacrymas.  
  
L 2

76 IACOBI CORN. LVMM. A MARCA  
IRIS PVELLA. Flemus casus ô Virgo tuos,  
Nec maturae fata iuuentae!  
230 Hîc, vbi luget turtur ad auras;  
Hîc, vbi maeret tristis aëdon,  
Cantuque auido viscera rumpit,  
Et defletâ voluitur alno;  
Plangimus heu! Heu! plangimus heu! Heu!  
235 CLEANT. Te praefacto vertice montes,  
Te praeciso gurgite valles,  
Et te rigidis montibus orni,  
Et te riguis vallibus vlmi;  
Te vicinae flumina lymphae,  
240 Et muscosi fontis in vmbrâ  
Vdae salices, cani capitis  
Vellera tonsae, dulcesque vmbrae,  
Dulcesque aurae, Zephyrique leues,  
Matutini roris alumni;  
245 Sensit luctus Natura tuos.  
MYANTH. At ecce serus Hesper à coelo micat,  
Et ducit agmen mille stellarum pater.  
O astra & ignes! non ego vos tristibus  
Posthac ocellis hauriam! ô gemmae! ô faces  
250 Ardentis aethrae, signa flammantis poli!  
Plorate Comites, manè me ducet pater.  
O si qua virtus animat aethereas domos,  
Prima illa moles musico planctu rotet  
Orbes sequentes, & meo latè trahat

IEPHTE. 77  
255 Coelum omne luctu! manè me ducet pater!  
Hoc Hyades, hoc Dodonides nymphae gemant:  
Nec sola Meropé nubat auratum caput,  
Omnes latere gaudeant, cùm me pater  
Truces ad aras immolabit victimam,  
260 O horror! horror! immolabit victimam!  
Diana virgo siste anhelantes equos,  
Quò Diua properas? manè me ducet pater.  
CLEANT. Et ecce ab istâ rupe se insinuat polo,  
Tinctoque minio sanguinem expreßit tuum.  
265 HYANT. Quò raptor amens? cornibus plenis stetit.  
O nox meorum summa suspiratuum,  
Quâ me pater, quid dico? crudelis pater!  
Quâ me pater crudelis! horresco loqui.  
Arripite tygres, parcite immanes ferae,  
270 Parcite, cruentus genitor explebit scelus.  
Iterum feroces beluae rapite citò,  
Trahite; quis istâ rupe Marmaricum vehat  
In me leonem? Dylitha! quid fixa aspicis?  
O cara Dylitha! manè me ducet pater.  
275 DYLIT. Hei misera Hyanthe! HYANT. O illa foelix victima,  
Quae pascuis secura luxurians; sue  
Subrumula matri, ducitur subitò focis  
Mactanda, & vno calcitrans ictu, luit  
Curis soluta pascuale debitum!  
280 Me lentus angor macerat, ah! lentus nimis,  
L 3

78 IACOBI CORN. LVMM. A MARCA  
Animamque curis impedit crudelibus.  
DYLIT. Moreris Hyanthé! HYANT. Morior! ô fatum! ô dolor!  
Dylitha! quid à ceruicibus pendes meis?  
Desine, quid arctas inijcis collo manus?  
285 Ite, ite Comites, manè me ducet pater  
Sic ô paterni cura, fatumque imperî;  
ECHO. PERI! quid hoc est? ecquid amens audio?  
Vnde iste plangor? ANGOR. Heu intelligo  
Vocale Numen; Nympha responde mihi.  
290 I. Quò ire mandas? nunquid ad patrem meum?  
EVM. Sed illum, ad busta cui dudum obligor  
Damnata? NATA? Nata! iam nulla est mora.  
ORA. Sed istas lacrymas damnat furor.  
VROR. Sed vri desine, aris destinor;  
295 Miraris? ARIS? Dixi, & audisti satis.  
Miraris? ARIS? Sic Deo vouit pater.  
ATER! cruentam victimam debet pater  
Ater! cruentus vtique, at inuitus nimis.  
Noli quid vltrà quaerere. HAERE. Tempus est,  
300 Diana me praeterijt, expectant foci.  
Perî misera! perire decretum est mihi.  
Haec ergo voti summa Hyanthaei breuis,  
Vt, dum paternos induam cultros, meos  
Sopiat ocellos Dylitha constanti manu;  
305 Hoc rursus, vt, dum pectore effosso cadam,  
Et dulcis animae Parca relliquias leget,  
Cùm tetra hiabunt vulnera, & praeceps ferar,

IEPHTE. 79  
Ne fortè casus Virginis nudet sinum,  
Velabit; ABIT. O nympha, nympha garrula,  
310 Quid me moraris? occidi infoelix! vale.  
VALE. Quid iterum murmuras? vale; VALE.  
  
 ACTVS TERTIVS.  
 TELETHVSA.  
HEu! quàm longam Cynthia noctem  
Cornuta vago sidere traxit!  
Heu me! solis anxia thalamis  
315 Prodeo, non est nata sub illis.  
Timeo, timeo! nata relictae  
Cura parentis! quò deliciae,  
O nata, meae, tarda moraris?  
Quo te tygreis inter & vrsas  
320 Errabundam monte vagantem  
Aut quâ demens valle requiram?  
An quà scatebras diuidit amplas  
Libanus ingens atque extremâ  
Rupe dehiscens, diuersa simul  
325 Parturit vno flumina nixu?  
An quà sacros Bersaba lucos,  
Abrae veteris composta manu  
Germina nutrit, semper gelidis  
Roscida lymphis?

80 IACOBI CORN. LVMM. A MARCA  
330 An quà sterili Gelboa dorso  
Infrugiferas arrigit ornos,  
Et flammiuomis vapulat Austris?  
An quà Sodomos propter hiantes,  
Sulfur inertes polluit vndas,  
335 Et fumoso gurgite stagnat,  
Grande exemplum vindicis irae?  
An quà tremulo vortice ludit  
Turbidus Arnon, & populeâ  
Manat in vmbrâ?  
340 An quà facili surgit tumulo  
Floridus Hermon, gelidusque Thabor  
Tondet pigris pascua bubus,  
Et foecundas saturat valles,  
Latè riguâ decliuis aquâ?  
345 An vbi rigidas verberat auras  
Arduus Aedom? quà vagus Esau,  
Contrà annosi iussa parentis,  
Coelo tumidas extulit arces,  
Et peregrinâ struxit arena?  
350 Quas nunc rupes inter oberras?  
Vbi virgineos animosa choros  
Deplorato carmine ducis?  
Perij! perij! lurida coelo  
Delia totos extulit ignes,  
355 Et fulserunt lurida plenae  
Cornua lunae; Nata! ô misera!

IEPHTE. 81  
Addicta tuae tempora vitae.  
Haec tibi durus nimiùm genitor  
Vltima strinxit; tertia coelo  
360 Luna recurrit, tertia Manes  
Diana tuos ducet ad vmbras!  
Ah! quàm metuo! tertia Manes,  
Tertia Manes Diana tuos  
Ducet ad vmbras!  
 CHORVS.  
365 Praeceps voluitur aetas:  
Namque vt sit minor anno  
Labenti mora, nectit  
Horis segnibus alas  
Rector labilis aeui:  
370 Non sic concitus imber  
Foetis nubibus exit:  
Non sic rupibus altis  
Torrens rumpitur amnis:  
Non sic missa per auras  
375 Ardens currit arundo.  
Iam bis Cynthia plenos,  
Coelo sustulit ignes,  
Ex quo tristis Hyanthé  
Solis montibus errat,  
380 Solis vallibus errat,  
Et se fletibus explet.  
M

82 IACOBI CORN. LVMM. A MARCA  
At ne oblita parentis,  
Carae oblita parentis  
Solis montibus erret,  
385 Solis valibus, aequas  
Matri diuidit horas.  
Cùm Matuta rubentes  
Terris explicat ortus,  
Caris iuncta puellis,  
390 Notos exit in agros  
Et singultibus ardens,  
Intrà deuia plorat,  
Aut se faginâ in vmbrâ  
Post tot tristia sternit,  
395 Picti margine campi,  
Aegro lassula somno.  
At iam Vespere sero,  
Cùm nox incubat orbi,  
Et maioribus vmbris  
400 Montes nubilat atros,  
Matri sera recurrit  
Interque vbera pendens,  
Et solatia quaerens,  
Longas perdita, longas  
405 Ducit fletibus horas:  
Dùm se Aurora rosarum  
Rursum pandat ab aulâ,  
Et se Daulias ales,

IEPHTE. 83  
Primae filia lucis,  
410 Verno carmine rumpat.  
Heu! iam tertia crescunt  
Pactae cornua lunae,  
Et durus pater vrget  
Illaetabile sacrum!  
415 Et iam Virgo trahetur  
Seu de montibus altis,  
Seu de vallibus imis,  
Seu de pectore Matris,  
Votis ducta paternis,  
420 Et iam funere clauso  
Sacris omnia debet.  
O crudelia! Diuos  
Numquam crimina placant.  
At ecce ab adytis cardo feralis gemit,  
425 Intuor Iëphten, ecce adest, diro manus  
Armata ferro, filiae caedem petit:  
Illacrymat, haeret aestuat, saeuit, furit.  
  
ACTVS QVARTVS.  
IEPHTE.  
O Styx Auerna! aetherque, & äer conscia  
Mei doloris! fulmina coelo Deus,  
430 Et templo ab omni spicula & flammas age!  
M 2

84 IACOBI CORN. LVMM. A MARCA  
O arae & ignes! quos ego immitis pater!  
(Horresco referens) quos ego immitis pater!  
Quid ego? cruore Virginis, dixi parùm,  
Natae cruore, polluam immitis pater!  
435 O nata! coniunx! nata! crudeles foci,  
Queîs tu litabis sanguine infoelix tuo!  
Et cur litabit? viuat, alienum est scelus,  
Quod perdit illam; cur tamen viuat, Deo  
Deuota? votum redimat, absoluat patrem.  
440 Natam cruentus genitor aris victimam?  
Non facio, non prostituo, quod turpe est dare.  
Nolo, coactus facio; non facio tamen;  
Facio; quid iterum? nata! succumbo tibi,  
Vicisti Hyantha; quid mihi rursum fides?  
445 Moreris Hyantha! postulor, votum immolo,  
Tonate coeli, filiam! vnigenam! pater!  
Flos ille tenero germinans aeuo, graui  
Percussus Austro corruet? viuat precor,  
Et purpurascens vere ne primo cadat.  
450 Huc miser & illuc iactor, ambiguo labant  
Consilia sensu; quod volo, nolo ilicò;  
Absoluo, damno, varius in partes eo,  
Nolo, volo, quid facio? statuendum est semel.  
Ignosce nata! victimam debes patri.

CHORVS.  
455 Occidit Iephtae generosa proles,

IEPHTE. 85  
Et suo & nostro saturata luctu!  
Improbis sacris animosa parens,  
Candidum pectus rigido parenti  
Ipsa nudauit, stetit ille toruo  
460 Fixus obtutu, pauidumque mystam  
Iußit in castas penetrare fibras.  
Mysta crudeli rabiatus oestro,  
Fodit ingentes animae cauernas,  
Donec indignos reuoluta ad ignes,  
465 Riuulo manans rosëi cruoris,  
Pectus effossum, gelidosque vultus  
Inter vndantes posuit fauillas.  
Mater, en mater! miseranda mater!  
Ecce vt insanos rotat aegra vultus,  
470 Ecce vt ingenti furiata gressu  
Varicat, toto color ore pallens  
Signat aerumnas animae latentes!  
Nescit, ah nescit! miseranda mater!  
Quaerit & rapta est, iacet inter aras!  
475 Querit & nusquam est, silet in fauillis:  
Qualis incerto stimulata cursu  
Tygris abreptos sequitur catellos,  
Frendet, ac notos rabiosa lucos  
Implet horrendo fremitu: sed illos  
480 Abstulit secum timidus viator,  
Et domi clausos caueâ reuinxit.  
Mater! ah mater! miseranda mater!  
M 3

86 IACOBI CORN. LVMM. A MARCA  
Haeret, affixa est, dolor omnis vdo  
Liquitur fletu, rabies resedit:  
485 Qualis hibernâ niue foeta nubes  
Frigidas terris hyemes minatur,  
Quam simul pigrâ terebrârit alâ  
Lenis adlabens Zephyrus, repentè  
Ducitur molli pluuiâ, caditque  
490 Languido coelo resolutus imber:  
Qualis vndoso scatebrosus ortu,  
Libanum findit Ioridanis audax,  
Qui simul primas iacularît vndas  
Monte perrupto, placido meatu  
495 Radit herbosas vagus inde ripas,  
Et leues iuncos facilis pererrat.  
Mater! ah mater! miseranda mater!  
Ecce deplorat, gemit, & retrectans  
Vota non aequi patris, immolatam  
500 Virginem longâ tumulat querêlâ:  
Qualis excusso spoliata nido  
Alites paruos philomela mater  
Quaerit, & moestâ queritur sub alno:  
Qualis vmbroso viduata luco  
505 Turtur opplorat, miserumque anhelat  
Coniugem, & notas vocat inter vmbras,  
Quem ferus messor iaculo tenaci  
Fixit in pennas medium volûcres;  
Illa secretâ residens cupresso

IEPHTE. 87  
510 Tractat aeterno gemitu mariti  
Alitis damnum, tenuesque fibras  
Digerit, longo vitiata luctu.  
Mater! ah mater! miseranda mater!  
Ecce vt erumpunt lacrymae dolenti,  
515 Et sinu toto calidae rotantur!  
Mater! ah mater! miseranda mater!  
Mater! ah mater! miseranda mater!

ACTVS QVINTVS  
NVNCIVS, TELETHVSA.  
QVid tam ferum, tam triste, lugûbre, horridum,

Sol vidit vnquam? filiam, vnigenam, pater!  
520 O caeca rabies! vidi ego, vidi impium  
Ardere bustum! virgines circùm obrutae  
Luctu iacebant, squalidae, & tonsae comas,  
Et nuda capita puluere adspersae & situ.  
At ecce mater; nunc mihi celeres Notus  
525 Expediat alas, meque diuersum ferat.  
Heu me! dolorum saeua tempestas adest.  
TELETH. Quis iste? & vnde? ringitur, maeret, stupet,  
Illacrymat! heu! Heu! sanguinem spirat meum!  
Scio, peractum est, Virgo crudeles luit  
530 Innocua flammas. NVNC. Filiam vnigenam pater!  
TELETH. Effare totum. NVNC. Filiam! vnigenam! pater!  
TELETH. Sed fare totum; filiam? vnigenam? pater?

88 IACOBI CORN. LVMM. A MARCA  
Quid ille crudus? NVN. Nescio; ô scelus! scelus!  
TELETH. Quid ille tandem? NVN. Vidi ego; audisti nimis.  
535 TELETH. Quid rursus haeres? NVNC. Vidi ego, vidi impias  
Ardere flammas! TELET. Viscera in flammis mea?  
NVNC. Noli rogare. TELETH. Viscera in flammis mea?  
Sic potuit, & fecit pater? NVN. fecit pater!  
O horror! ô crudelia! ah! pater! pater!  
540 Natam dicauit, immolauit victimam!  
TELETH. Hyantha! tales audio luctus tuos!  
Sic ille lusit sanguine infoelix meo,  
Et hoc ab vtero victimas cumulat suas?  
Sic mater ego? sic ille generosus pater?  
545 Sed prome gestorum ordinem, aerumnis vaco;  
Quonam ille vultu, & illa quo vultu stetit?  
NVNC. Iam sacra inibat & suam natam pater  
Stiterat ad aras; sufficit, dixi satis.  
TELET. Quid dêinde? NVN. Natam stiterat ante aras pater,  
550 Cum tremere visa est; fecerant flammae metum,  
Enses, tridentes: mox tamen, facto impete,  
Ascendit aras, & verecundos humi  
Deiecta ocellos, pectus exeruit patri,  
Discincta pallam pube virgineâ tenus.  
555 TELET. Heu misera Virgo! victimam feri pater!  
NVNC. Attonitus ipse facinus exhoret suum,  
Trepidoque mystae sceleris imponit vices.  
TELET. Heu dura feritas! NVN. Sanguinem hoc intrà tamen.  
TELET. Quid ergò mysta? NVN. Non satis possum eloqui.

IEPHTE. 89  
560 TELET Quid ille durus? sanguinem fudit meum?  
Perge ad cruenta! NVNC. Sanguinem fudit tuum!  
Et iussus iterum, virginem aduersam ferit,  
Et grande vulnus fecit. TELETH. O superi! ô dolor!  
NVNC. Et pectore hausto luridos spargit rogos.  
565 TELET. Quid interim illa? NVNC. Vulnere inflicto cadit,  
Et mortis auida, lumina obnixa & manus  
Coelo tetendit: nec diu vixit super,  
Et frigido diriguit extemplò gelu.  
TELET. Heu! Heu! Hyanthé! Heu! heu Hyanthé! Heu! Heu! iò heu!  
570 Quid interim ille? NVNC. Rigidus expectat pater,  
Et gestu in vno fixus & durus nimis,  
Donec cremari viscera adspexit sua,  
Et ille stridor intimos ipsi sinus  
Perrupit, inde fluxit oppressus dolor,  
575 Et flere Iëphté visus & lacrymans stetit.  
Hoc illa vultu sanguinem fudit suum,  
Hoc ille vultu sanguinem vidit suum  
Maculare sanctas barbarus crepidines.  
TELET. Heu! Heu! iò heu! heu! heu! iò heu! Heu! heu! iò heu!  
580 NVNC. Adhuc in aris stridet ambustus cruor,  
Turpique fumo inumbrat horrenteis tholos.  
TELET. Audire nolo caetera; ah! sile, sile;  
Ducite me ad aras, ducite, vt sacra expleam;  
Ducite me ad aras, ducite, vbi stillat cruor,  
585 Et caesa Hyanthé! NVNC. Rapite, collapsa est, iacet.  
Iudaea miseris tota lamentis sonet.

/back/

FINIS. N